ބ، ތ އަދި ޏ އަތޮޅުގެ ސްކޫލްތަކުގެ ވެރިންނަށް ބައްދަލުވުން ފަށައިފި\nއެޑިޔުކޭޝަންމިނިސްޓަރ ޑރ. އާއިޝަތު ޝިހާމް ރާއްޖޭގެ ހުރިހާ ސްކޫލްތަކުގެ ވެރިންނާއި ބައްދަލުކުރެއްވުމުގެ މަޝްރޫއުގެ ދަށުން ބ، ތ އަދި ޏ އަތޮޅަށް ބައްދަލުވުން ފަށައިފިއެވެ.\nމިއަދުން ފެށިގެން ދެ ދުވަހުގެ މުއްދަތަކަށް މާލޭގައި ކުރިއަށްދާ މި ބައްދަލުވުމުގައި މި ސަރުކާރުގެ ތައުލީމީ ސިޔާސަތުގެ ދަށުން އެއްވެސް ކުއްޖަކު ބާކީނުކުރުމަށް އެޑިޔުކޭޝަން މިނިސްޓްރީން ކުރައްވަމުންގެންދާ މަސައްކަތްތަކުގެ މައުލޫމާތު ސްކޫލްތަކުގެ ވެރިންނާއި ހިއްސާކުރައްވާނެއެވެ. އަދި ސްކޫލުތަކުގެ ދަރިވަރުންގެ ތައުލީމީ ފެންވަރު އިތުރަށް މަތިކުރުމާއި ބެހޭ ގޮތުންނާއި، ސްކޫލުތަކަށް ދިމާވާ ދަތިތަކާބެހޭ ގޮތުން ވާހަކަދެކެވި އެކަންތައްތައް ހައްލު ކުރެވިދާނެ ގޮތްތަކާބެހޭގޮތުން މަޝްވަރާ ކުރެއްވުމަށް ވަނީ ހަމަޖެހިފައެވެ. މީގެ އިތުރުން ވޭތުވެ ދިޔަ ތިން އަހަރު ދުވަހުގެ ތެރޭގައި ތައުލީމީ ނިޒާމުގެ ތެރެއިން ސްކޫލްތަކަށް ލިބިފައިވާ ކުރިއެރުންތަކަކީ ކޮބައިތޯ ބައްލަވާލައްވައި، އިތުރަށް މަސައްކަތްކުރަންވީ ދާއިރާތަކާއި ގުޅޭ ގޮތުން މަޝްވަރާކުރައްވާނެއެވެ.\nމިނިސްޓަރ ރާއްޖޭގެ ހުރިހާ ސްކޫލްތަކުގެ ޕްރިންސިޕަލުންނާއި ބައްދަލުކުރެއްވުމުގެ މަޝްރޫއުގެ ފުރަތަމަ ބުރުގައި މިހަފްތާގެ ކުރީކޮޅު އެކަމަނާ ވަނީ ވ، މ، ލ އަދި ގއ. އަތޮޅުގެ ހުރިހާ ސްކޫލްތަކެއްގެ ވެރިންނާ ބައްދަލުކުރައްވާފަ އެވެ.\nފާއިތުވީ ތިން އަހަރު ދުވަހުގެ ތެރޭގައި ސްކޫލްތަކުގެ ހާލަތު ބެއްލެވުމަށް މިނިސްޓަރ ވަނީ ރާއްޖޭގެ ހުރިހާ ސްކޫލަކަށް ޒިޔާރަތްކުރައްވާފައެވެ. މި ބައްދަލުކުރެއްވުމުގެ މަގްސަދަކީ މިނިސްޓަރގެ ދަތުރުފުޅުތަކަށް ފަހު މިހާރު ސްކޫލްތަކުގެ ހާލަތު ހުރި ނެތްގޮތް ބެއްލެވުމެވެ.


Free trade ehbasvun thanfeezu nuvanee Power struggle aa hedhi: Saeed | Mihaaru\nފްރީ ޓްރޭޑް އެއްބަސްވުން ތަންފީޒު ނުވަނީ "ޕަވަ ސްޓްރަގުލް"އާ ހެދި: ސައީދު\nމާވަށު ދާއިރާގެ މެމްބަރު އަދި ކުރީގެ އިކޮނޮމިކް މިނިސްޓަރު މުހައްމަދު ސައީދު. އޭނާ ވިދާޅުވީ އެފްޓީއޭ ތަންފީޒުނުވަނީ ޕަވަސްޓްރަގުލްއާ ހެދި ކަމަށް.\n07 އޮކްޓޯބަރ 2020 - 16:39\nރާއްޖެ އާއި ޗައިނާއާ އެކު ސޮއިކޮށްފައިވާ ފްރީ ޓްރޭޑް އެގްރިމެންޓް (އެފްޓީއޭ) ތަންފީޒު ނުކުރެވިގެން އުޅެނީ ބާރުވެރިކަން ހޯދުމުގައި ރައީސް އިބްރާހީމް މުހައްމަދު ސޯލިހާއި ރައްޔިތުންގެ މަޖިލީހުގެ އަދި އެމްޑީޕީގެ ރައީސް މުހައްމަދު ނަޝީދާ ދެމެދު އޮތް އަރައިރުމެއްގެ ސަބަބުން ކަމަށް އިދިކޮޅުން ތުހުމަތުކޮށްފި އެވެ.\nއެފްޓީއޭ ތަންފީޒުކުރުމަށް ޓަކައި މަޖިލީހުން ހަދަން ޖެހޭ ގާނޫނުތައް ނުހަދައި އޮތުމުން، އެ އެއްބަސްވުން މިހާރު ނެތް ކަމަށް ރައްޔިތުންގެ މަޖިލީހުގެ މިއަދުގެ ޖަލްސާގައި ނަޝީދު ވިދާޅުވި އެވެ. އެ ވާހަކަފުޅަށް ރައްދު ދެއްވައި މިއަދު ކުރެއްވި ޓްވީޓެއްގައި މާވަށު ދާއިރާގެ މެމްބަރު އަދި ކުރީ ސަރުކާރުގެ އިކޮނޮމިކް މިނިސްޓަރު މުހަންމަދު ސައީދު ވިދާޅުވީ އެފްޓީއޭ ވެސް އަދި ރާއްޖޭގެ މިނިވަންކަން ވެސް ކޮމްޕްރޮމައިޒްވެގެން އުޅެނީ ޕަވަ ސްޓްރަގުލްގެ ސަބަބުން ކަމަށެވެ.\n"... އަދި އެކަމަށް ވާގިވެރިވާ ބޭރުގެ ގައުމަކުން ނަގާނެ ފަޅިއެއް ޔަގީން ނުވާތީ،" ޓްވީޓްގައި ސައީދު ވިދާޅުވި އެވެ.\nސައީދަކީ ރާއްޖެ އާއި ޗައިނާއިން 2014 ވަނަ އަހަރު އެފްޓީއޭގައި ސޮއިކުރި އިރު މިނިސްޓަރުގެ އިތުރުން މިއެއްބަސްވުން އެކުލަވާލިއިރު އިސް ދައުރެއް އަދާކުރެއްވި ބޭފުޅެކެވެ.\nމިއަދުގެ ޖަލްސާގައި ވަޒީރުންނާ ސުވާލުކުރުމުގެ ވަގުތުގައި ކާށިދޫ ދާއިރާގެ މެމްބަރު އަބްދުﷲ ޖާބިރު ފިނޭންސް މިނިސްޓަރު އިބްރާހީމް އަމީރާ ކުރެއްވި ސުވާލުގައި އެެފްޓީއޭގެ ވާހަކަ ހިމެނެ އެވެ. ޖާބިރުގެ ސުވާލުގައި ތުހުމަތުކުރެއްވީ އެފްޓީއޭގެ މަންފާ ރާއްޖޭގެ މަސްވެރިންނަށް ލިބުނަނުދީ ހިފައްޓާފައިވާ ކަަމަށެވެ.\nއެ ސުވާލަށް ޖަވާބު ދެއްވަމުން އަމީރު ވިދާޅުވީ ރާއްޖެ-ޗައިނާ ފްރީ ޓްރޭޑް އެއްބަސްވުން އޮޕްރޭޝަނަލައިޒް ނުވާ ކަމަށާއި އެއީ މަޖިލީހުން ހަދަން ޖެހޭ ގާނޫނުތައް ނުހަދައި އޮތުމުން ކަމަށެވެ. އެ ގާނޫނުތައް ހެދުމަކީ މަޖިލީހުގެ ޒިންމާއެއް ކަމަށް އޭނާ ވިދާޅުވި އެވެ.\nRaajje- China Free Trade Agreement eh neiy: Nasheed\nއަމީރުގެ ޖަވާބަށް ފަހު ނަޝީދު ވިދާޅުވީ އެ އެއްބަސްވުމާ ގުޅޭ ގޮތުން ދެ ގައުމުން ވެސް އެތެރޭގައި ހަމަޖައްސަން ޖެހޭ ކަންތައްތައް ހަމަޖައްސައި އަނެއް ގައުމަށް އަންގަން އެއްބަސްވުމުގެ 165 ވަނަ މާއްދާގައި އެބައޮތް ކަމަށާއި އެކަންތައް ނުކޮށް އޮތުމުން އެއްބަސްވުން "މިހާރު ނެތް" ކަމަށެވެ. އެ މަސައްކަތް ނުކޮށްް އޮތީ އެއްބަސްވުން ތަންފީޒުކުރައްވަން ކުރީގެ ރައީސް އަބްދުﷲ ޔާމީނު އެދިވަޑައި ނުގަންނަވާތީ ކަމަށް ނަޝީދު ތުހުމަތު ކުރެއްވި އެވެ.\n"ރައީސް ޔާމީން ކުޑަކޮށް ވެސް މިކަން ކުރިއަށް ގެންދަވަން އެދިވަޑައި ނުގަންނަވާ ހުންނެވީތީވެ، އެއް މަސްދުވަހެއް ނޫން، ދެ މަސް ދުވަހެއް ނޫން އެތައް މަހެއް ވީއިރު ވެސް އަޅައެއް ނުލެއްވި،" ނަޝީދު ވިދާޅުވި އެވެ.\nއެފްޓީއޭ އަށް އަމަލުކުރުމަށް ޓަކައި ހަދަން ޖެހޭ ގާނޫނުތަކުގެ މަަސައްކަތް ޔާމީނުގެ ވެރިކަމުގައި ނުކޮށް އޮތް އޮތުމަކީ ހިކުމަތްތެރިކޮށް ކުރައްވާފައިވާ ކަމެއް ކަމަށް ވެސް އެމަނިކުފާނު ސިފަކުރެއްވި އެވެ. ދިވެހި ވެރިންނަކީ ވަރަށް ހިކުމަތްތެރި ބައެއް ކަމަށާއި ބައެއް އެއްބަސްވުންތަކުގައި ސޮއިކުރެއްވުމަށް ފަހު އެ އެއްބަސްވުންތަކާ ގުޅޭ މަސައްކަތްތައް ނުކުރައްވައި ދޫކުރައްވަނީ އެގޮތުން ކަމަށް ވެސް ނަޝީދު ވިދާޅުވި އެވެ.\nޗައިނާއާ އެކު ފްރީ ޓްރޭޑް އެގްރީމެންޓުގައި ދިވެހި ސަރުކާރުން ސޮއިކުރީ ޑިސެމްބަރު 18، 2014 ގަ އެވެ. އަދި އެ އެއްބަސްވުމުން ކުރިއަށް ގެންދަން މަޖިލީހުން ފާސް ކުރީ ޕީޕީއެމް/އެމްޑީއޭ ކޯލިޝަންގެ އަޣުލަބިއްޔަތު އޮތް މަޖިލިހުން ނޮވެމްބަރު 29، 2017 ގަ އެވެ.\nފްރީ ޓްރޭޑް އެގްރީމެންޓެއްގައި ސޮއި ކުރުމަކީ މަސްވެރިކަމާއި ޓޫރިޒަމްގެ ދާއިރާ އަށް ލިބުނު ވަަރަށް ބޮޑު ކުރިއެރުމެއް ކަމަށާއި އެއްބަސްވުމުގެ ސަބަބުން ދުނިޔޭގެ އެންމެ ބޮޑު "ކޮންސިއުމާ މާކެޓް"ގައި އެއްވެސް ޑިއުޓީ އަކާ ނުލައި، މަހުގެ ބާވަތްތަކުގެ ވިޔަފާރި ކުރެވޭނެ ކަމަށް ކުރީގެ ސަރުކާރުން ބުނެފައިވެ އެވެ.\nއެކަމަކު މަޖިލީހުގެ މިއަދުގެ ޖަލްސާގައި ފިނޭންސް މިނިސްޓަރު އިބްރާހީމް އަމީރު ވިދާޅުވީ އެ އެއްބަސްވުމުން މަސްވެރިންނަށް މާބޮޑު މަންފާއެއް ކުރާނެ ކަމަށް ނުބެލެވޭ ކަމަށެވެ.\nއިގްތިސާދު ރައްޔިތުންގެ މަޖިލިސް ޗައިނާ ފިނޭންސް މިނިސްޓަރު މެމްބަރު އަބްދުﷲ ޖާބިރު (ކާށިދޫ) ރާއްޖެ-ޗައިނާ ވިޔަފާރީގެ ގަވާއިދުތައް މެމްބަރު މުހައްމަދު ސައީދު (މާވަށް) މިނިވަން ވިޔަފާރީގެ އެއްބަސްވުން (ރާއްޖެ-ޗައިނާ) އިބްރާހިމް އަމީރު، ފިނޭންސް މިނިސްޓަރު\n5 އަހަރު ތިކަންކުރަން ފުރުސަތު ލިބުނުއިރު އެކަންނުކޮށް މިހާރު ކީކޭތިކިޔަނީ ؟ އަގަމަޑުން ލައިގެން ހުރެވޭތޯބަލަ ؟\nތި ތަންފީޒުކުރަން ވެރިކަން ލިބެއްދެކަށް މަޑުކޮށް ބަލަ ؟ އެމީހުންވެސްތިބީނު ކަލޭމެން ކަންކުރިގޮތް ބަލަން\nމަސްވެރިންނަށް ރަގަޅުފައިދާ ހޯދައިދޭށޭ ކިޔާފައި އަބަދުވެސް ހަދަނީދޮގު. މިހާތަނަށް ކަމެއްކޮށްދީފައި ނުވާތީ މީހެއްކަމަށްފުދޭނެ. ސަރުކާރުން މަކެއްކޮށްދެއްވަންޏާ ކޮށްދޭނީ. އެކަމަށް ގާނޫނެއް ބޭނުމެއްނުވާނެ. މިހާރުވެސް ހުރީ ގާނޫނުތައްހަދާފައި. %100 ހުސްދޮގު.\n2014 ވަނަ އަހަރު ސޮއެ ކުރުމަށްފަހު ހުރިހާ ބާރަކާއެކު ޔާމީންއަށް ވެރިކަން ކުރަންލިބިފައި ބޭނުންވާ ޤާނޫން ނުހަދާ މިއަދާ ހަމައަށް އައިރު ނުވަތަ ޔާމީން ވެރިކަމުގައި މިކަމަށް ސައީދުއަށް އެއްޗެކޭ ނުބުނެ ހުރެ މިއަދު މިވާހަކަ ދެއްކީމަ ސައީދުގެ އިޚްލާސްތެރިކަމާއިމެދު ސުވާލު އުފެދޭ އަދި ސައީދު ބޮޑު ޖޯކަރެއްގެ ގޮތުގައި މިއަދު އަޅުގަނޑަށް ސިފަވަނީ\nމަޖިލީހާއި ފަޑިޔާރުގެއާއި މުއައްސަސާތައް ފައިދަށައް ލައިގެން ގައުމުގެ އަގުހުރި ރިސޯސްތައް ނުއަގުގައި ވިއްކާ ލިބުނު ފައިސާ އަމިއްލަ އެކައުންޓަށް ޖަމާކުރަމުން ދިޔައިރު ގާނޫނުތައް ހަދައިގެން އެގްރީމެންޓް ތަންފީޒު ނުކުރީ ކީއްވެތޯ .\nތި ދެމީހުންނަކީ އެކައްޗެއް! ތަފާތުވަނެކަމަށް ވިސްނުމަކީ މޮޔަކަމެއް. ދިވެހިންނަކަށް ހެވެއް ނޭދޭނެ! ދިވެހިން ފުދުންތެރިވެ އަތްމަތި ތިޔާގިވާކަށް ނޭދޭނެ !\nއެފްރިކާގެ ޤައުމުތައް ފެލައިގެން އޭގެ ފައިދާ ޔޫރަޕާ އެމެރިކާ ނެގީ އެފްރިކާ ފަގީރުކޮއްގެން ޗައިނާ އައިސް އެފްރިކާ ތަރައްގީކޮއްދީފި. ލަންކާޔައް ބެލިޔަސް ރައްޖެއަ ބެލިޔަސް ފެންނީ އެމަންޒަރު\nމިއީ ސަޢީދު އަމިއްލަފައިދާއަށް ހެދި އެގްރިމެންތެއް\nއެމްޑީޕީ ސަރުކާރުގަ އޮތީ ދޮގާ މަކަރާ އޮޅުވާލުން\nދިވެހިންނޭ ރާއްޖެ ދުވަހަކުވެސް ކުރިނާރާނެ އިންޑިޔާގެ ދަށުވެގެން. މިނިވަން ވިޔަފާރިޔަކާ ދިމާލައް ދަތުރުކޮއްގެން ނޫނީ ރައްޖެ ތަރައްގީނުވާނެ. ކުރީގެ ސަރުކާރުން ހަދަން އުޅުނީ ރަނގަޅައް


Kuriah oiy4dhuvahu vissaara kuraane, baeh rahrashugai fen boduvun ekasheegenvey: MET | Mihaaru\nކުރިއަށް އޮތް ހަތަރު ދުވަހު ވިއްސާރަ ކުރާނެ، ބައެއް ރަށްރަށުގައި ފެންބޮޑުވުން އެކަށީގެންވޭ: މެޓް އޮފީސް\nމާލެގެ މަގެއްގައި ފެންބޮޑުވެފައި: ރާއްޖެއަށް މިހާރު ކުރަނީ ހުޅަނގު މޫސުމުގެ އާންމު ވިއްސާރަ ކަމަށް މެޓުން ބުނޭ\nކުރިއަށް އޮތް ހަތަރު ދުވަހު ވެސް ރާއްޖޭގެ އެކި ސަރަހައްދުތަކަށް ވިއްސާރަ ކުރާނެ ކަމަށާއި ބައެއް ރަށްރަށުގައި ފެންބޮޑުވުން ވެސް އެކަށީގެންވާ ކަމަށް މެޓް އޮފީހުން މިއަދު ލަފާކޮށްފި އެވެ.\nރާއްޖެއަށް ވިއްސާރަ ކުރަމުން އަންނަތާ ދުވަސްކޮޅެއް ވެއްޖެ އެވެ. އަދި ބައެއް ހިސާބުތަކަށް ވަރަށް ބޯކޮށް ވެސް ވާރޭ ވެހެ އެވެ.\nމެޓް އޮފީހުގެ އެސިސްޓަންޓް މީޓިއޮރޮލޮޖިސްޓް ހުސެއިން ވަހީދު "މިހާރު" އަށް ވިދާޅުވީ މިއީ ހުޅަނގު މޫސުމުގެ މޫސުމީ ވިއްސާރަ ކަމަށެވެ.\nއޭނާ ވިދާޅުވި ގޮތުގައި ބައެއް ހިސާބުތަކަށް ބޯކޮށް ވާރޭ ވެހޭނެ ކަމަށް ލަފާކުރެވޭތީ ބައެއް ރަށްރަށުގައި ފެންބޮޑުވުން އެކަށީގެންވެ އެވެ. އެހެންކަމުން ވިއްސާރައިގައި އާންމުކޮށް ފެންބޮޑުވާ ރަށްރަށުން އެކަމަށް ހާއްސަ ސަމާލުކަމެއް ދީގެން، ސަލާމަތީ ގޮތުން އެކަށީގެންވާ ފިޔަވަޅު އަޅަން އޭނާ އިލްތިމާސްކުރެއްވި އެވެ.\nކުރިއަށް އޮތް 24 ގަޑިއިރަށް ބަލާ އިރު، މެޓުން ލަފާކުރަނީ، ރާއްޖޭގެ ހުރިހާ ހިސާބަކަށް ވެސް، ގުގުރުމާ އެކު ބޯކޮށް ވާރޭ ވެހޭނެ ކަމަށެވެ. ވައި ޖެހޭނީ ގަޑިއަކު 5-15 މޭލާ ދެމެދުގެ ބާރު މިނެއްގަ އެވެ. އެކަމަކު ކޮޅިގަނޑުގައި ގަޑިއަކު 35 މޭލުގެ ބާރުމިނެއްގައި ވައި ޖެހޭނެ ކަމަށް މެޓުން ބުނެ އެވެ. އެކަމަކު ރާއްޖޭގެ ކަނޑުތައް މަޑުވާނެ ކަމަށްވެ އެވެ.\nމާލެއަށް މިއަދު ވެހުނު ބޯ ވާރެއާ ގުޅިގެން ބައެއް ހިސާބުތަކުގައި ފެން ބޮޑުވި އެވެ. އެމްއެންޑީއެފުން އަންނަނީ ޕަމްޕް ބޭނުންކޮށްގެން ފެން ހިއްކުމުގެ މަސައްކަތް ކުރަމުންނެވެ.\nމޫސުން މާލެ ފެންބޮޑުވުން މޫސުން ލަފާކުރާ ގޮތް\nކުރީސަރުކާރުން ބެހެއްޓި ޕަމްޕު މިސަރުކާރުން ޖައްސައިގެން ފެން ހިންދަން ބޭނުން ނުވަތީ އަލުން ޕަމްޕު ބަހައްޓައިގެން އަދި ކަރަންޓު ނުލިބިގެން އުޅެނީ...! މުއިއްޒު ބުނީ ފެންބޮޑުވި ހަނދާނެއް މާލޭ ރައްޔަތުން ނުހުންނާނެ ކަމައް\nމިއަދު ވެހުން ފެން ހާދަ ގިނަސަރަހައްދެއްގައި މަގުން ފެން ބޮޑުވެ ނިހިދި ގިނައިރުވަނީ. އަދިވެސް ތިޕަންޕްތައް ޖައްސާނެމީހަކު ނެތީތަ.\nތިވީގޮތުން މޫސުން ރަނގަޅުވީ.. ދިރާސާ..!\nމާލެއަށް މިއަދު ހެދުނު ބޯކޮށް ވާރެހުމުން ވާރޭ ވެހޭނެ ކަމަށް ލަފާ ކުރެވެއެެވެ.


Eydhafuttah Covid fethurunee kihineh? - One Online\nއޭދަފުއްޓަށް ކޮވިޑް ފެތުރުނީ ކިހިނެއް؟\nބ. އޭދަފުށި މަތިން ނަގާފައިވާ ފޮޓޯއެއް-- ފޮޓޯ: އޭދަފުށި ޓައިމްސް\nބ. އަތޮޅު އޭދަފުއްޓަކީ އެއަތޮޅު މީހުންގެ ވިޔަފާރީގެ މައި ހަބެވެ. އާބާދީގެ ގޮތުން ބެލިޔަސް އެރަށަކީ އެ އަތޮޅުގެ އެންމެ އާބާދީ ބޮޑު އެއް ރަށެވެ. ތަފާތު އެކި ބޭނުންތަކަށް ދުވާލެއްގެ މައްޗަށް އެތައް ބަޔަކު އެރަށަށް ދެ އެވެ. މާލެ އާއި ދެމެދު ފެރީގެ ހިދުމަތް ކޮންމެ ދުވަހަކު ކަހަލަ ގޮތަކަށް އޮވެ އެވެ. ކޮވިޑުގެ ބަލި މަޑުކަމާއެކު އެތައް ބަޔަކު އެ ރަށަށް ކަރަންޓީނު ވުމަށް ގޮސްފައިވީ ނަމަވެސް ކަރަންޓީނާ ވެސް ބަޔަކު ހިލާފުވެފައިވާ ކަމަށް ފާހަގަވެފައި ނުވާ ކަމަށް އޭދަފުށީ ކައުންސިލުން ވަނީ ބުނެފަ އެވެ.\nކަރަންޓީނުގައި ތިބި ބަޔަކު ޕޮޒިޓިވް ވުން ފިޔަވައި އިތުރު އެއްވެސް މީހަކު މުޖުތަމައު ތެރެއިން މިހާތަނަށް ޕޮޒިޓިވް ވެފައެއް ނުވެ އެވެ. އެހެން ނަމަވެސް މިމަހުގެ 19 ވަނަ ދުވަހު، ބަލިވެގެން އެރަށު ފުލޫ ކްލިނިކަށް ދެއްކި އަންހެނަކު ކޮވިޑަށް ޕޮޒިޓިވް ވުމާ ގުޅިގެން މުޅި ރަށް ވަނީ މޮނިޓަރިންގެ ހާލަތަށް ގެންގޮސްފަ އެވެ. އަދި އޭގެ ފަހުން އެ ރޭ ފުލޫ ކްލިނިކަށް ދެއްކި ފިރިހެނަކުވެސް ވަނީ ބައްޔަށް ޕޮޒިޓިވް ވެފަ އެވެ. ނަމަވެސް މިއީ ދެ ކްލަސްޓާއެކެވެ. އެއަށްފަހު ރެންޑަމް ސާމްޕަލްތައް ނަގަން ފަށާފައިވާއިރު ކޮންމެ ދުވަހަކުވެސް ޕޮޒިޓިވް ވާ މީހުންގެ އަދަދު ދަނީ އިތުރުވަމުންނެވެ.\nބ. އަތޮޅު ހޮސްޕިޓަލުގެ މެނޭޖަރު މުހައްމަދު ރަޝީދު ވަން އަށް ވިދާޅުވީ އެންމެ ފުރަތަމަ ޕޮޒިޓިވް ވި މީހާ އަކީ މިފަހުން އެއްވެސް ރަށަކަށް ދަތުރުކުރި މީހެއް ނޫން ކަމަށާއި ނަމަވެސް ދެވަނަ އަށް ޕޮޒިޓިވް ވެފައިވާ މީހާ އަކީ މަސްވެރިއެއް ކަމަށެވެ.\nއޭދަފުށީގައި ހަލުވި ކަމާއެކު ކޮވިޑް ފެތުރެމުންދާތީ ރެންޑަމް ސާމްޕަލް ނެގުމުގެ މަސައްކަތް ކުރިއަށްދަނީ-- ފޮޓޯ: ބ. އަތޮޅު ހޮސްޕިޓަލް\nރަޝީދު ވިދާޅުވީ މިހާތަނަށް 800 އަށްވުރެ ގިނަ ރެންޑަމް ސާމްޕަލް އޭދަފުށިން ނަގާފައިވާ ކަމަށާއި އޭގެތެރެއިން 109 މީހަކު ޕޮޒިޓިވް ވެފައިވާ ކަމަށެވެ. ނަމަވެސް 40 ސާމަޕްލެއްގެ ނަތީޖާ އަދި ލިބިފައި ނުވާ ކަމަށް ވިދާޅުވި އެވެ.\n"މިހާތަނަށް 865 ސާމަޕަލެއް އަޅުގަނޑުމެން ނަގައިފިން. ނަތީޖާ ނުލިބި އެބައިން 40 ސާމްޕަލެއް. ނަތީޖާ ލިބުނު ސާމްޕަލްތަކުގެ ތެރެއިން މިއަދާ ހަމަޔަށް 109 މީހަކު ޕޮޒިޓިވް ވެފަ ވަނީ. ސީދާ ރަށަށް ބަލި އައި ގޮތް ބުނަން ވަރަށް ދަތި. ފުރަތަމަ ގަބޫލު ކުރެވުނީ ފެލިވަރު ކްލަސްޓާ އާ ގުޅުން ހުރި ކޭސްތަކެއް ކަމެއް. އެކަމަކު މަސްވެރިޔާ އެބަ ބުނޭ އެ މީހުން މިފަހަކުން ފެލިވަރަށް ނުދަމޭ. ދެން ފުރަތަމަ ޕޮޒިޓިވް ވި މީހާ އެއީ އެހެން ކްލަސްޓާއެއް. އަދި ނޭނގެ އެހެން ބުނާކަށް." އޭނާ ވިދާޅުވި އެވެ.\nރަޝީދު ވިދާޅުވީ މިހާރު ޕޮޒިޓިވް ވަމުންދާ މީހުންގެ ތެރޭގައި އެ ރަށު ސްކޫލް ދަރިވަރުންނާއި މުވައްޒަފުން ވަރަށް ބޮޑަށް އިތުރުވެފައިވާ ކަމަށެވެ. އަދި އެ ރަށުގައި ހުންނަ އަމާންވެށީގެ މުވައްޒަފުން ތަކަކާއި އެތަނުން ހަތަރު ކުއްޖަކުވެސް މި ބައްޔަށް ޕޮޒިޓިވް ވެފައިވާ ކަމަށެވެ. ނަމަވެސް އެއްވެސް މީހަކަށް މިވަގުތު އެޑްމިޓްކޮށް ފަރުވާދެމުން ނުދާ ކަމަށާއި އެންމެންގެ ހާލުވެސް އަދި ރަނގަޅު ކަމަށް އޭނާ ވިދާޅުވި އެވެ.\nއޭދަފުށީ ޖެޓީ ސަރަހައްދުގައި ލޯންޗަކުން އެއްޗެއް ބާލަނީ-- ފޮޓޯ: އޭދަފުށި ޓައިމްސް\nބަލި ފެތުރުނީ ފެރީތަކުގެ ކެޕްޓަނުންނާއި ފަޅުވެރިންގެ ފަރާތުންތަ؟\nއޭދަފުއްޓަކީ މާލެ އާއި ދެމެދު ދަތުރު ކުރާ ގިނަ އަދަދެއްގެ ލޯންޗު ފެރީތައް އޮންނަ ރަށެކެވެ. ކޮންމެ ދުވަހަކު ކަހަލަ ގޮތަކަށް މި ފެރީތަކުގެ ދަތުރުތައް އޮވެ އެވެ. އެހެން ކަމުން އެރަށަށް ބަލި ފެތުރުނީ މި ފެރީތަކުގައި މަސައްކަތް ކުރާ މީހުންގެ ފަރާތުން ކަމަށް ގިނަ ބަޔަކު ގަބޫލު ކުރި އެވެ. އެކަމަކު ރަޝީދު ވިދާޅުވީ މި ފެރީތަކުގައި މަސައްކަތް ކުރާ އެއްވެސް ފަޅުވެރިޔަކު އަދި ކެޕްޓަނަކުވެސް މިހާތަނަށް ނެގުނު އެއްވެސް ސާމްޕަލަކުން ޕޮޒިޓިވް ވެފައި ނުވާ ކަމަށެވެ. އެހެން ކަމުން ރަށަށް ބަލި ފެތުރުނީ އެމީހުންގެ ފަރާތުން ކަމަށް ގަބޫލު ނުކުރެވޭ ކަމަށެވެ.\nއެހެން ކަމުން އެފަދަ ފަރާތްތަް ކުށްވެރިކޮށް ވާހަކަ ނުފެތުރުމަށް އޭނާ އިލްތިމާސްކުރެއްވި އެވެ.\nނަމަވެސް ފެރީ ތަކުން ގެންދާ ހަދިޔާ ފޮށިގަނޑުތަކުންނާއި އެހެނިހެން ތަކެތިން އޭދަފުއްޓަށް ބަލި ފެތުރުމުގެ ފުރުސަތު ވަރަށް ބޮޑަށް އެބަ އޮތް ކަމަށް އޭނާ ވިދާޅުވި އެވެ.\n"އަނެއްހެން އެކި ގޮތްގޮތަށް ވާހަކަ ދެކެވުނަސް ހަގީގަތަށް ބުނަންޏާ ފެރީތަކުގެ ކެޕްޓަނުން ނޫނީ ފަޅުވެރިންގެ ފަރާތުން މިހާތަނަށް މި ބަލި ފެނިފައެއް ނުވޭ. އެހެން ވީމަ އެމީހުންގެ ފަރާތުން ރަށަށް ބަލި ފެތުރުނު ކަމަށް ގަބޫލެއް ނުކުރެވޭ. އެކަމަކު ފެރީތަކުން ގެންނަ މުދަލުން ނޫނީ ހަދިޔާ ފޮށިގަނޑުތަކުން ނޫނީ އެ ނޫންވެސް އެހެން އެއްޗަކުން ރަށަށް ބަލި ފެތުރުމެ ޗާންސް ވަރަށް ބޮޑުު. އެއީ ކޮންމެއަކަސް މާލެ އަކީ ބަލި ފެތުރޭ ރަށެއް. ވައިރަސް ހުންނާނެ ދެއްތޯ ކޮންމެ ގޮތެއް ވިޔަސް. މިސާލަކަށް މި ރަށު މީހަކަށް ފޮނުވާ ހަދިޔާ ފޮށިގަނޑު ހިފައިގެން އައިސް ދާނެ ބަލި ހުރި މީހެއް. އޭނަ ނުބުނަންޏާ ފެރީގަ ތިބޭ ކުދިންނަށްވެސް ނޭނގޭނެ. ދެން އެއްޗެހިތައް ރަށުތެރެއަށް ދޫވެގެން މިދަނީ ޑިސްއިންފެކްޓްވެސް ކުރުމެއް ނެތި. އެހެންވީމަ މީގެން ބަލި ފެތުރުމުގެ ޗާންސް އެބަ އޮތް." އޭނާ ވިދާޅުވި އެވެ.\nއޭދަފުށީ ބަނދަރު ސަރަހއްދުގައި ބަހައްޓަފައިވާ ޖޯލިތަކެއްގައި ބަޔަކު މަޑުކޮށްލައިގެން-- ފޮޓޯ: އޭދަފުށި ޓައިމްސް\nއާބާދީގައި ތިން ހާހަށްވުރެ ގިނަ މީހުން ދިރިއުޅެ އޭދަފުށީގައި ރައްކާތެރިކަމުގެ ގިނަ ފިޔަވަޅުތަކެއް ވަނީ އަޅާފަ އެވެ. އެގޮތުން ހޮޓާ ރެސްޓޯރަންޓްތައް ބަންދުކުރުމާއި، ސްކޫލް ބަންދުކުރުމާއި، އެއްގެއިން އަނެއް ގެއަށް ދިޔުންވެސް ވަނީ މަނާކޮށްފަ އެވެ. މީގެ އިތުރުން ފިހާރަތައް ހުޅުވައިގެން ހިދުމަތް ދެވޭނީ ހެނދުނު 9:00 އިން އިރުއޮއްސި 6:00 އާ ހަމަޔަށް ކަމަށް ވަނީ އަންގާފަ އެވެ. އެހެން ނަމަވެސް ފިހާރަތަކަށް ދިއުމުގެ ބަދަލުގައި ޑެލިވަރީ ކުރަން އެދުމަށް ކައުންސިލުން ވަނީ އިލްތިމާސްކޮށްފަ އެވެ. އަދި ރަށު އެކި ސަރަހައްދުތަކުގައި ބަހައްޓާފައިވާ ޖޯލިފަތިތަކުގައި ނުތިބުމަށާއި އެއްފަހަރާ ތިން މީހުންނަށްވުރެ ގިނައިން އެއްވެ ނޫޅުމަށާއި ޒަރޫރީ ބޭނުމެއްގައި ނޫނީ ގެއިން ބޭރަށް ނުނިކުތުމަށް ވެސް ވަނީ އިލްތިމާސްކޮށްފަ އެވެ.\nރަށުގެ އާންމު ހާލަތު ރަނގަޅު ނޫން ނަމަވެސް ރަށަށް ބޭނުންވާ ޒަރޫރީ ތަކެތި މިވަގުތަށް ރަށުގައި އެބަހުރި ކަމަށް އެރަށު ކައުންސިލުން ވަނީ ބުނެފަ އެވެ.\nގުޅޭ ޓެގު ބ. އޭދަފުށި ކޮވިޑް 19 ސިއްހަތު ކޮވިޑް ރެންޑަމް ސާމްޕަލް


ދަރިން ރަނގަޅު ގޮތުގައި ތަރުބިއްޔަތުކުރަން ބޭނުންނަމަ ކޮންމެހެން ސަމާލުކަން ދޭން ޖެހޭ3ކަމެއް!: މުފްތީ މެންކް\nމިހާރަކަށް އައިސް ގިނަ ބައަކު އެންމެ ގިނައިން ކުރާ އެއް ޝަކުވާއަކީ އެމީހުންގެ ދަރިން ނަމާދު ނުކުރާ ކަމުގެ ޝަކުވާއެވެ. މިފަދަ މައްސަލަތަކަށް ބެލުމުން އެނގެނީ އެކަން އެގޮތަށް މެދުވެރިވަނީ މައިން ބަފައިންގެ އިހުމާލުން ކަމެވެ.\nކުޑަކުދިންނަކީ އަބަދުވެސް މައިން ބަފައިން ކުރާ ކަންކަން ކޮޕީކުރާ ބައެކެވެ. އެކުދިން ކޮޕީ ކުރާނީ ހަމައެކަނި މައިން ބަފައިން ކުރާ ގޯސް ކަންތައްތަކެއް ނޫނެވެ. ރަނގަޅު ކަންތައްވެސް ކުރާނެއެވެ. ވީމާ ދަރިން ގޮވައިގެން ދަރިންނާއިއެކު ނަމާދުކުރާނަމަ ނަމާދު ކުރުމަށް ކުދިން ޝައުޤްވެރިވާނެއެވެ.\nމުސްލިމުން ދިރިއުޅޭ ބައެއް ޤައުމުތަކުގައި ގެއާއި އެހައި ކައިރީގައި މިސްކިތެއް ނުހުރެދާނެއެވެ. އެހެން ވެއްޖެ ނަމަ ކޮންމެ ފަހަރަކު މިސްކިތަށް ދިއުމަކީ އެހައި ކުރަން އެހައި ފަސޭހަ ކަމަކަށް ނުވެދާނެއެވެ. އެފަދަ ޙާލަތުގައި ގޭގައި ކުދިންނާއިއެކު ނަމާދުކުރާށެވެ. އެކަން ކުރަން ޖެހޭނީ "ދަމަކުން ބަޑިއެއް ޖަހާ" އުޞޫލަކުން ނޫނެވެ. އެއީ ޤަވާއިދުން ވަގުތުން ވަގުތަށް ކޮންމެހެން ކުރަންޖެހޭ ކަމެއްކަން ކުދިންނަށް ޤަބޫލުކުރެވޭނެ ގޮތަށް ޤަވާއިދުންނެވެ. މަންމަ އަށް ފެންވަރައިގެން ހުރެވޭ ވަގުތަކު، ބައްޕަ ވަރުބަލި ނުވާ ވަގުތަކު ނަމާދުކުރަން އުޅެގެން މި ބުނި މަޤްޞަދު ޙާޞިލެއް ނުކުރެވޭނެއެވެ.\nމި ބުނި މަޤްޞަދު ޙާޞިލު ކުރެވޭނީ އެންމެ ކުޑައިރުންސުރެ ދަރިންލައްވައި ނަމާދުކުރުވައިގެންނެވެ. މައިން ބަފައިން ނަމާދުކުރާތަން ދަރިންނަށް ދައްކައިގެންނެވެ. ބައެއް މައިން ބަފައިން ނަމާދުކުރަންވުމުން ކުދިން ކޮޓަރިނެ ބޭރަށް ނެރެލައެވެ. އަހަރެން ޤަބޫލުކުރާ ގޮތުގައި އެއީ ކޮށްގެންވާނެ ކަމެއް ނޫނެވެ. ކުދިންގެ ކިބައިން އުނދަގުލެއް ވީނަމަވެސް ނަމާދުކުރަންވީމާ ކުދިން ބޭރުކޮށްލައި ކޮޓަރި ތަޅުލައިގެން ނުވާނެއެވެ. ކުދިންގެ ކިބައިން ލިބޭ އުނދަގުލަށްވުރެ ނަމާދުކުރާތަން ކުދިންނަށް ފެނުމުން ނަމާދުކުރަން ކުދިންގެ ހިތުގައި އުފެދޭ ޝައުޤުވެރިކަމުގެ ފައިދާ މާބޮޑުވާނެއެވެ.\nއަދިވެސް ކަމެއް ފާހަގަކޮށްލާނަމެވެ. ނަމާދުން ފައިބައިގެން ގެއަށް ވަނުމާއިއެކު ޓީވީ ހުޅުވައިގެން ބަލަން އިށީނުމަކީ ނުވަތަ ފޯނާއި ކުޅެން ފެށުމަކީ ކުދިންނަށް ދެވޭ ވަރަށް ނުބައި ތަރުބިއްޔަތެކެވެ. ކުދިން ގޮވައިގެން ގޭގައި ނަމާދުކުރި ނަމަވެސް މިސްކިތުގައި ނަމާދުކުރި ނަމަވެސް ނަމާދު ނިމުމުން ކީރިތި ޤްރުއާނުން މިންވަރެއް ކިޔަވައިލުމަކީ ކުދިންގެ ހިތުގައި ކީރިތި ޤްރްއާން ކިޔެވުމަށް ޝައުޤުވެރިކަން އިތުރުވާނެ ކަމެކެވެ. ވީމާ މިސްކިތުން ފައިބައިގެން ގޮސް ގެއަށް ވަނުމަށްފަހުގައިވެސް ފުރަތަމަ ކަމެއްގެ ގޮތުން ކީރިތި ޤްރުއާން ކިޔަވައިލާށެވެ!\nބައެއް ބައްޕައިންގެ ކިބައިން ފެންނަ ވަރަށް ނުރަނގަޅު ކަމެއްވެސް ފާހަގަކޮށްލާނަމެވެ. ޢިޝާ ނަމާދު ނިމިގެން ގެއަށްދާއިރު ކާން ނުހަދައި ހުރެއްޖެ ނަމަ އެބަ ޒުވާބުކުރަން ފަށައެވެ. މިއީ ވެސް ދަރިންނަށް ދަސްކޮށް ދެވޭ ވަރަށް ނުބައި އާދައެކެވެ. ނަމާދުން ފައިބައިގެންދާއިރުވެސް އަދި އެހެން ވަގުތަކު ނަމަވެސް ކާން ނުހެދި ހުރެއްޖެ ނަމަ، އަދި ކާން ހަދައިދެވެދެން މަޑު ނުކުރެވޭވަރަށް ބަނޑުހައިވެގެން ހުރިނަމަ ޒުވާބުކުރަން ފެށުމުގެ ބަދަލުގައި އަމިއްލަ އަތުން ކާން ހަދައިގެން ކައިލާށެވެ. ދަރިންނަށްވެސް ކާން ހަދައިދޭށެވެ! އެއިރުން ދަރިންނަށް ދަސްކޮށް އެދެވެނީ ވަރަށް ރަނގަޅު ފިލާވަޅެކެވެ. އެކުދިން ބޮޑެތިވުމުން ވެސް ފައިދާކުރާނެ ފިލާވަޅެކެވެ.\nމިކަން ފާހަގަކުރަން މިޖެހެނީ ކާން ހަދައި ނުދެވިއްޖެ ނަމަ އަންނާނެ ހަމަލާތަކަށް ބިރުން ނަމާދު ނުކޮށް މަޑުކުރަންޖެހޭ ނުވަތަ ތެޅި ފޮޅެ ގަނެގެން ނަމާދުކުރަން ޖެހޭ މައިން މަދު ނޫން ވީމައެވެ. މިއީ ވަރަށް ހިތާމަކުރަންޖެހޭ ކަމެކެވެ. އެކަނބަލުންނަށްވެސް ހަމަޖެހިލައިގެން ނަމާދުކުރުމުގެ ފުރުޞަތު ދިނުމަކީ ފިރިހެނުންގެ މައްޗަށް ވާޖިބު ކަމެކެވެ.


Raees Nasheedge Ge Hunna Magugai Cycle Park Nukuran Kurin Edhifai Oiy - Vaguthu\nރައީސް ނަޝީދުގެ ގެ ހުންނަ މަގުގައި ސައިކަލު ޕާކު ނުކުރަން ކުރިން އެދިފައި އޮތް\nރައީސް ނަޝީދަށް ހަމަލާދިން ސަރަހައްދު-- ފޮޓޯ- މީސްމީޑިޔާ\nރައްޔިތުން މަޖިލީހުގެ ރައީސް، ރައީސް މުޙައްމަދު ނަޝީދުގެ ހުންނަ މަގުގައި ސައިކަލު ޕާކު ނުކުރެވޭ މަގަކަށް ހަދައިދިނުމަށް މީގެ ދެ މަހެއްހާ ދުވަސް ކުރިން އެމްއެންޑީއެފް އިން އެދިފައިވާކަން ހާމަވެއްޖެ އެވެ.\nއައިއީޑީއެއް ގޮއްވާލައިގެން ރައީސް ނަޝީދަށް ހަމަލާދިން މައްސަލަ ފެންމަތިވި ފަހުން މިކަން ހާމަވެފައިވާއިރު، މިދިޔަ މާރިޗް މަސް ތެރޭގައި މާލެ ސިޓީ ކައުންސިލުން ޕްލޭނިންގ މިނިސްޓަރ މުހައްމަދު އަސްލަމަށް އެޑްރެސްކޮށް ފޮނުވި ސިޓީއެއްގައި ވިދާޅުވެފައި ވަނީ، ރައީސް ނަޝީދު މިހާރު ދިރިއުޅުއްވަމުން ގެންދަވާ ގެކޮޅު ކެނެރީގެ ހުންނަ ނީލޯފަރު ހިނގުން މަގަކީ ހަނި ގޯޅިއަކަށް ވެފައި އަދި އެ ގޯޅީގެ އެއްފަރާތުގައި ސައިކަލް ޕާކުކޮށްފައި ހުރުމުގެ ސަބަބުން އެ މަނިކުފާނަށް ސެކިއުރިޓީ ފޯރުކޮށްދިނުމަށް ދަތިތަކާ ކުރިމަތިވާކަމަށް ޑިފެންސް މިނިސްޓްރީން އިދާރާއަށް އަންގާފައިވާ ކަމަށެވެ.\nއަދި އެ މަގު ސައިކަލް ޕާކު ނުކުރެވޭ މަގަކަށް ހަދައި ދިނުމަށްވެސް އެދިލައްވާފައިވާ ކަމަށް އެ ސިޓީގައި ވެެއެވެ.\nއެހެންކަމުން، ނީލޯފަރު ހިނގުން ވެހިކަލް ޕާކު ނުކުރެވޭ މަގަކަށް ބަދަލު ކުރުމަށް އެ ސަރަހައްދުގައި ޕާކު ކޮށްފައިވާ ވެހިކަލްތަށް ޕާކުކުރުމަށް ޖާގައެއް ހޯދާ ދޭން ޖެހޭނެކަމަށް ދެކޭ ކަމަށް މާލެ ސިޓީ ކައުންސިލްގެ ސިޓީގައި ވެއެވެ.\n"އެގޮތުން އެ ސަރަޙައްދުގައި ޕާކުކޮށްފައިވާ ވެހިކަލްތަށް ޕާކުކުރުމަށް މިވަގުތު ޖާގައެއް ހެދުމަށް އެންމެ އެކަށޭނެ ޖާގައެއްގެ ގޮތުގައި ބެލެވެނީ ބިއްލޫރި ޖެހިގެއިންކަމުގައި ވާތީ އެ ސަރަޙައްދުގައި ޕާކިން ޒޯންއެއް ހެދުމުގެ ހުއްދަ ދެއްވުން އެދެމެވެ". މާލެ ސިޓީ ކައުންސިލްގެ ސިޓީގައި ވެއެވެ.\nރައީސް ނަޝީދަށް އެ ހަަމަލާ އަމާޒުވެފައި ވަނީ މަޖީދީ މަގާއި ނީލޯފަރު ހިނގުން ގުޅޭ ކަންމަތީގައި ރޭ 20:30 ހާއިރެވެ. އެ ހަމަލާ ދީފައި ވަނީ ރައީސް ނަޝީދު ކެނެރީގެ އިން ނުކުންނަވައި، ހިންގަވާފައި ކާރަށް އަރައި ވަޑައިގަންނަވަނިކޮށެވެ. މި ހަމަލާއާ ގުޅިގެން ލިބިވަޑައިގެންނެވި ޒަހަމްތަކަށް ނަޝީދު މިހާރު ގެންދަވަނީ އޭޑީކޭގައި ފަރުވާ ހޯއްދަވަމުންނެވެ.\nމެއި 7, 2021 20:16\nދެން ނުބާލާހުރި ތަރިތަށްވެސް ބާލާތި.\nމެއި 7, 2021 21:39\nއަދިވެސް މާލޭގެ މަގުތަކުގައި ޖާގަ ގިނަކަމުންދޯ؟ އެމަނިކުފާނުގެ ގެ އެހެންތާކަށް ބަދަލުކުރަންވީނޫންތޯ؟\nމެއި 7, 2021 22:41\nސާބަހޭ މާލޭ ސިޓީ މޭޔަރު ޝިފާ. ރަގަޅައް އެއްކަމެއްވެސް ކުރަން އިނގޭކަމަކައް ނުހެދޭތި އިނގޭ.... އެންމެފަހުން އަނެއްދިވެހި ރާއްޖެ އެއޮތީ އައިސީޔޫގަ


މޯލްޑިވްސް މަނިޓަރީ އޮތޯރިޓީގެ ތިރީގައި މި ދަންނަވާ މަޤާމްތަކުގައި ޚިދުމަތްކުރުމަށް ހުނަރުވެރި ޤާބިލް އަދި އިޚްލާސްތެރިކަމާ ތެދުވެރިކަމާއެކު ކުރިއަށް ދިއުމަށް ޝަޢުޤުވެރިވާ މީހުން ބޭނުންވެއެވެ. މި ވަޒީފާތަކަކީ ދެ ޖިންސްގެ މީހުންނަށް ވެސް ހަމަހަމަ ފުރުޞަތު އޮތް ވަޒީފާތަކެކެވެ.\nއިންޝުއަރެންސް ސުޕަރވިޝަން ސެކްޝަން / އިންޝުއަރެންސް ޑިވިޜަން\nތަޢުލީމީ ފެންވަރާއި ތަޖުރިބާ އަދި ހުނަރު\nއިންޝުއަރެންސް، އެކްޗޫރިއަލް ސައިންސް ނުވަތަ ރިސްކް މެނޭޖްމަންޓް ދާއިރާއިން ފުރަތަމަ ޑިގްރީ ފެންވަރުގެ ނުވަތަ އެއަށްވުރެ މަތީ ލެވެލްގެ ކޮލިފިކޭޝަނެއް ހާޞިލް ކޮށްފައިވުން.\nއަންޑަރރައިޓިން، ކްލެއިމް މެނޭޖްމަންޓް، ރީއިންޝުއަރެންސް މެނޭޖްމަންޓް ދާއިރާއިން ނުވަތަ އިންޝުއަރެންސްއާ ގުޅޭ ޓެކްނިކަލް ދާއިރާގައި މަދުވެގެން 03 އަހަރު ދުވަހު މަސައްކަތްކޮށް އިންޝުއަރެންސް ދާއިރާގެ ތަޖްރިބާ ލިބިފައިވުން.\nއިންޝުއަރެންސްގެ ޚިދުމަތްދޭ ތަންތަން ރެގިއުލޭޓްކުރުމާއި ސުޕަރވައިޒު ކުރުމުގެ ގޮތުން އޮންސައިޓް އަދި އޮފްސައިޓް ސުޕަވިޝަންތައް ހެދުމާއި އެކަމާއި ގުޅޭ ރިޕޯޓްތައް ތައްޔާރުކޮށް މެނޭޖްމަންޓަށް ހުށަހެޅުން. އަދި އިންޝުއަރެންސްގެ ޚިދުމަތްދޭ ތަންތަނަށް ލައިސަންސް ދިނުމާ ގުޅޭގޮތުން ކުރަންޖެހޭ މަސައްކަތްތައް ކުރުން.\n18,000.00 – 23,300.00 ރުފިޔާ\nޕަބްލިކޭޝަންސް ސެކްޝަން/ރިސަރޗް ޑިވިޜަން\nއިކޮނޮމިކްސް، އިކޮނޮމެޓްރިކްސް ނުވަތަ އިކޮނޮމިކްސްއާ ގުޅުުންހުރި ދާއިރާއަކުން ފުރަތަމަ ޑިގްރީ ނުވަތަ މާސްޓާރސް ޑިގްރީ ހާޞިލް ކޮށްފައިވުން.\nވަޒީފާއަށް މީހަކު ހޮވުމުގައި ތިރީގައި މިވާ ހުނަރު ހުރި ފަރާތްތަކަށް އިސްކަން ދެވޭނެއެވެ.\nއިޤްތިޞާދު ދިރާސާކޮށް މަޢުލޫމާތު އެއްކޮށްގެން އިޤްތިޞާދާ ގުޅޭގޮތުން އެކިއެކި ރިޕޯޓް ލިޔެ ތައްޔާރުކޮށް ޕްރެޒެންޓް ކުރުމުގެ ހުނަރ.ު\nއިޤްތިޞާދީ، ބޭންކިން އަދި ފައިނޭންޝަލް ދާއިރާއާ ގުޅޭ ތަފާސް ހިސާބުތަކަށް އަހުލުވެރިވެފައިވާ، މިފަދަ ހިސާބުތައް ދިރާސާކުރުމުގެ ހުނަރު.\nމައިކްރޯސޮފްޓް އެކްސެލް ބޭނުން ކޮށްގެން އެނަލިސިސް ހެދުމުގެ ހުނަރު.\nއެމްއެމްއޭ އިން ތައްޔާރުކުރާ އެކިއެކި ޕަބްލިކޭޝަންސްތަކާއި ރިސަރޗް ޕޭޕަރުތައް ތައްޔާރު ކުރުމާއި އިޤްތިޞާދާ ގުޅޭ ކަންކަމުގެ ހޭލުންތެރިކަން އިތުރު ކުރުމަށް ހިންގާ ޕްރޮގްރާމްތަކުގައި ހަރަކާތްތެރިވުން.\n16,000.00 – 20,800.00 ރުފިޔާ\nއިކޮނޮމިކް ރިސަރޗް ސެކްޝަން/ރިސަރޗް ޑިވިޜަން\nއިކޮނޮމިކްސް، އިކޮނޮމެޓްރިކްސް ނުވަތަ އިކޮނޮމިކްސްއާ ގުޅުުންހުރި ދާއިރާއަކުން ފުރަތަމަ ޑިގްރީ ނުވަތަ މާސްޓަރސް ޑީގްރީ ހާސިލް ކޮށްފައިވުން\nއިޤްތިޞާދު ދިރާސާކޮށް މައުލޫމާތު އެއްކޮށްގެން އިޤްތިޞާދާ ގުޅޭގޮތުން އެކިއެކި ރިޕޯޓް ލިޔެ ތައްޔާރުކޮށް ޕްރެޒެންޓް ކުރުމުގެ ހުނަރު.\nއިޤްތިޞާދީ، ބޭންކިން އަދި ފައިނޭންޝަލް ދާއިރާއާ ގުޅޭ ތަފާސްހިސާބުތައް ދިރާސާކޮށް، އެ މައުލޫމާތަށް ބިނާކޮށް ރިސަރޗް ޕޭޕަރ ލިޔުމުގެ ގާބިލްކަން ލިބިފައިވުން.\nމައިކްރޯސޮފްޓް އެކްސެލް ބޭނުންކޮށްގެން އެނަލިސިސް ހަދަން އެނގުން. އީވިއުސް އަދި ސްޓޭޓާ ފަދަ ސްޓެޓިސްޓިކަލް ސޮފްޓްވެއަރ އަކަށް އަހުލުވެރިވެފައިވުން.\nދިވެހިބަހާއި އިނގިރޭސި ބަހުން ފެންވަރު ރަނގަޅު ލިޔުންތައް ތައްޔާރުކުރުމުގެ ގާބިލްކަން ހުރުން.\nދިވެހިރާއްޖެއާއި ބޭރު ދުނިޔޭގެ އިޤްތިޞާދަށް އަންނަ ބަދަލުތައް ދިރާސާކޮށް، ޕަބްލިކޭޝަންތަަކަށް ލިޔުން ތައްޔާރު ކުރުން.\nޕޮލިސީ ނިންމުންތަކަށް ބޭނުންވާ ޕޮލިސީ ކަރުދާސްތަކާއި، ރިސަރޗް އާޓިކަލް ތައްޔާރުކުރުން.\nރިސަރޗް މަސައްކަތަށް ބޭނުންވާ މައުލޫމާތު ހޯދުމަށް ސާވޭ ކުރުން.\nއިޤްތިޞާދާއި ގުޅޭ ގޮތުން އާއްމުން ހޭލުންތެރި ކުރުމަށް ހިންގޭ އެކި ޕްރޮގްރާމްތަކުގައި އެހީތެރިވެދިނުން.\nކްރެޑިޓް އިންފޮމޭޝަން ސެކްޝަން\nބިޒްނަސް އާ ގުޅޭ ދާއިރާއަކުން ފުރަތަމަ ޑިގްރީ ހާޞިލްކޮށްފައިވުން.\nވަޒީފާ ހަމަޖެއްސުމުގައި ޚިދުމަތް ހޯދުމަށް އެދޭ ފަރާތްތަކާއި ގުޅިގެން މަސައްކަތްކުރުމުގެ ތަޖުރިބާއާއި ހުނަރު ހުރި ފަރާތްތަކަށް އިސްކަންދެވޭނެއެވެ.\nކްރެޑިޓް އިންފޮމޭޝަން ސެކްޝަނަށް ލިބޭ ކުރެޑިޓް ޑާޓާ ޗެކްކޮށް ޑާޓާ ގެ ސައްހަކަން ކަށަވަރުކުރުމަށް ކުރަންޖެހޭ މަސައްކަތްކުރުން އަދި ޑާޓާއާ ބެހޭ ރިޕޯރޓްތައް ތައްޔާރު ކުރުން.\nކްރެޑިޓް އިންފޮމޭޝަންގެ ކަންކަމާ ގުޅޭ ހޭލުންތެރިކަމުގެ ޕްރޮގްރާމްތައް ހިންގުމުގައާއި ސެކްސަންގެ މަސައްކަތްތައް ރާވާ ހިންގުމުގައި އެހީތެރިވެދިނުން.\nޕޭމަންޓް އެންޑް ސެޓްލްމެންޓް ސެކްޝަން / ބޭންކިންގ އެންޑް ޕޭމަންޓްސް ޑިވިޜަން\nތަޢުލީމީ ފެންވަރާއި ތަޖްރިބާ\nބޭންކިން އެންޑް ފައިނޭންސް ނުވަތަ ބިޒްނަސް އެޑްމިނިސްޓްރޭޝަންގެ ދާއިރާއިން ފުރަތަމަ ޑިގްރީ ހާޞިލްކޮށްފައިވުން.\nއައިޖީސީއެސްސީ ނުވަތަ ޖީސީއީ އޯލެވެލް އިމްތިޙާނުގެ އިނގިރޭސި މާއްދާއިން "ބީ" ފާސް ނުވަތަ އެއަށްވުރެން މަތީ ފާހެއް ހާސިލް ކޮށްފައިވުން.\nވަޒީފާއަށް މީހަކު ހޮވުމުގައި މާލީ ދާއިރާ އަދި އިންފޮމޭޝަން ޓެކްނޮލޮޖީ ދާއިރާގެ ތަޢުލީމާއި ތަޖްރިބާ ހުރި ފަރާތްތަކަށް އިސްކަން ދެވޭނެއެވެ.\nމޯލްޑިވްސް ރިއަލް ޓައިމް ގްރޮސް ސެޓްލްމެންޓް ސިސްޓަމާއި، އޮޓޮމޭޓެޑް ކްލިއަރިންގ ހައުސްއާއި ސްވިފްޓް ސިސްޓަމްއާ ގުޅޭ އިދާރީ މަސައްކަތްތައް ސުޕަވައިޒްކުރުމަށް އެހީތެރިވުން\nބޭންކިން ސުޕަރވިޝަން ސެކްޝަން / ބޭންކިން ސުޕަރވިޝަން ޑިވިޜަން\nބޭންކިން، ފައިނޭންސް، އެކައުންޓިންގެ ދާއިރާއަކުން ފުރަތަމަ ޑިގްރީ ހާޞިލް ކޮށްފައިވުން.\nވަޒީފާއަށް މީހަކު ހޮވުމުގައި އިސްލާމިކް ބޭންކިން ނުވަތަ ފައިނޭންޝަލް ރިސްކް މެނޭޖްމަންޓާ ގުޅޭ ދާއިރާއަކުން ޕްރޮފެޝަނަލް ކޮލިފިކޭޝަނެއް ހާސިލްކޮށްފައިވާ ފަރާތްތަކަށް އިސްކަން ދެވޭނެއެވެ.\nބޭންކުތަކުގެ މާލީ ހިސަބުތައް ދިރާސާ ކުރުމާއި ބޭކުތަކުގެ ގާނޫނާއި ގަވާއިދުތަކާއި އެއްގޮތަށް ބޭންކުތައް ހިނގާނުހިނގާގޮތްބަލާ މިކަންކަމުގެ ރިޕޯޓްތައް ތައްޔާރު ކުރުން.\nބޭންކް ލައިސެންސިން އެންޑް ރެގުއުލޭޝަން ސެކްޝަން / ބޭންކިން ސުޕަރވިޝަން ޑިވިޜަން\nބޭންކްތައް ހިންގުމާ ގުޅޭގޮތުން ލިބޭ އެޕްލިކޭޝަންސްތައް ރިވިއު ކުރުމުގެ އެންމެހާ މަސައްކަތްތައް.\nބޭންކިންގެ ޚިދުމަތްތައް ރެގިއުލޭޓްކޮށް ސުޕަވައިޒުކުރުމަށް ބޭނުންވާ ރިސަރޗް އެންޑް ޑިވެލޮޕްމަންޓް މަސައްކަތްތަކަށް އެހީތެރިވެ ދިނުން.\nއެކައުންޓިންގ ނުވަތަ އެކައުންޓިންގ އެންޑް ފައިނޭންސް ނުވަތަ ބިޒްނަސް އެޑްމިނިސްޓްރޭޝަންގެ ދާއިރާއިން ފުރަތަމަ ޑިގްރީ ހާޞިލް ކޮށްފައިވުން ނުވަތަ އޭސީސީއޭ ޕްރޮފެޝަނަލް ލެވެލް ފުރިހަމަކޮށްފައިވުން.\nވަޒީފާއަށް މީހަކު ހޮވުމުގައި އެކައުންޓިންގ އަދި މާލީ ދާއިރާގައި މަސައްކަތްކުރައްވާފައިވާ ފަރާތްތަކަށް އިސްކަން ދެވޭނެއެވެ.\nއިންޝުއަރެންސްގެ ޚިދުމަތްދޭ ތަންތަނަށް ލައިސަންސް ދިނުމާއި، ރެގިއުލޭޓްކުރުމާއި ސުޕަރވައިޒު ކުރުން.\nއިންޝުއަރެންސްގެ ޚިދުމަތްތައް ރެގިއުލޭޓްކޮށް ސުޕަވައިޒުކުރުމަށް ބޭނުންވާ ރިސަރޗް އެންޑް ޑިވެލޮޕްމަންޓް މަސައްކަތްތަކަށް އެހީތެރިވެ ދިނުން.\nޕޭމަންޓް ސިސްޓަމްސް ލައިސެންސިން އެންޑް ޑެވެލޮޕްމަންޓް ސެކްޝަން/ ޕޭމަންޓް ސިސްޓަމްސް އެންޑް އޯވަރސައިޓް ޑިވިޝަން\nބޭންކިން ނުވަތަ ބޭންކިން އެންޑް ފައިނޭންސް ނުވަތަ ފައިނޭންޝަލް މެނޭޖްމަންޓްގެ ދައިރާއިން ފުރަތަމަ ޑިގްރީ ހާޞިލްކޮށްފައިވުން\nޕޭމަންޓް ސިސްޓަމްސް އޮޕަރޭޓް ކުރުމުގެ ނުވަތަ ޕޭމަންޓް ސިސްޓަމްސްގެ ޚިދުމަތް ދިނުމުގެ ދާއިރާގައި މަސައްކަތްކޮށްފައިވާ ފަރާތްތަކަށާއި އިނގިރޭސި ބަހުގެ ފެންވަރު ރަނގަޅު ފަރާތްތަކަށް އިސްކަންދެވޭނެއެވެ.\nޕޭމަންޓް ސިސްޓަމްސް ހިންގުމަށް ބޭނުންވާ ފަރާތްތަކުން ހުށަހަޅާ އެޕްލިކޭޝަންސްތައް އިވެލުއޭޓްކޮށް އެފަދަ ފަރާތްތަކަށް ލައިސަންސް ދިނުމަށް ބޭނުންވާ ކަންކަމުގައި އެހީތެރިވުން.\nނެޝަނަލް ޕޭމަންޓް ސިސްޓަމްސް ތަރައްގީ ކުރުމަށް ބޭނުންވާ ދިރާސާތައްކުރުމާއި އެކަމާއި ގުޅޭ ރެކޮމެންޑޭޝަންތައް ތައްޔާރު ކުރުމާއި ހުށަހެޅުމާއި މި ސިސްޓަމްސް ތަކަށް އާންމުން ހޭލުންތެރި ކުރުމުގެ ކަންކަމުގައި އެހީތެރިވެދިނުން\nޓްރެޜަރީ ބޮންޑް އެންޑް ޓީ-ބިލްސް ސެކްޝަން، ޕަބްލިކް ޑެޓް މެނޭޖްމަންޓް ޑިވިޝަން\nތަޢުލީމީ ފެންވަރާއި ތަޖުރިބާ\nއިކޮނޮމިކްސް ނުވަތަ ފައިނޭންސް ދާއިރާއަކުން ފުރަތަމަ ޑިގްރީ ހާސިލް ކޮށްފައިވުން.\nފައިނޭންޝަލް ސެކްޓަރގެ މަސައްކަތުގެ ތަޖުރިބާ ހުރި ފަރާތްތަކަށާއި މައިކްރޯސޮފްޓް އެކްސެލް އަދި ވޯޑް ރަގަޅަށް އިނގޭ ފަރާތްތަކަށް އިސްކަންދެވޭނެއެވެ.\nސަރުކާރުގެ އޭޖެންޓެއްގެ ހައިސިއްޔަތުން ސެކިއުރިޓީސް އިޝޫކުރުމާ ގުޅޭ އެންމެހާ މަސައްކަތްތަކާއި ސަރުކާރުގެ ސެކިއުރިޓީ މާރކެޓް ހަރުދަނާކޮށް ތަރައްގީކުރުމުގައި އެހީތެރިވެދިނުން\n9,000.00 – 13,250.00 ރުފިޔާ\nސްޓެޓިސްޓިކަލް އިންފޮމޭޝަން ސިސްޓަމްސް ސެކްޝަން / ސްޓެޓިސްޓިކްސް ޑިވިޝަން\nޖީސީއީ އޭލެވެލް އިމްތިހާނުގެ3މާއްދާއިން "ސީ" ފާސް ނުވަތަ އެއަށްވުރެ މަތީ ފާހެއް ހާސިލް ކޮށްފައިވުންް ނުވަތަ އިންފޮރމޭޝަން ޓެކްނޮލޮޖީ ދާއިރާއިން ޑިޕްލޮމާއެއް ހާޞިލް ކޮށްފައިވުން.\nމި ވަޒީފާއަށް މީހަކު ހޮވުމުގައި މައިކްރޯ ސޮފްޓް އެކްސެލްގެ ފޯމިއުލާތަކާއި ޕިވޮޓް ޓޭބަލްތަކަށާއި ކޮމްޕިއުޓަރ ޕްރޮގްރާމް ލިޔުމާއި އަދި ޑޭޓާބޭސް ޑެވެލޮޕްމަންޓް ފަދަ ޓެކްނޮލޮޖީގެ ދާއިރާއިން ކުރިޔަށް ދިއުމަށް ޝަޢުޤުވެރިވާ ފަރާތްތަކަށް އިސްކަންދެވޭނެއެވެ.\nއެމްއެމްއޭގެ ތަފާސް ހިސާބާ ގުޅޭ ޑޭޓާ ވެއަރހައުސް ޑިޒައިން ކުރުމާއި ޑެވެލޮޕްކުރުމާއި ޑޭޓާބޭސްގެ މަސައްކަތްތައް މޮނިޓަރކޮށް ބެލެހެއްޓުން އަދި ޕްރޮގްރާމްތައް ލިޔުމުގައި އެހީތެރިވެދިނުން\nޑޭޓާބޭސްއާ ގުޅޭ ތަމްރީނު ދިނުމާއި ޑޭޓާބޭސް މޮނިޓަރކުރުމާއި އިތުރު ތަރައްގީ ގެނައުމުގެ މަސައްކަތްތަކަށް އެހީތެރިވެ ދިނުން.\nޕްރޮކިއުމަންޓް ސެކްޝަން / ޖެނެރަލް ސަރވިސަސް ޑިވިޝަން\nޖީސީއީ އޭލެވެލް އިމްތިހާނުގެ3މާއްދާއިން "ސީ" ފާސް ނުވަތަ އެއަށްވުރެ މަތީ ފާހެއް ހާސިލް ކޮށްފައިވުންް ނުވަތަ ބިޒްނަސްގެ ދާއިރާއިން ޑިޕްލޮމާ ހާސިލް ކޮށްފައިވުން\nމައިކްރޯ ސޮފްޓް އޮފީސް އަށް އަހުލުވެރިވެފައިވުން.\nއެމްއޭއަށް ބޭނުންވާ ތަކެއްޗާއި ޚިދުމަތް ހޯދުމަށް ބޭނުންވާ ލިޔުންތައް ތައްޔާރު ކުރުމާއި އެފަދަ ތަކެއްޗާއި ޚިދުމަތް ހޯދުމުގެ އިންތިޒާމްތައް ކުރުމުގެ އެންމެހާ މަސައްކަތްތައް ކުރުން.\nހިއުމަންރިސޯސް ޑިވެލޮޕްމަންޓް ސެކްޝަން / ހިއުމަން ރިސޯސް ޑިވިޝަން\nޖީސީއީ އޭ ލެވެލް އިމްތިހާނުގެ3މާއްދާއިން "ސީ" ފާސް ނުވަތަ އެއަށްވުރެ މަތީ ފާހެއް ހާޞިލް ކޮށްފައިވުން އޯލެވެލް އިމްތިހާނުގެ އިނގިރޭސި ބަހުން "ބީ" ފާސް ނުވަތަ އެއަށްވުރެ މަތީ ފާހެއް ހާޞިލްކޮށްފައިވުން.\nމި ވަޒީފާއަށް މީހަކު ހޮވުމުގައި ހިއުމަން ރިސޯސްގެ ދާއިރާއިން ކުރިއަށް ދިއުމަށް ޝަޢުޤުވެރިވާ ފަރާތްތަކަށް އިސްކަން ދެވޭނެއެވެ.\nމުވައްޒަފުންނަށް ތަޢުލީމާއި ތަމްރީނު ދިނުމަށް އޮތޯރިޓީން ރާވާ ހިންގާ ޕްރޮގްރާމްތަކުގެ އިންތިޒާމްތައް ހަމަޖެއްސުން.\nޕޭމަންޓްސް ސެކްޝަން / ޕަބްލިކް ބޭންކް\nޖީސީއީ އޭ ލެވެލް އިމްތިހާނުގެ3މާއްދާއިން "ސީ" ފާސް ނުވަތަ އެއަށްވުރެ މަތީ ފާހެއް ހާޞިލް ކޮށްފައިވުން.\nސަރުކާރުގެ ފަރާތުން އެމްއެމްއޭ މެދުވެރިކޮށް އެކިއެކި ފަރާތްތަކަށް ދައްކަންޖޭ ފައިސާ ދެއްކުމާއި ގުޅޭގޮތުން ކުރަންޖޭ މަސައްކަތްތައް ކުރުމާއި، ސަރުކާރުގެ އިދާރާތަކުން އެމްއެމްއޭއަށް ފޮނުވާ ޗެކާއި ފައިސާއާ ގުޅޭ ލިޔެކިޔުންތައް ބަލައިގަތުމުގެ މަސައްކަތް.\n06 ފެބުރުވަރީ 2020 ވަނަ ދުވަހުގެ 15:00 އަށް\nނޯޓް: ވަޒީފާއަށް އެދޭ ފޯމު މި އޮތޯރިޓީން އަދި މި އޮތޯރިޓީގެ ވެބްސައިޓް www.mma.gov.mv އިން ލިބެން ހުންނާއެވެ. އަދި މި ވަޒީފާތަކަށް ޝަރުޠު ހަމަވާ މީހުންގެ ތެރެއިން ޝޯޓް ލިސްޓް ކުރެވޭ ފަރާތްތަކަށް ސުންގަޑި ހަމަވާ ދުވަހުން ފެށިގެން 07 ދުވަހު (ރަސްމީ ބަންދު ނޫން) ގެ ތެރޭގައި އިންޓަރވިއުއަށް ދަޢުވަތު ދެވޭނެއެވެ.\nމި ވަޒީފާތަަކަށް ކަނޑައަޅާފައިވާ ތައުލީމީ ފާހަށްވުރެ މަތީފާހެއް ހާޞިލްކޮށްފައިވާނަމަ އެ ފާސް ވާންވާނީ އެ ވަޒީފާއަކަށް ކަނޑައަޅާފައިވާ ތައުލީމީ ދާއިރާގެ ސްޕެޝަލައިޒްޑް ފާހަކަށެވެ.


Bodufinolhun hayyaru kuri bidheyseenge bandhah 15 dhuvas | Mihaaru\nބޮޑުފިނޮޅުން ހައްޔަރުކުރި ބިދޭސީންގެ ބަންދަށް 15 ދުވަސް\n04 ޖުލައި 2020 - 14:19 21 comments\nރިސޯޓެއްގެ ގޮތުގައި ތަރައްގީކުރާ ބ. ބޮޑުފިނޮޅުގައި މަސައްކަތްކުރާ ބިދޭސީންގެ މުސާރަ ނުލިބިގެން ނުރުހުން ފާޅުކޮށް، 13 ދިވެއްސަކު ރަހީނުކޮށް ހިންހި ހަމަނުޖެހުންތަކާ ގުޅިގެން ހައްޔަރުކުރި 19 ބިދޭސީން ބަންދުގައި ބައިތިއްބައިގެން ތަހުގީގު ކުރިއަށް ގެންދަން އޭދަފުށީ މެޖިސްޓްރޭޓު ކޯޓުން 15 ދުވަސް ދީފި އެވެ.\nފުލުހުންގެ މީޑިއާ އޮފިޝަލް ވިދާޅުވީ އިއްޔެ ހައްޔަރު ކުރި އެ ބިދޭސީންގެ ބަންދާ މެދު ގޮތެއް ނިންމުމަށް އޭދަފުށީ ކޯޓަށް ގެންދިއުމުން، ހޯމް މިނިސްޓްރީން ކަނޑައަޅާ ތަނެއްގައި ބަންދުގައި ބައިތިއްބައިގެން ތަހުގީގު ކުރިއަށް ގެންދަން 15 ދުވަސް ދީފައިވާ ކަމަށެވެ.\nބޮޑުފިނޮޅުގައި މަސައްކަތް ކުރާ ރިޒް ކުންފުނީގެ 203 މުވައްޒަފަކު އެ ރަށުގެ ދިވެހި މުވައްޒަފުން ރަށުން ފޭބިޔަ ނުދީ ހުރަސް އެޅުމުން ފުލުހުންނަށް އެންމެ ފުރަތަމަ ރިޕޯޓުކުރީ މިދިޔަ ބުރާސްފަތި ދުވަހުގެ ހެނދުނު 9:30 ކަމަށް ފުލުހުން ބުންޏެވެ. މި ރިޕޯޓާ ގުޅިގެން އެންމެ ފުރަތަމަ އެ ރަށަށް ދިޔައީ ބޮޑުފިނޮޅާ އެއް ފަޅެއްގައި އޮންނަ ބ .ތުޅާދޫ ޕޮލިސް ސްޓޭޝަންގެ ފުލުހުން ކަމަށާއި ފުލުހުން ދިއުމުން އެ މީހުންނާ ދިމާލަށް އޮށްގަލާއި ދަގަނޑު އުކައި ހަމަލާ ދީފައިވާ ކަމަށް ފުލުހުން ބުނެފައި ވެ އެވެ.\nBodufinolhugai bidheyseen fuluhunnah hamalaadhey biruveri manzareh\nފުލުހުންނާ ބިދޭސީން ކުރިމަތިލުން\nފުލުހުން ބުނި ގޮތުގައި މި ހަމަލާތަކުގައި އެއް ފުލުހެއްގެ ބޯ ފަޅައިގެން ގޮސް، އެހެން ފުލުހެއްގެ އިނގިއްޔެއް ބިންދައިގެން ދިއުމުގެ އިތުރުން އެތައް ފުލުހުންނަކަށް އެކި ވަރުގެ އަނިޔާވެފައިވެ އެވެ.\nބޮޑުފިނޮޅުގެ ބަނދަރު ކައިރީގައި ހުރެ ނަގާފައިވާ ކަމަށް ބެލެވޭ ވީޑިއޯއަކުން ފެންނަ ގޮތުގައި ކުޑަވަރެއްގެ ލޯންޗެއްގައި ފުލުހުން ތޮށިގަނޑާ ގާތްކުރަން އައި އިރު ގިނަ އަދަދެއްގެ ބިދޭސީން ތިބީ ލަޓިބުރިބުރި އާއި ގަލާއި ދަގަނޑުބުރި ފަދަ ތަކެތި ހިފައިގެން ރުޅިވެރިކަމުގަ އެވެ. އެ މީހުން ތިބީ ބޮޑު ކުރިމަތިލުމަކަށް ތައްޔާރުވެގެން ކަން އެ މީހުންގެ ހަރަކާތްތަކުން އެނގެ އެވެ.\nހުކުރު ދުވަހުގެ ރޭ ފަތިހު ފުލުހުން ވަނީ ބޮޑުފިނޮޅަށް އަރައި ރަށުން ފޭބިޔަ ނުދީ ހިފަހައްޓާގައި ތިބި 13 ދިވެހީން ސަލާމަތް ކޮށްފަ އެވެ. އެ އެންމެންގެ ވެސް ހާލު ރަނގަޅެވެ.\nރިޒް ކުންފުންޏަށް ފައިސާ ދީފައިވާނެ ކަމަށް ސީލް ކުންފުނިން ބުނުން\nހަަމަނުޖެހުން ހިންގި ބިދޭސީން ވަނީ ރަށުގެ ބައެއް އިމާރާތްތަކާއި ވެހިކަލްތަކަށް ވެސް ބޮޑެތި ގެއްލުންތަކެއް ދީފަ އެވެ.\nހަމަނުޖެހުން ހިނގަން ފެށީ ބަންގްލަދޭޝް މަސައްކަތު މީހުންނަށް އެތައް މަހެއްގެ މުސާރަ ނުދީ އޮތް މައްސަލައާ ގުޅިގެންނެވެ.\nއަލީ ރިޒާ ވިދާޅުވެފައި ވަނީ މުސާރަ ނުދެވި އޮތީ، ރަށުގެ ވެރިފަރާތް ކަމަށްވާ ސީލް މޯލްޑިވްސް އިން ފައިސާ ލިބުން ލަސްވެގެން ކަމަށެވެ. ނަމަވެސް ސީލް ކުންފުނުން ބުނީ އެ ކުންފުނިން ރިޒް ކުންފުންޏަށް ދޭން ޖެހޭ ފައިސާ ދީފައިވާ ކަމަށެވެ.\nއިތުރު ލިޔުންތައް ފުލުހުން ބިދޭސީން މަސައްކަތްތެރިންގެ ހައްގުތައް މެމްބަރު އަލީ ރިޒާ (މިލަންދޫ) ބ. ބޮޑުފިނޮޅު ކުށްކުރުން


Penalty In Molhuvumah Fahu Vardy Joke Jehy Spain Ah - Vaguthu\nޕެނަލްޓީ އިން މޮޅުވުމަށް ފަހު ވާޑީ ޖޯކު ޖެހީ ސްޕެއިން އަށް\nޕެނަލްޓީ ޝޫޓް އައުޓުގައި ކޮލަމްބިއާގެ މަައްޗަށް ކުރި ހޯދުމަށް ފަހު އިނގިރޭސި ވިލާތުގެ ފޯވަޑް ޖޭމީ ވާޑީ ސްޕެއިންއަށް ޖޯކު ޖެހި ކަން ހާމަ ވެއްޖެއެވެ.\nވޯލްޑް ކަަޕްގެ ރައުންޑް އޮފް 16 ގައި އިންގްލެންޑް ނުކުތީ ކޮލަމްބިއާ އާއި ދެކޮޅަށެވެ. ގިނަ ރީނދޫ ކާޑު ފެނިގެން ދިޔަ އެ މެގެ ފުރިހަމަ ވަގުތު ނިމުނީ 1-1 ގެ ނަތީޖާއަކުންް އެއްވަރު ވަގެންނެވެ. އަދި 15 މިނެޓުގެ އިތުރު ދެ ހާފު ކުޅުމަށް ފަހު ވެސް ދެ ޓީމު އެއްވަރު ވެފައި އޮތުމުން ދެން ދިޔައީ ޕެނަލްޓީ އަށެވެ.\nޕެނަލްޓީގައި ކޮލަމްބިއާގެ ދެކުޅުންތެރިންނަށް ވަނީ ބޯޅަ ގޯލުގެ ތެރެއަށް ފޮނުވާ ނުލެވިފައެވެ. އަދި އިންގްލެންޑުގެ ކީޕަރު ޖޯޑަން ޕިކްފޯޑު ވަނީ ރަނގަޅު ސޭވެއް ކޮށްފައެވެ. ޕެނަލްޓީއިން ކުރި ހޯދައި އިންގްލެންޑް ވަނީ ކޮލަމްބިއާ ކަޓުވާލާފައެވެ.\nމެޗަށް ފަހު ދަނޑުން ފައިބަނިކޮށް ސަޕޯޓަރަކު ވަނީ ވާޑީއާއި ސުވާލެއް ކޮށްފައެވެ. ސަޕޯޓަރު އެހީ، އެވަގުތު ވާޑީއަށް ކުރެވެނީ ކޮން ކަހަލަ އިހުސާސެއްތޯއެވެ. އެ ފުރުސަތުގައި ވާޑީ ވަނީ ކުރިން ޕެނަލްޓީ ޝޫޓް އައުޓަކުން ކަޓައިގެން ގޮސްފައިވާ ސްޕެއިނަށް ޖޯކު ޖަހާފައެވެ. އޭނާ ބުނީ "ސްޕެއިންނަށް ކުރެވުނު އިހުސާސަށް ތަކަށް ވުރެ ރަނގަޅު" ކަމަށެވެ.\nސްޕެއިން ކަޓައިގެން ދިޔައީ ޕެނަލްޓީ ޝޫޓް އައުޓެއްގައި މުބާރާތް ބާއްވާ ގައުމު ކަމަށްވާ ރަޝިއާ އަތުން ބަލިވެގެންނެވެ. އެފަހަރު ސްޕެއިންގެ ދެކުޅުންތެރިންގެ އަތުން ޕެނަލްޓީ މިސްވެފައި ވެއެވެ.\nޖޭމީ ވާޑީ އަކީ އިތުބާރާއެކު ޕެނަލްޓީ ޖަހާ ކުޅުންތެރިއެއް ނަމަވެސް އިންގްލެންޑުގެ ޕެނަލްޓީ ޝޫޓްގައި އޭނާ ޕެނަލްޓީ ޖަހާފައި ނުވެއެވެ. ސަބަބަކީ އެވަގުތު އޭނާ އަށް ގްރޮއިން އިންޖަރީއެއްގެ ސަބަބުން ތަދު އިހުސާސު ކުރެވެމުން ދިޔައީތީއެވެ.\nޖުލައި 5, 2018 18:41\nމޮޅުވީމަ މޮޅުވީ. ލަނޑުޖެހިގޮތް ބަލާކަށް ނުޖހޭ.\nޖުލައި 5, 2018 18:47


Sarukaarun Yameen ah Security Hamajassaifi ސަރުކާރުން ޔާމިނަށް ސެކިއުރިޓީ ހަމަޖައްސައިފި – Huvadhoo News Sarukaarun Yameen ah Security Hamajassaifi Huvadhoo News\nސަރުކާރުން ޔާމިނަށް ސެކިއުރިޓީ ހަމަޖައްސައިފި\nޕީޕީއެމް/ޕީއެންސީގެ ލީޑަރ އަދި ރާއްޖޭގެ ކުރީގެ ރައީސް އަބްދުﷲ ޔާމީންގެ ސެކިއުރިޓީ ސަރުކާރުން ހަމަޖައްސައިފިއެވެ.\nއިއްޔެ ސްޕްރީމް ކޯޓުން ޔާމީން މިނިވަން ކުރުމުން އެމަނިކުފާނަށް ސެކިއުރިޓީ ދީފައިނުވާތީ އިދިކޮޅުންވަނީ ސަރުކާރަށް ފާޑު ވިދާޅުވެފައެވެ. އެހެންނަމަވެސް އިއްޔެގެ ވަގުތެއްގައި އެމް.އެން.ޑީ.އެފުން އެމަނިކުފާނަށް ސެކިއުރިޓީ ދީފައިވާ ކަމަށާއި ޔާމިންގެ ބޮޑީގާޑުންގެ ގޮތުގައި ދެމީހަކު އައްޔަންކޮށްފައި ކަމަށް ޕީއެންސީގެ ނައިބް ރައީސް އާދަމް ޝަރީފް ވިދާޅުވެއްޖެއެވެ.\nމީގެ އިތުރުން “ވަގުތު” މީޑިޔާއަށް ދިން އިންޓަވިއުއެއްގައި ޔާމީންގެ ސެކިއުރިޓީގެ ކަންތައް ލަސްވެގެން ދިޔައީ ޑިފެންސް މިނިސްޓަރ މާރިޔާ އަހުމަދު ދީދީ އެކަމަށް އެއްބަސްވެ ވަޑައިނުގަތުމުން ކަމަށް އާދަމް ޝަރީފް ވަނީ ތުހުމަތު ކުރައްވާފައެވެ.\n“މާރިޔާއަކީ ވަރަށް ޒާތީ މީހެއް. އޭނާ އޯކެ ނުވެގެން ސެކިއުރިޓީ ހަމަޖެއްސުން ލަސްވީ” އާދަމް ޝަރީފް ވިދާޅުވިއެވެ.\nމަނީ ލޯންޑާގެ ތުހުމަތުގައި ޔާމީންގެ މައްޗަށް ކޮށްފައިވާ5އަހަރުގެ ޖަލު ހުކުމް އިއްޔެ ސްޕްރީމް ކޯޓުން ވަނީ ބާތިލުކޮށް އެމަނިކުފާނު މިނިވަން ކުރައްވާފައެވެ. އެހެންނަމަވެސް އެމަނިކުފާނަށް ސަރުކާރުން ދޭންޖެހޭ އިނާޔަތްތައް އަންނަ އަހަރުގެ ބަޖެޓުގައި ހިމަނާފައި ނުވާކަމަށް އިދިކޮޅުން ވަނީ ތުހުމަތުކޮށްފައެވެ.\nސުޕްރީމް ކޯޓުން ޔާމިން މިނިވަން ކޮށްފައިވާ މައިގަނޑު ސަބަބަކީ ޔާމީންގެ އެކައުންޓަށް ޖަމާވި ފައިސާއަކީ ދައުލަތަށް ލިބެން ޖެހޭ ފައިސާއެއް ކަމާ މެދު ފާޅުކަން ބޮޑު ގޮތެއްގައި ސުވާލު އުފެދުމުންނެވެ.


އޭ މުސްލިމް އަހުނޭ.. ތިބާއަށް ﷲ ދެއްވާ ނިޢުމަތްތަކުގެ މަތިން ހަނދާން ކުރާށެވެ. - DhiDaily\nއޭ މުސްލިމް އަހުނޭ.. ތިބާއަށް ﷲ ދެއްވާ ނިޢުމަތްތަކުގެ މަތިން ހަނދާން ކުރާށެވެ.\nތިބާއަށް ﷲ ދެއްވާ ނިޢުމަތްތަކުގެ މަތިން ހަނދާން ކުރާށެވެ. އަދި ތިބާގެ ވަށައިގެންނާއި މަތިންނާއި ތިރިން އަންނަ ނިޢުމަތްތައް މަތިން ހަނދާން ކުރާށެވެ.\n”وَآتَاكُمْ مِنْ كُلِّ مَا سَأَلْتُمُوهُ وَإِنْ تَعُدُّوا نِعْمَةَ اللَّهِ لا تُحْصُوهَا إِنَّ الإنْسَانَ لَظَلُومٌ كَفَّارٌ “\n”އަދި އެކަލާނގެ ޙަޟްރަތަށް ތިޔަބައިމީހުން ދެންނެވި ކޮންމެ އެއްޗެއް އެކަލާނގެ ތިޔަބައިމީހުންނަށް ދެއްވިއެވެ. ﷲގެ ނިޢުމަތްތައް ތިޔަބައިމީހުން ގުނާނަމަ، ތިޔަބައިމީހުންނަކަށް އެ ނިޢުމަތްތައް ޢަދަދެއް ނުކުރެވޭހުއްޓެވެ. ހަމަކަށަވަރުން، އިންސާނާއީ، އަނިޔާވެރިވުން ބޮޑު، ޝުކުރު ކުރުން ނެތް މީހެކެވެ.“(ސޫރަތުލް އިބްރާހިމް 34)\nޞިއްޙަތާއި، ސަލާމަތްތެރިކަމާއި، ކާނާއާއި، ފޭރާމާއި ވައި އަދި ފެނެވެ. މިހުރިހާ ކަމެއް ބުނެދެނީ ދުނިޔެއަކީ ތިބާގެ އެއްޗެއް ކަމެވެ. ނަމަވެސް ތިބާއަކަށް އެވަރު ނުވިސްނެއެވެ. ޙަޔާތަށް ބޭނުންވާ ހުރިހާ އެއްޗެއް ތިބާއަށް ލިބިގެންވެއެވެ. އެހެނަސް ތިބާ ޖާހިލުވެގެންވެއެވެ.\n”أَلَمْ تَرَوْا أَنَّ اللَّهَ سَخَّرَ لَكُمْ مَا فِي السَّمَاوَاتِ وَمَا فِي الأرْضِ وَأَسْبَغَ عَلَيْكُمْ نِعَمَهُ ظَاهِرَةً وَبَاطِنَةً وَمِنَ النَّاسِ مَنْ يُجَادِلُ فِي اللَّهِ بِغَيْرِ عِلْمٍ وَلا هُدًى وَلا كِتَابٍ مُنِيرٍ“\n”ހަމަކަށަވަރުން، އުޑުތަކާއި ބިމުގައިވާހާ ތަކެއްޗެއް ﷲ ތިޔަބައިމީހުންނަށްޓަކައި ޚިދުމަތްތެރި ކުރެއްވިކަން، ތިޔަބައިމީހުންނަށް ނޭގޭހެއްޔެވެ؟ އަދި އެކަލާނގެ ނިޢުމަތްތައް ފާޅުވެގެންވާ ގޮތުގައްޔާއި، ފޮރުވިގެންވާ ގޮތުގައި ތިޔަބައިމީހުންގެ މައްޗަށް ފުރިހަމަކޮށްދެއްވިއެވެ. އަދި އެއްވެސް ޢިލްމަކާއި ނުލައި، ނުވަތަ ތެދުމަގަކާއި ނުލައި، ނުވަތަ އަލިކަން ދެނެވި ފޮތަކާއި ނުލައި ﷲއާއިމެދު ޖަދަލު ކުރާ ބަޔަކު މީސްތަކުންގެ ތެރެއިންވެއެވެ.“ (ސޫރަތުލް ލުޤްމާން 20)\nތިބާއަށް ދެލޮލާއި، ދުލާއި، ތުންފަތާއި، ދެއަތާއި އަދި ދެ ފައި ލިބިގެންވެއެވެ.\n”فَبِأَيِّ آلاءِ رَبِّكُمَا تُكَذِّبَانِ “\n” (އޭ ޖިންނީންނާއި، އިންސީންނޭވެ!) ފަހެ، ތިޔަ ދެބައިމިހުން ދޮގުކޮށް އިންކާރު ކުރަނީ، ތިޔަ ދެބައިމީހުންގެ ވެރި އިލާޙުގެ ނިޢުމަތްތަކުގެ ތެރެއިން ކޮންކޮން ނިޢުމަތަކަށް ހެއްޔެވެ؟“ (ސޫރަތުއް ރަޙްމާން 13)\nފަޔަކާއި ނުލައި ތިބާ ހިނގާނެ ގޮތަކާއިމެދު ވިސްނޭ ހެއްޔެވެ؟ ތިބާއަށް އަރާމުގައި ނިދޭ އިރުގައި އެތައް ބަޔަކަށް އަރާމު ނިދި ނުލިބި ދިއުން ތިބާ ނަގަނީ އާދައިގެ ކަމެއްގެ ގޮތުގައި ހެއްޔެވެ؟ ތިބާގެ ބަނޑު، މީރުހާ ކާއެއްޗެއްސާއި ފިނި ފެނުން ފުރާ އިރުގައި ބައެއް މީހުން އެފަދަ މީރު ކެއުމާއި ބުއިމުގެ ހިތްހަމަޖެހުމުން މަޙްރޫމް ވެގެންވާ ކަމާއިމެދު ހަނދުމަ ނެތުނީހެއްޔެވެ؟ ބަލިކަމާއި ނުވަތަ ބަލިމަޑުކަމުގެ ސަބަބުންނެވެ. ތިބާއަށް ލިބިގެންވާ އިވުމާއި ފެނުމުގެ ހިއްސުތަކާއިމެދު ވިސްނާލާށެވެ. ތިބާގެ ދުޅަހެޔޮ ހަންގަނޑަށް ބަލާލަ ބަލާށެވެ. އަދި އެހަމަށް ޙަމަލާ ދޭ ބަލިތަކުން ސަލާމަތްވެގެންވާ ކަމާއިމެދުގައި ޝުކުރުވެރިވާށެވެ. ތިބާއަށް ލިބިގެންވާ ވިސްނާ ފިކުރު ކުރުމުގެ ބާރާއިމެދުގައި ނަޒަރު ހިންގާށެވެ. އަދި ސިކުނޑީގެ އުނިކަން ލިބިގެންވާ މީހުން މަތިން ހަނދުމަ ކުރާށެވެ.\nއުހުދު ފަރުބަދައިގެ ބަރުދަނުގައި ވާ ރަނަށް ތިބާއަށް ލިބިގެންވާ އިވުމުގެ ޙިއްސު ވިއްކާނަމު ހެއްޔެވެ؟ ނުވަތަ ބޮޑެތި ވެގެންވާ ގަނޑުވަރުތައް ލިބިގަތުމަށް ތިބާގެ ވާހަކަ ދެއްކުމުގެ ކުޅަދާނަކަން ވިއްކާނަމު ހެއްޔެވެ؟ ތިބާއަށް އެތައް ގިނަ ނިޢުމަތްތަކެއް ލިބިގެންވެއެވެ. ނަމަވެސް ތިބާ އެކަންތަކަށް ޖާހިލުވަނީއެވެ. ހޫނު ރޮށި ނުވަތަ ޕާން، ފިނި ފެން، އަރާމު ނިދި އަދި ރަނގަޅު ސިއްޙަތެއް ލިބިގެން ނުވާނަމަ ތިބާއަށް ނުތަނަވަސްކަމާއި ނިކަމެތިކަން އިޙްސާސްކުރެވެއެވެ. ތިބާއަށް ލިބިގެން ނުވާ އެއްޗެއްސާއިމެދުގައި ތިބާ ވިސްނައެވެ. އަދި ލިބިގެންވާ އެއްޗެއްސާއިމެދުގައި ޝުކުރުވެރިއެއް ނުވެއެވެ. މުދަލުން އުނިކަމެއް ވެއްޖެނަމަ ތިބާއަށް ކަންބޮޑުވުން ކުރިމަތިވެއެވެ. ނަމަވެސް ތިބާގެ އަތުގައި އުފާވެރި ކަމާއި އެތައް ނިޢުމަތްތަކެއްގެ ތަޅުދަނޑިވެއެވެ. ވިސްނާ ފިކުރު ކުރާށެވެ. އަދި ޝުކުރުވެރިވާށެވެ.\n”وَفِي أَنْفُسِكُمْ أَفَلا تُبْصِرُونَ “\n”އަދި ތިޔަބައިމީހުންގެ އަމިއްލަ ނަފްސުތަކުގައިވެސް މެއެވެ. ފަހެ، ތިޔަބައިމީހުން ވިސްނައި ނުބަލަނީ ހެއްޔެވެ؟“ (ސޫރަތުއް ޒާރިޔާތު 21)\nތިބާގެ ނަފްސާއި، ޢާއިލާއާއި، ރަޙްމަތްތެރިންނާއި އަދި ވަށައިގެންވާ މުޅި ދުނިޔެއާއިމެދު ވިސްނާ ފިކުރު ކުރާށެވެ.\n”يَعْرِفُونَ نِعْمَةَ اللَّهِ ثُمَّ يُنْكِرُونَهَا وَأَكْثَرُهُمُ الْكَافِرُونَ “\n”އެބައިމީހުން ﷲގެ ނިޢުމަތްތައް ދަނެތެވެ. ދެން އެބައިމީހުން އެއަށް އިންކާރު ކުރެތެވެ. އަދި އެބައިމީހުން ކުރެ ގިނަ މީހުންނީ ކާފިރުންނެވެ.“ (ސޫރަތުއް ނަޙްލް 83)\nމަޢުލޫމާތު: ވަން އިސްލާމް


Anurag dhookoh Parth nudhaane!\nއަނުރާގް ދޫކޮށް ޕާތު ނުދާނެ!\n02 ސެޕްޓެމްބަރ 2020 - 08:51:00\nސްޓާ ޕްލަސް އިން ދައްކަމުން އަންނަ މަޝްހޫރު ޝޯ، "ކަސޯޓީ ޒިންދަގީ ކޭ 2" ގައި އަނުރާގްގެ ރޯލުން ގިނަ ބައެއްގެ މަގްބޫލުކަން ދަމަގަތް ތަރި، ޕާތު ސަމްތާން އެ ޝޯ ދޫކޮށްލަން ނިންމި ވިސްނުން ދޫކޮށްލައިފި އެވެ.\nރިޕޯޓްތައް ބުނާ ގޮތުގައި ޕާތު ވަނީ މީގެ ދުވަސްކޮޅެއް ކުރިން ނޯޓިސް ވެސް ދީފަ އެވެ. އެގޮތުން އޭނާ ޝޫޓިންގައި ބައިވެރިވާނެ އެންމެ ފަހު ތާރީހަކީ މިމަހުގެ 11 ކަމަށް ބުނެ އެވެ.\nއަދި ޕާތު ޝޯ ދޫކޮށްލަން ނިންމީ އެ ޝޯގެ ވާހަކައަށް ގެނައި ބަދަލުތަކާއި މެދު އެހާ ހިތްހަމަނުޖެހޭތީ އެވެ. އެގޮތުން މިހާރު އެންމެ ބޮޑަށް ޝޯގައި ފޯކަސްކޮށްފައި ވަނީ ޕްރެނާ އާއި ބަޖާޖުގެ ބަޔަށް ކަމުންނެވެ.\nމީގެ ކުރިން އެންމެ ބޮޑަށް ދައްކުވައިދިނީ އަނުރާގް އާއި ޕްރެނާގެ ދިރިއުޅުމެވެ. އަދި މިހާރު ލިބޭ މުސާރައަށް އުމުރުން 10 އަހަރުގެ ކުއްޖެއްގެ ބައްޕަގެ ރޯލު ކުޅެން ވެސް ޕާތު އެހާ ހިތްހަމަނުޖެހޭ ކަމަށް ރިޕޯޓްތައް ބުންޏެވެ.\nއެކަމަކު މިއީ ކަސޯޓީގެ ސަޕޯޓަރުންނަށް އުފާވެރި ހަބަރެކެވެ. އަނުރާގުގެ ރޯލުގައި ދެމި ހުންނަން ޕާތު މިހާރު ނިންމާފައި މިވަނީ އެ ޝޯގެ ޕްރޮޑިއުސަރު، އެކްތާ ކަޕޫރުގެ އެދުމުގެ މަތިންނެވެ. އެގޮތުން ޕާތު އެދޭ ގޮތަށް ކުރިއަށްދާން އެކްތާ މިވަނީ އެއްބަސްވެފައި ކަމަށް ރިޕޯޓްތައް ބުނެ އެވެ.\nއެއާއެކު ދެން ޝޯގައި ފޯކަސް ކުރާނީ އަނުރާގް އާއި އެރިކާ އަދި އެމީހުންގެ ދަރިފުޅުގެ ރޯލަށެވެ. އަދި ބަޖާޖްގެ ރޯލުން ފެންނަ ކަރަން ޕަޓޭލް އާއި ކޮމޯލިކާގެ ރޯލުން ފެނިގެންދާ އަމްރާ ޝަރީފް ވެސް ޝޯގައި މުހިއްމު ރޯލެއް އަދާކުރާނެ އެވެ.\nމީގެ ކުރިން ވެސް ޝޯގައި ކޮމޮލިކާގެ ރޯލުގައި މަސައްކަތް ކުރަމުން ދިޔަ ހީނާ ހާން ޝޯ ދޫކޮށްލުމާއެކު އެ ރޯލުން މިހާރު ފެނިގެންދަނީ އަމްނާ ޝަރީފް އެވެ. އަދި ބަޖާޖުގެ ރޯލުން ފެނިގެންދިޔަ ކަރަން ސިންގް ގްރޯވާގެ ވެސް ޝޯ ދޫކޮށް ގޮސްފައިވާތީ މިހާރު އެ ރޯލުން ފެނިގެންދަނީ ކަރަން ޕަޓޭލް އެވެ.\nއެކްތާ ކަޕޫރުގެ އެންމެ މަގްބޫލު އެއް ޑްރާމާ ކަމަށްވާ ކަސޯޓީ ޒިންދަގީ ކޭގެ ފުރަތަމަ ބައި ދައްކާފައިވަނީ 2001 ވަނަ އަހަރުއެވެ. އެ ޝޯއިން ލީޑު ރޯލު ކަމަށްވާ ޕްރެނާގެ ރޯލުން ފެނިގެންދިޔައީ ޝުވެތާ ތިވާރީއެވެ. އަދި ކޮމޮލިކާގެ ރޯލުން އުރްވަޝީ ދޮލާކިއާ ފެނުނުއިރު އަނުރާގްގެ ރޯލުން ފެނިގެންދިޔައީ ސުޒޭން ހާނެވެ.\n2018 ވަނަ އަހަރުގެ ސެޕްޓެމްބަރު މަހުން 25 ވަނަ ދުވަހުން ފެށިގެން ކަސޯޓީގެ ދެވަނަ ބައި ދައްކަމުން އަންނައިރު ގިނަ ބަޔަކު ވަނީ އަނުރާގް އާއި ޕްރެނާގެ ޖޯޑު ބަލައިގެންފަ އެވެ.


India ge cinema thah June 30 gai hulhuvidhaanebaa?\nކޮރޯނާވައިރަހުގެ ވަބާ ފެތުރުމުގެ ބިރު ބޮޑުވެގެން އިންޑިޔާ ލޮކްޑައުންކޮށް ފިލްމު އިންޑަސްޓްރީތައް ވެސް ހުއްޓުމަކަށް އައިސްފައި އޮންނަތާ ދެ މަހަށް ވުރެ ގިނަ ދުވަސް ވެފައި ވަނިކޮށް ލޮކްޑައުން ނެގުމުގެ މަސައްކަތް މަޑުމަޑުން ނަމަވެސް ކުރަން އެ ގައުމުން ވަނީ ފަށާފަ އެވެ. ނަމަވެސް މޭ 30 ގައި އިންޑިޔާގެ ކަމާ ބެހޭ އިދާރާތަކުން ނެރުނު ލޮކްޑައުން އަށް ލުއިދިނުމުގެ ގައިޑްލައިންގައިވާ ގޮތުން ސިނަމާ ހޯލްތައް ހުޅުވޭނެ ވަކި ދުވަހެއް އަދިވެސް ނޭނގެ އެވެ.\nސިނަމާތަކުގެ ވެރިން މައި ސަރުކާރުގައި އެދިފައިވަނީ ބަލި ނުފެތުރޭ ސަރަހައްދުތަކުގައި ހުރި ސިނަމާތައް ހުޅުވުމުގެ ހުއްދަ ޖޫން 30 އިން ފެށީގެން ދިނުމަށެވެ. އަދި ސިނަމާތަކުގެ ރައްކާތެރިކަން ކަށަވަރުކުރުމަށް އަޅާނެ ފިޔަވަޅުތަކުގެ ޕްލޭނެއް ވެސް މިދިޔަ މަހު އެ ފަރާތުން ވަނީ ސަރުކާރަށް ހުށަހަޅާފަ އެވެ.\nޓްރޭޑް އެކްސްޕާޓުން ބުނާ ގޮތުގައި ފާއިތުވީ ދެ މަސް ދުވަހުގެ ތެރޭގައި އިންޑިޔާގެ ސިނަމާތަކަށް އެންމެ ފައިސާ ފޮއްޗެއް ވެސް ނުވަދެ އެވެ. މިއީ މީގެ ކުރިން ދުވަހަކުވެސް ދިމާވެފައިވާ ކަމެއް ނޫނެވެ. މިކަމުގެ ސަބަބުން ސިނަމާތައް ހިންގާ މީހުންނަށް ލިބިފައިވާ ގެއްލުން ހީވެސް ނުކުރާހާ ބޮޑުކަމަށް ވެސް އެފަރާތުން ބުންޏެވެ.\nނަމަވެސް ތިއޭޓަރުތަކުން ވިޔަފާރިކޮށްގެން ލިބޭ ފައިސާއަށް ވުރެ އިންސާނުންގެ ރައްކާތެރިކަމާއި ސަލާމަތްކަން މާ ބޮޑުކަން ހުރިހާ އެންމެންނަށް ވެސް ގަބޫލު ކުރެވެ އެވެ.\nޕްރޮޑިއުސަރު ރަމޭޝް ތުރާނީ ބުނި ގޮތުގައި އިންޑިޔާ ސަރުކާރުން އެ ގައުމުގެ ސިނަމާތައް ހުޅުވުމުގެ ހުއްދަ ދޭނީ ސްޕާ ތަކާއި ސެލޫންތައް ހުޅުވުމުގެ ހުއްދަ ދޭއިރު އެވެ. ފިލްމު އިންޑަސްޓްރީގައި މަސައްކަތްކުރާ ހަމަ ކޮންމެ މީހަކަށް އިންތިހާއަށް ގެއްލުންވަމުން ދިޔަ ނަމަވެސް މިނޫން ގޮތެއް ހަގީގަތުގައި ނެތްކަން ގަބޫލު ކުރެވޭ ކަމަށް ވެސް ޕްރޮޑިއުސަރު ބުންޏެވެ.\nޓްރޭޑް އެކްސްޕާޓުން މިހާރު އަންދާޒާ ކުރާ ގޮތުގައި ސިނަމާތައް ބަންދުކޮށްފައި ބަހައްޓާ ކޮންމެ ހަފުތާއަކަށް ފިލްމު އުފެއްދުމުގެ ވިޔަފާރިއަށް 100 ކްރޯޑުގެ ގެއްލުމެއް ލިބެމުންދާނެ ކަމަށެވެ. އެހެންކަމުން ލޮކްޑައުން ކުރީއްސުރެ މިހާތަނަށް ލިބުނު ގެއްލުން 1000 ކްރޯޑަށް އަރާނެ ކަމަށް ވެސް ލަފާ ކޮށްފައި ވެއެވެ.\nއެގްޒިބިޓާ-ޑިސްޓްރިބިއުޓާ އަކްޝޭ ރާތީ ބުނި ގޮތުގައި ސިނަމާތައް ހިންގައިގެން ލިބެނީ ވަރަށް ކުޑަ ކުޑަ ފައިދާ އެކެވެ. އެހެންކަމުން ސިނަމާތައް ބަންދުކުރުމުގެ ސީދާ އަސަރު އެތަންތަނުގައި ވަޒީފާ އަދާކުރާ މީހުންނަށް ކުރާނެ އެވެ. ގިނަ ބައެއްގެ ވަޒީފާ ގެއްލި އަދި ވަޒީފާގައި ބައިތިއްބާ މީހުންނަށް ވެސް ލިބޭ މުސާރަ ކުޑަވެގެން ދާނެ އެވެ. އެހެންކަމުން މި ދާއިރާއަށް ފައިސާ ލިބޭނެ ގޮތްތަކެއް ސަރުކާރުން އިސް ނަގައިގެން ހަމަޖެއްސުން ބުއްދިވެރިކަމަށް އޭނާ ބުންޏެވެ.\nގެއްލުން ކުޑަކުރުމުގެ ގޮތުން ބައެއް ޕްރޮޑިއުސަރުން މިހާރު ގެންދަނީ އެމީހުންގެ ފިލްމުތައް އޯޓީޓީ ޕްލެޓްފޯމް ތަކަށް ވިއްކާލަމުންނެވެ. ތިއޭޓަރުގައި ރިލީޒްނުކޮށް ސީދާ އޮންލައިންކޮށް ސްޓްރީމް ކުރުމަށެވެ.\nއެގޮތުން މިހާތަނަށް ވިއްކާލާފައިވާ ފިލްމުތަކުގެ ތެރޭގައި "ގޫމްކެޓޫ"، "ގުލާބޯ ސިޓާބޯ" އަދި "ޝަކުންތަލާދޭވީ" ހިމެނެ އެވެ. ނަމަވެސް މިކަމުގެ ސަބަބުން އޭނާގެ އެހާ ކަންބޮޑު ނުވާ ކަމަށް އަކްޝޭ ރާތީ ބުންޏެވެ. އެއީ ސިނަމާތައް ހުޅުވުމާއެކު އަލުން އެ ވިޔަފާރި ރަނގަޅުވާނެކަމުގެ އުންމީދު އޭނާގެ ބޮޑުކަމުންނެވެ. މީހުންގެ ރައްކާތެރިކަމަށް ފުރިހަމައަށް ސަމާލުވެ ހުރިހާ ފިޔަވަޅުތަކެއް އަޅައިގެން ސިނަމާތައް މީހުން ހީނުކުރާހާ އަވަހަށް ހުޅުވިގެން ދާނެކަމަށް ޑިސްޓްރިބިއުޓަރު ޔަގީން ކުރެ އެވެ.\nއަނެއްކޮޅުން ދުނިޔޭގެ ގިނަ ގައުމުތަކުގެ ސިނަމާތައް ހުޅުވަނީ އިންޑިޔާއަށް ވުރެ މާ ކުރިންނަށް ވެފައި އިންޑިޔާ ފިލްމުތައް ވެސް މިހާރު ދައްކަނީ ހަމައެކަނި އިންޑިޔާގައި ކަމަށް ނުވުމަކީ ވެސް ރަނގަޅު ފާލެއް ކަމަށް އަކްޝޭ ރާތީ ބުންޏެވެ.\nސިނަމާތައް ހުޅުވެންވާއިރަށް ރިލީޒްކުރަން ތައްޔާރުވެފައިވާ ވަރަށް މުނިފޫހިފިލާ ކަހަލަ ވަރުގަދަ ފިލްމުތަކެއް ކިއުގައި އެބައޮތެވެ. އަކްޝޭ ކުމާރުގެ "ސޫރިޔަވަންޝީ" އާއި ރަންވީރު ސިންގްގެ "83"، އަދި ވަރުން ދަވަންގެ "ކޫލީ ނަންބަރު 1" އަކީ ސިނަމާތަކަށް ދާން މީހުން ޝައުގުވެރިވާނެ ފިލްމުތައް ކަމަށް ވާތީ ވެސް ސިނަމާތަކުގެ ވެރިންގެ އުންމީދު ވަނީ އާލާވެފަ އެވެ.\nފިލްމީ ކެރިއަރު ފެށިއިރު މޮހިނީޝް ދަރިފުޅަށް ދިން ނަސޭހަތް\nމަހޭޝް އާއި މުކޭޝް ބަޓްގެ ފިލްމީ ގުޅުން މުޅިން ކެނޑިފައި


Europe ge Ran Boot Immobile ah kashavaru vejje\nޔޫރަޕްގެ ރަން ބޫޓް އިމްމޯބިލޭއަށް ކަށަވަރު ވެއްޖެ\nޔޫރަޕްގެ ގޯލްޑަން ބޫޓް އެވޯޑްގެ ރޭހުގައި ލާޒިއޯގެ ފޯވަޑް، ޗީރޯ އިމްމޯބިލޭ އާ އެންމެ ކައިރީގައި އޮތް ކްރިސްޓިއާނޯ ރޮނާލްޑޯއަށް މިރޭގެ މެޗުގައި ރެސްޓް ދޭން ނިންމުމުމުން، ރަން ބޫޓް އެވޯޑް އިމްމޯބިލޭއަށް ކަށަވަރު ވެއްޖެ އެވެ.\nޔޫރަޕްގެ ޓޮޕް ލީގްތަކުގެ ތެރެއިން، މި ސީޒަންގައި އެންމެ ގިނަ ލަނޑު ކާމިޔާބު ކުރީ، އިމްމޯބިލޭ އެވެ. އޭނާ ވަނީ 35 ލަނޑު ކާމިޔާބު ކޮށްފަ އެވެ. އިމްމޯބިލޭ އަތުލުމުގެ ފުރުސަތު އެންމެ ބޮޑަށް އޮތް ކުޅުންތެރިޔަކީ 31 ލަނޑު ޖަހާފައިވާ ރޮނާލްޑޯ އެވެ. އެހެން ނަމަވެސް، ލީގްގެ ފަހު މެޗުގައި އޭނާއަށް ރެސްޓް ދޭން ނިންމުމުން އެ ފުރުސަތު އޭނާ އަށް ވަނީ ގެއްލިފަ އެވެ.\nމާނައަކީ، އިމްމޯބިލޭއަށް ޔޫރަޕްގެ ގޯލްޑަން ބޫޓް އެވޯޑް ކަށަވަރު ވުމެވެ. ދެ ވަނައިގައި އޮތީ 34 ލަނޑު ޖެހި ބަޔާން މިޔުނިކްގެ ރޮބަޓް ލެވަންޑޮސްކީ އެވެ. އިމްމޯބިލޭ ވެގެންދާނީ، ޔޫރަޕްގެ ގޯލްޑަން ބޫޓް އެވޯޑް ހޯދާ އިޓަލީގެ ތިން ވަނަ ކުޅުންތެރިޔާ އަށެވެ. ރޯމާގެ ކުރިގެ ފޯވަޑް ފްރެންޗެސްކޯ ޓޮޓީ ވަނީ 2006-07 ސީޒާންގައި 26 ލަނޑު ޖަހައިގެން އެ އެވޯޑް ހާސިލު ކޮށްފަ އެވެ. އޭގެ ކުރީ ސީޒަންގައި 31 ލަނޑު ކާމިޔާބު ކޮށްގެން ފިއޮރެންޓީނާގެ ކުރިގެ ފޯވަޑް ލުކަ ޓޯނީ ވަނީ އެ އެވޯޑް ހޯދާފަ އެވެ.\nމިރޭ ނަޕޯލީއާ ދެކޮޅަށް ކުޅޭ މެޗުގައި ރެކޯޑެއް ހެދުމުގެ ފުރުސަތު އިމްމޯބިލޭއަށް އެބައޮތެވެ. މިރޭގެ މެޗުގައި ދެ ލަނޑު ކާމިޔާބު ކޮށްފިނަމަ، ސެރީ އޭ ގައި އެއް ސީޒަނެއްގައި އެންމެ ގިނައިން ލަނޑު ކާމިޔާބު ކުރި ކުޅުންތެރިޔާގެ ރެކޯޑް އިމްމޯބިލޭއަށް ހެދޭނެ އެވެ. މި ރެކޯޑް މިހާރު އޮންނަނީ ނަޕޯލީގައި 2016 ގައި 36 ލަނޑު ޖެހި ޔުވެންޓަސްގެ މިހާރުގެ ފޯވަޑް ގޮންޒާލޯ ހިގުއައިން އަތުގަ އެވެ.


hulhudhoo " LAVISTA " cafe gai alifaan roave adhaifi\nހުޅުދޫ ” ލަވިސްޓާ” ކެފޭ ގައި ...\nރޭފަތިހު ހުޅުދޫ ” ލަވިސްޓާ” ކެފޭ ގައި އަލިފާން ރޯވެ އަނދައިފި އެވެ.\nމައުލޫމާތު ލިބިފައިވާ ގޮތުގައި ރޭ އަލިފާން ރޯވެ އަދާފައިވަނީ ހުޅުދޫ ކަނބަލުންގެ ޕާކާއިންވެގެން އުތުރުފަރާތުގައިހުރި “ލަވިސްޓާ” ނަމަކަށްކިޔާ ކެފޭގައި ކަމަށާއި އެ ހާދިސާ ހިނގާފައިވަނީ ރޭ ފަތިހު4ޖަހާކަށް ހާއިރު ކަމަށެވެ.\nމި ހާދިސާގައި އެތަނުގައި ހުރި ތަކެއްޗާއި އެތަން ވަނީ ބޭނުން ނުކުރެވޭވަރަށް އަނދާފައެވެ.\nލަވިސްޓާގައި އަލިފާން ރޯވެ އަދަމުންދާކަން ހުޅުމީދޫ ޕޮލިސްއަށް ބަޔަކު ރިޕޯޓްކުރުމާއި ގުޅިގެން ޕޮލިހުން އެތަނަށް ގޮސް އެތަނުގައި ރޯވެފައިވާ އަލިފާން ގަނޑު ނިއްވާލުމުގެ މަސައްކަތް ކޮށްފައިވެއެވެ. އެ މަސައްކަތުގައި އާއްމުންގެ ވަރަށްބޮޑު އެހީތެރިކަންވެސް ލިބިގެންގޮސްފައިވެއެވެ.\nމައުލޫމާތު ލިބިފައިވާގޮތުގައި އެތަނުގައި އަލިފާން ރޯވި ސަބަބު ހުޅުމީދޫ ޕޮލިސްސްޓޭޝަނުން މިހާރުދަނީ ބަލަމުންނެވެ.


Majlis medhu kadaali iru 20 bill eh nunimi\nމަޖިލިސް މެދުކަނޑާލިއިރު 20 ބިލެއް ނުނިމި\nރައްޔިތުން މަޖިލީހުގެ ޖަލްސާއެއް ހިނގަނީ. -- ފޮޓޯ | މަޖިލިސް\nރައްޔިތުންގެ މަޖިލީހުގެ ޖަލްސާތައް މުއްދަތެއް ނެތް ގޮތަށް މެދުކަނޑާލިއިރު 20 ބިލެއްގެ މަސައްކަތް މަޖިލީހުގައި ނުނިމި އޮތްކަން ހާމަވެއްޖެ އެވެ.\nރައްޔިތުންގެ މަޖިލީހުގެ އިދާރާއިން، "އަވަސް"އާ ހިއްސާކުރި ތަފާސްހިސާބުތަކުގައިވާ ގޮތުގައި މަސައްކަތް ނުނިމި ހުރި 20 ބިލްގެ ތެރެއިން 16 ބިލަކީ ސަރުކާރުގެ ފަރާތުން މަޖިލީހަށް ހުށަހަޅާފައިވާ ބިލްތަކެވެ. އޭގެ ތެރެއިން ފަސް ބިލެއްގެ މަސައްކަތް އޮތީ މިނިވަން މުއައްސަސާތަކާ ބެހޭ ކޮމިޓީގަ އެވެ.\nމި ސަރުކާރުން ފޮނުވި އެންމެ މުހިންމު އެއް ބިލް ކަމަށްވާ، "ދައުލަތުގެ ފައިސާއާއި މުދަލަށް ހިޔާނާތްތެރިވުމުގެ މައްސަލަތަކާއި ގޮތް ނޭނގޭ މަރުގެ މައްސަލަތައް ބެލުމުގެ ބިލް" ގެ މަސައްކަތް ވެސް އޮތީ އެ ކޮމިޓީގަ އެވެ. އަދި ގާނޫނީ ހިދުމަތުގެ ބިލާއި، ވިސުލްބްލޯވަރުންނަށް ހިމާޔަތް ދިނުމުގެ ބިލްގެ މަސައްކަތް ވެސް އޮތީ އެ ކޮމިޓީގަ އެވެ.\nމިހާތަނަށް މަޖިލީހުގައި މަސައްކަތް ނުނިމި އެންމެ ގިނަ ދުވަސްވެފައިވާ ބިލަކީ، ކުރީގެ ރައީސް ޔާމީންގެ ސަރުކާރުގެ ފަރާތުން ނިލަންދޫ ދާއިރާގެ މެންބަރު އަބްދުﷲ ޙަލީލް ހުށަހަޅުއްވާފައިވާ ރައްޔިތުންގެ ހިޔާލު ހޯދުމުގެ އާންމު ވޯޓް ނެގުމުގެ ބިލެވެ. އެ ބިލް މަޖިލީހަށް ހުށަހެޅީ 2014ގަ އެވެ. އެ ބިލްގެ މަސައްކަތް 2016 ވަނަ އަހަރަށް ނިންމުމަށް ސުންގަނޑި ކަނޑައެޅި ނަމަވެސް އެ ބިލްގެ މަސައްކަތް އަދިވެސް އޮތީ ނުނިމި ކޮމިޓީގަ އެވެ.\nމައުލޫމާތުތަކުގައިވާ ގޮތުގައި، މިނިވަން މުއައްސަސާތަކާ ބެހޭ ކޮމިޓީގައިވާ ކޮމިޝަންތަކަށް ބާރު ދިނުމުގެ ބިލްގެ މައްސަލަ ނިންމުން އޮތީ، އަންނަ މަހުގެ 15 ވަނަ ދުވަހު އެވެ. އަދި ގާނޫނީ ހިދުމަތުގެ ބިލް ނިންމަން އޮތީ 20 އެޕްރީލްގަ އެވެ. އަދި ވިސުލްބްލޯވާ ގާނޫނު އޮތީ، 30 އެޕްރީލް 2019 އަށް ނިންމަން ހިމަނައިފަ އެވެ.\nމަޖިލީހުގެ ޖަލްސާތައް މެދުކަނޑާލީ ޕާޓީތަކުގެ ޕާލިމަންޓްރީ ގްރޫޕާ މަޝްވަރާކުރެއްވުމަށް ފަހު ކަމަށް މަޖިލީހުގެ އިދާރާއިން ބުންޏެވެ. އެނގިފައިވާ ގޮތުގައި މަޖިލިސް ކެމްޕޭން ދުވަސްވަރު ކަމަށް ވުމުން، މެންބަރުން ކެމްޕޭންތަކުގައި ބިޒީވެގެން މަޖިލީހުގެ ކޮމިޓީތައް އެންމެ ރަނގަޅަކަށް ނުހިނގަ އެވެ.\nމަޖިލީހުގެ ޖަލްސާތައް އޮންނަނީ، ކޮންމެ ހަފްތާއެއްގެ އާދިއްތަ ދުވަހުން ފެށިގެން ބުދަ ދުވަހަށެވެ. މަޖިލީހުގެ އިދާރާއިން ބުނި ގޮތުގައި މަޖިލީހުގެ ޖަލްސާތައް ފަށާނެ ދުވަހެއް އަދި ނުނިންމަ އެވެ. އެހެން ނަމަވެސް ކޮމިޓީތަކުން ބިލްތަކުގެ މަސައްކަތް ނިންމައި ތަޅުމަށް ފޮނުވުމުން ޖަލްސާތައް އެޖެންޑާ ކުރާނެ އެވެ.\nރައީސް ސޯލިހު ރިޔާސީ ބަޔާން ދެއްވައި މަޖިލިސް މިއަހަރަށް ހުޅުވާފައި ވަނީ، ފެބުރުއަރީ ހަތް ވަނަ ދުވަހު އެވެ. ނަމަވެސް މަޖިލީހުގެ އިދާރާގެ މަރާމާތުގެ މަސައްކަތްތައް ނިންމައި، ޖަލްސާތައް ފަށާފައި ވަނީ ފެބުރުއަރީ 26 ވަނަ ދުވަހު އެވެ.\n40 ހަމަވެއްޖެ، ވޯޓު ކާމިޔާބު ކުރާނީ ފަސޭހަކޮށް: އަފީފް


Pakistan anekkaa ves FIFA ge suspension akaa dhimaalah | Mihaaru\nދުނިޔޭގެ ކުޅިވަރު / ޕާކިސްތާން ފުޓްބޯޅަ ޓީމް\nޕާކިސްތާން އަނެއްކާ ވެސް ފީފާގެ ސަސްޕެންޝަނަކާ ދިމާލަށް\n2018 ވަނަ އަހަރު ބޭއްވި ސާފް ސުޒުކީ ކަޕްގެ މެޗެއްގެ ތެރެއިން ޕާކިސްތާން ކުޅުންތެރިން ލަނޑު ޖެހުމަށް ފަހު އުފާފާޅުކުރަނީ.-- ފޮޓޯ: އިމޭޖަސް.އެމްވީ\n28 މާޗް 2021 - 11:11\nކަރާޗީ، ޕާކިސްތާން (މާޗް 28) - ފީފާ އިން ހަމަޖައްސާފައިވާ ޕާކިސްތާން ފުޓްބޯޅަ ފެޑެރޭޝަން (ޕީއެފްއެފް)ގެ ނޯމަލައިޒިން ކޮމިޓީ އަތުން އެ ގައުމުގެ ފުޓްބޯޅައިގެ ކޮންޓްރޯލް ޕީއެފްއެފްގެ ކުރީގެ ރައީސް ސައީދު އަޝްފާގު ހުސެއިން ޝާހް ނެގުމާ އެކު ފީފާ އިން އަނެއްކާ ޕާކިސްތާން ސަސްޕެންޑް ކުރުމުގެ ފުރުސަތު ބޮޑުވެއްޖެ އެވެ.\nމީގެ ފަސް އަހަރު ކުރިން ޕާކިސްތާން ފުޓްބޯޅައިގެ ތެރެއަށް އެ ގައުމުގެ ސިޔާސީ ކަންތައްތައް ވަން ހިސާބުން މިހާތަނަށް އައިއިރު ވެސް އެ ގައުމުގެ ފުޓްބޯޅަ އޮތީ ނުތަނަވަސްކަމެއްގެ ތެރޭގަ އެވެ. ފީފާ އިން 2017 ވަނަ އަހަރު ޕާކިސްތާން ސަސްޕެންޑްކުރިއިރު، ފަހުން ވަނީ އެ ސަސްޕެންޝަނަށް ލުޔެއްދީފަ އެވެ.\nޕާކިސްތާންގެ ފުޓްބޯޅަ ހިންގުން ފީފާ އިން ވަނީ 2019 ވަނަ އަހަރުގެ ސެޕްޓެމްބަރު މަހު އެކުލަވާލި ނޯމަލައިިޒިން ކޮމިޓީއެއްގެ ތެރެއިން ހަމްޒާ ހާންއާ ހަވާލުކޮށްފަ އެވެ.\nޗެއާމަނަކަށް ހަމްޒާ ހަމަޖައްސައި އޭނާ އަށް ދިން މެންޑޭޓަކީ މިދިޔަ އަހަރުގެ ޖޫން މަހުގެ ކުރިން ފުޓްބޯޅަ އިންތިހާބު ބޭއްވުމެވެ. އެ މުއްދަތު މިދިޔަ އަހަރުގެ ޑިސެމްބަރު 31 އަށް އިތުރުކޮށްދިނުމުން ވެސް ހަމްޒާގެ ބެލުމުގެ ދަށުން ނޯމަލައިޒިން ކޮމިޓީ އަށް ނުބޭއްވުނުއިރު، އޭނާ ވަނީ މަގާމުން އިސްތިއުފާ ދީފަ އެވެ.\nމާލިކް ހާރޫންގެ ޗެއާމަނަކަށް ހަމަޖައްސައި ނޯމަލައިޒިން ކޮމިޓީ މަސައްކަތް ފެށީ ޖެނުއަރީ މަހު އެވެ. އިންތިހާބު ބޭއްވުމުގެ މަސައްކަތް ފަށަން ހާރޫންގެ ބެލުމުގެ ނޯމަަލައިޒިން ކޮމިޓީން ނިންމާފައި އޮތީ އަންނަ މަަހު އެވެ.\nއެކަމަކު މައްސަލަ ގޯސްވީ ހާރޫންގެ ބެލުމުގެ ދަށުން ނޯމަލައިޒިން ކޮމިޓީ އަށް ޕާކިސްތާން ފުޓްބޯޅަ ރަނގަޅު މިސްރާބަށް ނުގެންދެވޭ ކަމަށް ބުނެ، މިދިޔަ ހުކުރު ދުވަހު ޕީއެފްއެފްގެ ކުރީގެ ލީޑަޝިޕްގައި ހިމެނޭ ސައީދު އަޝްފާގު ހުސެއިންގެ ޓީމުން މަސައްކަތް ފެށި ހިސާބުންނެވެ. ސައީދު އަޝްފާގަކީ މީގެ ކުރިން ސުޕްރީމް ކޯޓު މެދުވެރިކޮށް ޕާކިސްތާން ފުޓްބޯޅަ ފެޑެރޭޝަންގެ އިންތިހާބު ބާއްވައި އިންތިހާބު ކާމިޔާބުކުރެއްވި ފަރާތެކެވެ. އެކަމަކު ފީފާ އިން އެ އިންތިހާބު ބަލައިނުގަތުމުން އޭނާ އަށް ރަސްމީކޮށް އެއްވެސް މަސައްކަތެއް ނުކުރެވުނެވެ.\nޕާކިސްތާންގެ ފުޓްބޯޅަ ހެޑްކުއާޓަރުގައި ސައީދު އަޝްފާގުގެ ޓީމުން ވަނީ މިދިޔަ ހުކުރު ދުވަހު ނޯމަލައިޒިން ކޮމިޓީއާ ބައްދަލުކޮށްފަ އެވެ. އެ ބައްދަލުވުން ހޫނުވެ، އެންމެ ފަހުން ސައީދު އަޝްފާގުގެ ޓީމުން މަސައްކަތްކުރީ ޕާކިސްތާން ފުޓްބޯޅައިގެ ކޮންޓްރޯލް ނެގުމަށް ކަމަށް ހާރޫން ތުހުމަތުކުރައްވަ އެވެ.\n"ސައީދު އަޝްފާގުގެ ޓީމުން ވަނީ ޕީއެފްއެފް ހެޑްކުއާޓަރަށް ހަމަލާ ދީފައި. ޕީއެފްއެފްގެ ސްޓާފުންނަށް ޖިސްމާނީ ގޮތުން ހަމަލާދީ އެ ސްޓާފުން ވަނީ ރަހީނުކޮށްފައި. އެ ގްރޫޕުން ވަނީ ޕާކިސްތާން ފުޓްބޯޅަ ފެޑެރޭޝަން އޮފީސް ހިފާފައި،" ނޯމަލައިޒިން ކޮމިޓީން ރޭ ނެރުނު ބަޔާނުގައިވެ އެވެ.\nFIFA in Pakistan suspend koffi\nފީފާ އިން ވަނީ 2017 ވަނަ އަހަރު ޕާކިސްތާން ފުޓްބޯޅައިން ސަސްޕެންޑްކޮށްފައި.\nހާރޫން ވިދާޅުވީ ސައީދު އަޝްފާގުގެ ޓީމުން އައިސް އޭނާއާ މަޝްވަރާކުރުމުގެ ބަދަލުގައި އެންގީ ޕީއެފްއެފް ހެޑްކުއާޓަރު ހިންގުން އެ މީހުންނާ ހަވާލުކޮށްފައި ތަން ދޫކޮށްފައި ދިއުމަށް ކަމަށެވެ.\n"އަހަރެން އެ މީހުންގެ ގާތުގައި ބުނިން މިހެން ކަންތައްވެއްޖެނަމަ ފީފާގެ ސަސްޕެންޝަނެއް އަންނާނެއޭ. އޭރުން އަނެއްކާ ވެސް ފުޓްބޯޅައިގައި ޕާކިސްތާން ދާނީ ދަށަށް ކަމަށް. އެހެން ބުނީމަ ސައީދު އަޝްފާގު އެންގީ އެ މީހުން ހުރި މައްސަލައެއް ހައްލުކުރާނެ ކަމަށް،" ހާރޫން ވިދާޅުވި އެވެ.\nހާރޫން ވިދާޅުވީ އޭނާ އަށް ޕީއެފްއެފް ހެޑްކުއާޓަރުން ނުކުމެވުނީ ލިބުނު ކުޑަ ފުރުސަތެއްގެ ތެރޭގައި ބިއްލޫރި ދޮރެއް ހަލާކުކޮށްލުމަށް ފަހު ކަމަށެވެ.\n"އަހަރެން މި ދަނީ ވަކީލުންނާ އެކު މި ކަމުގައި ފީފާ އަށް ދޭން ޖެހޭ މައުލޫމާތު ފޯރުކޮށްދެމުން. އުއްމީދުކުރަނީ ޕާކިސްތާން ފުޓްބޯޅަ ސަސްޕެންޑްނުވެ ސަލާމަތްކުރެވޭނެކަމަށް. އެކަމަކު އެއީ ވެސް ޔަގީންކަމާ އެކު ވާނެއޭ ބުނެވޭނެ ކަމެއް ނޫން. މިއީ ސީރިއަސް މައްސަލައެއް،" ހާރޫން ވިދާޅުވި އެވެ.\nސައީދު އަޝްފާގު ވަނީ ހާރޫން ދެއްކީ ދޮގު ވާހަކަތަކެއް ކަމަށް ބުނެފަ އެވެ. އަދި ހާރޫންއާ އެކު ބައްދަލުކުރަން ނިންމީ ޕާކިސްތާން ފުޓްބޯޅައިގެ ހައްގުގައި ވާހަކަތަކެއް ދެއްކުމަށް ކަަމަށް ސައީދު އަޝްފާގު ބުންޏެވެ.\nހާރޫންއާ އެކު ބޭއްވި ބައްދަލުވުމުގައި ސައީދު އަޝްފާގު ވަނީ ދެ ގޮތެއް ހުށަހަޅައިފަ އެވެ. އެއީ އަލުން އާ ޗެއާމަނެއްގެ ދަށުން ނޯމަަލައިޒިން ކޮމިޓީގެ ކަންތައްތައް ކުރިއަށްގެންދިއުމަށް ނޫނީ އޭނާގެ ޓީމާ ފެޑެރޭޝަން ހިންގަން ހަވާލުކުރުމަށެވެ. އެ ދެ ގޮތުން ކުރެ އެ ގޮތަށް ވެސް ކަންތައް ކުރަން ހާރޫން ބޭނުމެއްނުވުމުން އޭނާ ޒިންމާތަކާ ހަވާލުވީ ކަމަށް ސައީދު އަޝްފާގު ބުންޏެވެ.\n"އަހަރެމެން މި ތިބީ މި ކަމުގައި ފީފާއާ ވެސް ވާހަކަ ދައްކަން ތައްޔާރަށް. އަހަރެން ފީފާއާ ބައްދަލުކުރެވިއްޖެނަމަ ބުނާނަން މިދިޔަ މަސް ތަކުގައި އަހަރެން އެ ފެޑެރޭޝަނަށް ފޮނުވި 14 ސިޓީގެ ޖަވާބު ނުލިބި އޮތީ ކީއްވެތޯ އޮޅުންފިލުވަން ބޭނުންކަމަށް،" ސައީދު އަޝްފާގު ބުންޏެވެ.\nސައީދު އަޝްފާގު ބުނީ އޭނާ އަށް މި ވަގުތު ޕާކިސްތާން ފުޓްބޯޅައިގެ ގިނަ ކްލަބްތަކެއްގެ ތާއީދު އެބައޮތް ކަމަށާއި ބޭނުންވަނީ ވީ އެންމެ އަވަހަށް މި ހުރި މައްސަލަތަކުގެ ހައްލެއް ގެނައުމަށް ކަމަށެވެ. ސައީދު އަޝްފާގު ބުނީ އޭނާ ޕީއެފްއެފްގެ ހިންގުމާ ހަވާލުވާން އެކްސްކޯ އާއި ކޮންގްރެސްގެ ތާއީދު އެބައޮތްކަން އަންގަައިދޭ ސިޓީއެއް އެބައޮތް ކަމަށެވެ.\nމިހާރު ކުރިއަށްދާ ޕާކިސްތާންގެ ނެޝަނަލް ވިމެންސް ޗެމްޕިއަންޝިޕް ހުއްޓާނުލައި ކުރިއަށްގެންދިއުމާ މެދު ގޮތެއް ނިންމާނީ އެކްސްކޯ އިން ކަމަށް ސައީދު އަޝްފާގު ވަނީ ބުނެފަ އެވެ.\nމަސްދަރު: ދި ނިއުސް - އިންޓަނޭޝަނަލް (ޓީއެންއެސް)\nޕާކިސްތާން ފުޓްބޯޅަ ޓީމް ފީފާ


ޙުސައިން ޢަބްދުﷲ- ތައުލީމު ކުރިއަރުވައި ތަރައްޤީކުރެއްވުމަށް އަރުތަވެރި މަސައްކަތްޕުޅެއް ކުރެއްވި ޙުސައިން ޢަބްދުﷲ- ތައުލީމު ކުރިއަރުވައި ތަރައްޤީކުރެއްވުމަށް އަރުތަވެރި މަސައްކަތްޕުޅެއް ކުރެއްވި\nޙުސައިން ޢަބްދުﷲ- ތައުލީމު ކުރިއަރުވައި ތަރައްޤީކުރެއްވުމަށް އަރުތަވެރި މަސައްކަތްޕުޅެއް ކުރެއްވި\nނިޝާން ކަލާފާނުގެ ޝަރަފުގެ ޢިއްޒަތް، ދައުލަތުން އަރުވާފައިވާ މަރޮށީ ޙުސައިން ޢަބްދުﷲ\nކޯވިޑް19 އަށް ފަރުވާ ދެމުން ދަނިކޮށް އަވަހާރަވި ނިޝާން ކަލާފާނުގެ ޝަރަފުގެ ޢިއްޒަތުގެ ވެރިޔާ ށ. މަރޮށި ޙުސައިން ޢަބްދުﷲ އަކީ ތަޢުލީމީ ދާއިރާއަށް އެކި ގޮތްގޮތުން ޚިދުމަތްކުރެއްވި ބޭފުޅެކެވެ.\nތަޢުލީމީ ދާއިރާއަށް އަގު ނުކުރެވޭ ފަދަ މަސައްކަތްތަކެއް ކޮށްދެއްވާފައިވާ ޙުސައިން ޢަބްދުﷲ މަސައްކަތްތައް ފެށިގެން އައީ އުފަން ރަށް މަރޮށިންނެވެ. މިގޮތުން ޙުސައިން ޢަބްދުﷲ ވަނީ 1979 ވަނަ އަހަރުގެ އޯގަސްޓް މަހުގެ 20 ވަނަ ދުވަހު މަރޮށީގައި އަލްމަދަރުސަތުލް މުނައްވަރާގެ ނަމުގައި ސްކޫލެއް ޤާއިމުކޮށް އެ ސްކޫލް ރަސްމީކޮށް މިނިސްޓްރީ އޮފް އެޑިޔުކޭޝަންގައި ރަޖިސްޓްރީ ކޮށްފައެވެ.\nސްކޫލް ޤާއިމްކޮށްފައި ހުރީ ސްކޫލުގެ ބާނީ ޙުސައިން ޢަބްދުﷲ ދިރިއުޅުއްވި އަމިއްލަފުޅު ގެކޮޅުގައެވެ.. އެންމެ ފުރަތަމަ މި ސްކޫލްގައި ކިޔަވައިދޭން ފެށީ4މުދައްރިސުންނާއި 95 ދަރިވަރުންނާއި އެކުގައެވެ. ސްކޫލުގެ ހުރިހައި ޚަރަދެއް ބަލަހައްޓަވަމުން ގެންދެވީ ޙުސައިން ޢަބްދުﷲ އަމިއްލަ ފުޅަށެވެ.\nމަރޮށީ ސްކޫލް އަލްމަދަރުސަތުލް މުނައްވަރާ\n1980 ގެ އަހަރުތަކުގެ މެދު ތެރޭގައި، އެޒަމާނާއި ގުޅޭގޮތަށް ސްކޫލަށް ބޭނުންވާ 10 ކުލާސްރޫމާއި، ހޯލަކާއި އަދި އިދާރީ އިމާރާތައް ބިނާކުރިއެވެ. އަދި މަރޮށީގެ ތައުލީމު މުޅިން އައު ހަރުފަތަކަށް ބަދަލުކުރައްވާ އެ އަތޮޅުގައި ފުރަތަމަ ފަހަރަށް ބިދޭސީ ޓީޗަރުން ގެންނަވައިގެން ދަރިވަރުންނަށް ތައުލީމު ފޯރުކޮށްދޭން ފެށީވެސް ޙުސައިން ޢަބްދުﷲ އަމިއްލަ އިސްނެންގެވުމާއެކު އަލްމަދަރުސަތުލްމުނައްވަރާގައެވެ.\nއަލްމަދަރުސަތުލް މުނައްވަރާގައި ޒަމާނީ ތައުލީމު ދިނުމަށް ބޭނުންވާ ވަޞީލަތްތަކާއި ޖާގައިގެ ދަތިކަން ކުރިމަތިވާތީވެ، 2003 ވަނަ އަހަރު މުޅިން އައު ސްކޫލެއް އިމާރާތްކުރުމުގެ މަސައްކަތް ސްކޫލުގެ ބާނީ ފެއްޓެވިއެވެ. މި ސްކޫލު އިމާރާތްކޮށް ނިންމެވީ 2006 ވަނައަހަރުއެވެ. އަލަށް އިމާރާތްކުރި ސްކޫލަކީ ވަރަށް ފުރިހަމަ ސްކޫލެކެވެ. ރާއްޖޭގެ ފެންވަރުގައި ފާހަގަކޮށްލެވޭ ފަދަ ލާމަސީލް ސްކޫލެކެވެ. މި ސްކޫލް ބިނާކުރުމުގެ ހުރިހާ ޚަރަދެއްވެސް ކުރައްވާފައިވަނީ ޙުސައިން ޢަބްދުﷲ އަމިއްލަ ފުޅަށެވެ.\n28 އަހަރުގެ ދިގުމުއްދަތަކަށް، ޙުސައިން ޢަބްދުﷲ ސްކޫލު ހިންގެވުމަށްފަހު، 2007 ވަނަ އަހަރުގެ ޖުލައި މަހު 26 ވަނަ ދުވަހު ރަސްމީކޮށް ސްކޫލު ސަރުކާރާ ހަވާލުކުރެއްވިއެވެ.\nމީގެ އިތުރުން ޙުސައިން ޢަބްދުﷲ ވަނީ އެ އަތޮޅުގެ އެކި ރަށްރަށުގައި ތިބި ފޯރުންތެރިކަން ދަށް ޢާއިލާތަކުގެ ކުދިން އެކުދިންގެ ބެލެނިވެރިންނާއި އެކު މަރޮއްޓަށް ބަދަލުކޮށް އަލްމަދަރުސަތުލް މުނައްވަރާއިން ތައުލީމް ހާޞިލްކުރުމުގެ ފުރުސަތު ތަނަވަސް ކޮށްދެއްވާފައެވެ. އެ ކުދިން އަލްމަދަރުސަތުލް މުނައްވަރާގައި ތައުލީމް ހާޞިލްކުރަމުން ދިޔައިރު އެކުދިންގެ ކިޔެވުމުގެ އެންމެހައި ޚަރަދުތަކާއި އަދި އާއިލާގެ ޚަރަދު ބަލަހައްޓަމުންވެސް ގެންދެވީވެސް ޙުސައިން ޢަބްދުﷲ އެވެ.\nށ. އަތޮޅުގެ ކޮންމެ ރަށަކުން ދެ ކުދިން ރާއްޖެއިން ބޭރަށް ފޮނުއްވައިގެން ޤާރީންގެ ގޮތުގައި ތަމްރީނުވެސް ވަނީ ކޮށްފައެވެ. މިއަދު މީގެ ތެރެއިން ބައެއް ކުދިންނަކީ ރާއްޖޭގައި ފާހަގަކޮށްލެވޭ މަޝްހޫރު ހާފިޒުންނާއި ޤާރީންނާއި ޤުރުއާން މުދައްރިސުންނެވެ.\nޙުސައިން ޢަބްދުﷲ އަކީ ދީނީ ތައުލީމް ފެތުރުއްވުމަށް ވަރަށް މަތީ ދަރަޖައަކަށް އިސްކަން ދެއްވި ބޭފުޅެކެވެ. އެގޮތުން މަރޮށީން ގިނަ އަދަދެއްގެ ކުދިންނަށް ރާއްޖެއިން ބޭރުން ދީނީ ރޮގުންނާއި އަދި އެހެނިހެން ދާއިރާތަކުން މަތީ ތައުލީމު ހާޞިލްކުރުމުގެ ފުރުޞަތު އަމިއްލަ ފުޅު ޚަރަދުގައި ތަނަވަސް ކޮށްދެއްވިއެވެ. އޭގެ ތެރެއިން ބައެއް ބޭފުޅުންނަކީ މިއަދު ސަރުކާރުގެ ބައެއް މަތީ މަޤާމުތަކުގައި ތިއްބެވި ބޭފުޅުންނެވެ. އެގޮތުން މިހާރުގެ އިސްލާމިކް މިނިސްޓަރ ޑރ. އަޙްމަދު ޒާހިރު ފާހަގަކޮށްލެވެއެވެ.\nމިހާރުވެސް ޙުސައިން ޢަބްދުﷲ ޚަރަދުގައި ރާއްޖެއިން ބޭރުގައި މެޑިސިންގެ ދާއިރާއިން މަތީ ތައުލީމް ހާޞިލްކުރާ ދަރިވަރުން އެބަތިއްބެއެވެ. ށ. އަތޮޅުގެ އެކި ރަށްރަށުގެ ސްކޫލުތަކަށާއި އެހެނިހެން ބައެއް ސްކޫލުތަކަށް ޙުސައިން ޢަބްދުﷲ ދީލަތި އެހީތެރިކަން ވަނީ ވަރަށް ފުރިހަމައަށް ލިބިފައެވެ.\nށ. އަތޮޅުގެ ތައުލީމު ކުރިއަރުވައި ތަރައްޤީކުރެއްވުމަށް ނިޝާން ކަލާފާނުގެ ޝަރަފުގެ އިއްޒަތްތެރިޔާ އަލްފާޟިލް\nހުސެއިން ޢަބްދުﷲ ވަނީ އަރުތަވެރި މަސައްކަތްޕުޅެއް ކުރައްވާފައެވެ. ޙުސައިން ޢަބްދުﷲ ދެމިއޮތުމުގެ ޢާލަމަށް ދަތުރުކުރެއްވުމަކީ ދިވެހި ޤައުމާއި ޙާއްސަކޮށް ތަޢުލީމީ ދާއިރާއަށް ލިބިގެންދިޔަ ނުހަނު ބޮޑު ގެއްލުމެކެވެ.


Elections Commission ah ithubaaru kohgen inthihaabah dhiyumakee...\nއިލެކްޝަންސް ކޮމިޝަނަށް އިތުބާރު ކޮށްގެން އިންތިޚާބަށް ދިއުމަކީ މޮޔަކަމެއް!\nއިލެކްޝަންސް ކޮމިޝަނާ ހަވާލުވުމާ ހަމައަށް ޝަރީފް އުޅުއްވީ ޕީޕީއެމަށް މެމްބަރުން އިތުރު ކުރަން\nއިލެކްޝަންސް ކޮމިޝަނުގެ ރައީސް ކަމުގެ މަގާމުގައި ޝަރީފް ހުންނެވުމެކޭ އެމަގާމުގައި ރައީސް ޔާމީން ހުންނެވުމަކޭ އެއްވެސް ތަފާތެއް ނެތް\nއިލެކްޝަންސް ކޮމިޝަން އޮތީ ސަރުކާރުގެ ނުފޫޒުގެ ދަށުގައި\nކ. މާލެ 21 ޖޫން 2018 | ބުރާސްފަތި 18:03 5,089\nއިލެކްޝަންސް ކޮމިޝަނުގެ މެމްބަރުން - މުހައްމަދު ޝަރުހާން\nއިލެކްޝަންސް ކޮމިޝަނުގެ ރައީސް އަހުމަދު ޝަރީފަކީ ކޮން ބޭފުޅެއްކަން އެންމެ ރަނޅަށް އެނގޭނީ އެ ބޭފުޅާ އާއި ގާތް ބޭފުޅުންނަށެވެ. އެގޮތުން ޝަރީފަކީ ކޮންބޭފުޅެއްކަން އެންމެ ރަނގަޅަށް އެނގޭ އެއް ބޭފުޅަކީ ރައީސް އަބްދުﷲ ޔާމީން ކަމަށް ވެދާނެއެވެ. އެއީ، ޝަރީފަކީ ރައީސް ޔާމީންގެ އަރިހުގައި އެކުގައި މަސައްކަތް ކުރެއްވި ބޭފުޅުންގެ ތެރޭގައި ހިމެނޭ ބޭފުޅެކެވެ. ރައީސް ޔާމީން އިތުބާރު ކުރައްވާ ބޭފުޅެކެވެ. ރައީސް ޔާމީން ހަވާލު ކުރައްވާ ކަންކަން އިހުލާސްތެރި ކަމާއެކު ކޮށްދެއްވާ ބޭފުޅެކެވެ.\nސިޔާސީ ކަންކަމުގެ ތެރެއިން އެންމެ ފުރަތަމަ ޝަރީފް ފެނިގެން ދިޔައީވެސް ރައީސް ޔާމީން އުފެއްދެވި ޕީޕަލްސް އެލަޔަންސްއިންނެވެ. ރައީސް ޔާމީންގެ އަރިހުގައި ހުންނަވަނިކޮށެވެ. މީގެކުރިން އިލެކްޝަންސް ކޮމިޝަނުގެ ސެކްރެޓަރީ ޖެނަރަލްގެ މަގާމުގައި އުޅުއްވުމަށްފަހު، ރައްޔިތުންގެ މަޖިލީހުގެ ތިމަރަފުށީ ދާއިރާގެ މެމްބަރު މުހައްމަދު މުސްތަފާގެ ގޮނޑި ސަރުކާރުގެ ނުފޫޒާއެކު ސުޕްރީމް ކޯޓުން ގެއްލިފައިވާ ކަމަށް ނިންމުމާއެކު ތިމަރަފުށީ ދައިރާގެ ބައި އިލެކްޝަނުގައި ވާދަކުރުމަށްޓަކައި އިލެކްޝަންސް ކޮމިޝަންގެ ސެކްރެޓަރީ ޖެނަރަލްގެ މަގާމުން ވަކިވިއެވެ. ވަކިވިއިރު ވަކިވީ އެދާއިރާގެ ވޯޓުލުމުގެ ހައްގުލިބިގެންވާ މީހުންގެ ލިސްޓަށް ގޮތެއް ހަދާފަ ތޯއްޗެކެވެ. އިސާހިތަކުން އެގޮނޑި ޝަރީފް ކާމިޔާބު ކުރައްވައިފިއެވެ.\nއެއަށްފަހު ދެން ބޭއްވި މަޖިލިސް އިންތިހާބުގައިވެސް ތިމަރަފުށި ދާއިރާއަށް ޝަރީފް ވާދަ ކުރެއްވިއެވެ. ވާދަކުރެއްވީ ވެސް ހަމަ އެއްކަލަ މުއްސަތަފާ އާއިއެވެ. އެ އިންތިޚާބުން ޝަރީފް ބަލިވުމާއި ގުޅިގެން ޕީޕީއެމްގެ ސަރުކާރުން ޝަރީފަށް ސިޔާސީ މަގާމުތައް ދެމުން ދިޔައެވެ.\nއެންމެ ފާހަގަ ކޮށްލެވެނީ ސަރުކާރުގެ ކުންފުނި ފެނަކަ ކޯޕަރޭޝަންގައި ޝަރީފް ހޭދަކުރެއްވި ދުވަސްވަރާއި މިހާރު އިލެކްޝަންސް ކޮމިޝަނުގައި ހޭދަ ކުރައްވަމުން ގެންދަވާ ދުވަސްވަރު ކުރައްވަމުން ގެންދަވާ ކަންކަމެވެ.\nމިދިއަ އަހަރުގެ އޮކްޓޯބަރު މަހުގެ ތެރޭގައި ފެނަކަ ކޯޕަރޭޝަންގެ އިސް މުވައްޒަފުންތަކަކާއިއެކު ޝަރީފް ސްޓެލްކޯގައި ބައްދަލު ކުރެއްވިއެވެ. އެ ބައްދަލުވުމުގައި ފެނަކަ ކޯޕަރޭޝަންގެ މެނޭޖިންގ ޑިރެކްޓަރުކަމުގެ މަގާމާ ހަވާލުވެވަޑައިގެންނެވީ ދޮޅު އަހަރު ދުވަހުގެ މުއްދަތަކަށް ކަމަށާއި ކުރިއަށް އޮތް ހަތަރު ވަރަކަށް މަސް ދުވަހުގެ ތެރޭގައި އެހެން ދިމާލަށް ދާނެ ކަމަށް ވިދާޅުވެފައިވެއެވެ.\nއެ ބައްދަލުވުމުގައި ވާހަކަ ދައްކަމުން ޝަރީފް ވިދާޅުވެފައި ވަނީ އޭނާ ފެނަކައިގެ އެމްޑީގެ މަގާމަށް އައީ ދޮޅު އަހަރު ދުވަހުގެ މުއްދަތަށް ކަމަށާއި އެވާހަކަ މިހާތަނަށް އެއްވެސް މީހެއް ކައިރީ ވިދާޅުވެފައި ނުވާނެ ކަމަށެވެ. އަދި އޭނާ ވިދާޅުވެފައިވަނީ އެހެން "އެސައިންމެންޓަކާ" ހަވާލުވެވަޑައިގެންނަވަން ޖެހިދާނެ ކަމުގެ އިޝާރާތެއް ލިބިވަޑައިގެންފައިވާ ކަމަށެވެ. އެހެން ކަމުން ކުރިއަށް އޮތް ހަތަރުވަރަކަށް މަސް ތެރޭގައި އެހެން ދިމާއަކަށް ދާނެ ކަމަށް ޝަރީފް ވިދާޅުވިއެވެ. ނަމަވެސް ހަވާލުވާ އެ "އެސައިންމެންޓަކީ" އަދި ކޮބައިކަމެއް ޝަރީފް އެބޭފުޅުންގެ ގާތުގައި ވިދާޅެއް ނުވެއެވެ.\nޝަރީފް ވިދާޅުވާ ގޮތުން އޭނާ ފެނަކައާ ހަވާލުވީ ވަކި ކަންތައްތަކެއް ހާސިލް ކުރުމަށެވެ. ޝަރީފް ވިދާޅުވަނީ އޭނާގެ މެނޭޖިންގ ޑިރެކްޓަރު ކަމުގައި ފެނަކައިގެ ހިންގުމަށް އައިސްފައިވާ ބަދަލު ސީދާކޮށް ބަލާ ބަޔަކަށް ނުފެނި ދާނެކަމަށެވެ. ސަބަބަބަކީ ފެނަކައަށް އައިސްފައިވާ ބަދަލުތަކަކީ ސީދާ ގޮތުން އައިސްފައިވާ ނުވަތަ ގެނެސްފައިވާ ބަދަލުތަކެއް ކަމަށް ނުވުމެވެ. ޝަރީފް އެވިދާޅުވަނީ ރަނގަޅު ވާހަކައެކެވެ. ފެނަކަ މެދުވެރިވެގެން ވަކި ބަޔަކު ބޮޑެތި މަހުޖަނުންނަށް ވެއްޖެއެވެ. ފެނަކައިގެ މައިގަނޑު މަސައްކަތަކީ ރާއްޖޭގެ ރަށްތަކަށް ފެނާއި ނަރުދަމާއާއި ކަރަންޓުގެ ޚިދުމަތް ފޯރުކޮށް ދިނުމެވެ. އެކަން ހަދާން ނައްތާލާ ވިޔަފާރީގެ ބޮޑެތި ޑީލްތައް ހަދަމުންދިޔައިރު، 24 ގަޑިއިރު ކަރަންޓް ޔަޤީންވެގެންގޮސް ގިނަ ރަށްރަށުން ކަރަންޓް ކެނޑެނީއެވެ. މާލެއިން ދެއިރު ދެދަޅައަށް ކަރަންޓް ކެނޑޭ ދުވަސްދުވަސްވެސް ދިޔައެވެ. ފެނަކައިގެ މުވައްޒަފުންނަށް ޕީޕީއެމްގެ ހަރަކާތްތަކުގައި ޝާމިލުވެގެން އުޅެން ޖެހިއްޖެއެވެ. އޮފީހުގައި ހޭދަ ކޮށްލާނެ ވަގުތު ކޮޅެއްވެސް ނުލިބެއެވެ. އެންމެފަހުން މެނޭޖިންގް ޑިރެކްޓަރ ޝަރީފްވެސް މަގުމަތީގައި ޕީޕީއެމް ފޯމް ބޮނޑިއެއް ހިފައިގެން އެފުރުއްވަން އުޅުއްވިއެވެ. މިފެންވަރަށް ޝަރީފާއި ފެނަކައިގެ ހާލަތު ވެއްޓިފައި ވަނިކޮށް، އެއްކަލަ ހަތަރުމަސް ނިމި، އެއްކަލަ ވަރުގަދަ "އެސައިންމަންޓް" ހަވާލު ކޮށްފިއެވެ.\nއާދެ، އިލެކްޝަންސް ކޮމިޝަން، ޝަރީފުއާ ހަވާލުކޮށްފިއެވެ. ކުރިއަށް އޮތީ ރިޔާސީ އިންތިޚާބެވެ. އިލެކްޝަންސް ކޮމިޝަނުގެ ރައީސްގެ މަޤާމާއި ހަވާލުވުމާއި ހަމައަށް ޝަރީފް އުޅުއްވީ ޕީޕީއެމަށް މެމްބަރުން އިތުރު ކުރުމަށާއި ރައީސް ޔާމީންގެ ކެމްޕެއިންގެ ހަރަކާތްތަކުގައެވެ.\nއެހެންވީމާ ރައީސް ޔާމީންގެ ކެމްޕެއިން ހިންގާ ޖަގަހަތަކުގައި އިލެކްޝަންސް ކޮމިޝަނުގެ މެމްބަރުންނާއި އޮފިޝަލުން ވަޑައިގެން އުޅުއްވާ ކަމުގެ އަޑުތައް ފެތުރުމަކީ ހައިރާންވާންޖެހޭ ކަމެއް ނޫނެވެ. އަދި އަމުދުން ޝަރީފް ވިދާޅުވާގޮތަށް އިލެކްޝަންސް ކޮމިޝަނުގެ ރައީސް ކަމުގެ މަގާމުގައި ޝަރީފް ހުންނެވުމެކޭ ރައީސް ޔާމީން އެމަގާމުގައި ހުންނެވުމެކޭ އެއްވެސް ތަފާތެއް ނުފެނެއެވެ.


Mifaharuge Bodu Eid Ves "Fen Eid" Akah - Vaguthu\nމިފަހަރުގެ ބޮޑު އީދުވެސް ފެން އީދަކަށް\nފާއިތުވެދިޔަ ދުވަސްތަކުގައި ރާއްޖެއަށް ކުރަން ފަށާފައިވާ ވިއްސާރައިގެ ސަބަބުން، ކުރިޔަށް އޮތް އަޟްހާ ޢީދު ދުވަސްވަރު ވެސް ރާއްޖޭގެ ބޮޑު ބަޔަކަށް ވިއްސާރަ ކުރާނެ ކަމަށް ބެލެވިއްޖެއެވެ.\nމޫސުމާއި ބެހޭ ޤައުމީ އިދާރާ، މޯލްޑިވްސް މީޓިއޮލޮޖިކަލް ސެންޓަރ (މެޓް) އިން މޫސުން ކުރިޔަށް ލަފާކުރާގޮތް ހާމަކޮށް ނެރެފައިވާ މަޢުލޫމާތަށް ބަލާއިރު، ކުރިޔަށް އޮތް ތިން ދުވަހުވެސް ރާއްޖޭގެ ހުރިހާ ހިސާބަކަށް ވިއްސާރަކުރާނެއެވެ. އަދި ރާއްޖެ ސަރަޙައްދުގައި މިހާރު އުފެދިފައިވާ ވިއްސާރަވިލާތަކުގެ އަސަރު ކުރިޔަށް އޮތް ދުވަސްތަކަށް ދެމިގެން ގޮސްދާނެ ކަމަށްވެސް ބެލެވިފައި ވެއެވެ.\nމިއަހަރުގެ އަޟްހާ ޢީދު، އަންނަ އާދީއްތަވާ 11 ވަނަ ދުވަހު ފާހަގަކުރާއިރު، ޢީދު ދުވަހު، ޚާއްސަކޮށް ރާއްޖޭގެ އުތުރާއި މެދުތެރެޔަށް ވިއްސާރަވެ މޫސުން ގޯސްވާނެ ކަމަށް މޫސުމާއި ބެހޭ އިދާރާއިން ލަފާކުރެއެވެ. މީގެ އިތުރުން މި ސަރަޙައްދުތަކަށް ވައިގަދަވެ ބޯކޮށް ވާރޭވެހޭނެ ކަމަށްވެސް ވަނީ ބެލެވިފައެވެ.\nރާއްޖޭގެ އެކި ހިސާބުތަކަށް ފާއިތުވެދިޔަ ދެ ދުވަހު ވިއްސާރަ ކުރަމުންދާއިރު، އެންމެ ބޮޑަށް ވިއްސާރައިގެ އަސަރުކޮށްފައި ވަނީވެސް އުތުރާއި މެދުތެރޭގެ ސަރަޙައްދުތަކަށެވެ. ނަމަވެސް ދެކުނުގެ ބައެއް އަތޮޅުތަކަށްވެސް ވިއްސާރަވެ ބޯކޮށް ވާރޭ ވެހިފައި ވެއެވެ.\nކުރިޔަށް އޮތް ވަގުތުތަކުގައި މޫސުން ލަފާކުރާގޮތް ހާމަކޮށް ރޭ މޫސުމާއި ބެހޭ އިދާރާއިން ވިދާޅުވެފައި ވަނީ، ރާއްޖޭގެ އެކި ހިސާބުތަކަށް ގުގުރުމާއެކު ވިއްސާރަކުރާނެ ކަމަށެވެ. އަދި އިރުދެކުނާއި ދެކުނުން، ދެކުނުގެ އަތޮޅުތަކަށް ގަޑިއަކު7މޭލާއި 17 މޭލާ ދެމެދުގެ ބާރު މިނުގައި ވައި ޖެހޭނެ ކަމަށާއި، އެހެން ހިސާބުތަކަށް ދެކުނާއި ހުޅަނގުދެކުނުން، ހުރިހާ ހިސާބަކަށްވެސް ގަޑިއަކު 10 މޭލާއި 20 މޭލާ ދެމެދުގެ ބާރު މިނުގައި ވައި ޖެހޭނެ ކަމަށް އެ އިދާރާއިން ވިދާޅުވިއެވެ. މޫސުމާއި ބެހޭ އިދާރާއިން ވިދާޅުވީ ވިލާގަނޑުގައި ގަޑިއަކު ގާތްގަނޑަކަށް 35 މޭލަށް ވައި ގަދަވުން އެކަށީގެންވާއިރު، ރާއްޖޭގެ ކަނޑުތައް އާދައިގެ ވަރަކަށް ގަދަވާނެ ކަމަށެވެ.\nއީދު ދުވަސްވަރާއި ދިމާކޮށް ރާއްޖެއަށް މޫސުން ގޯސްވެ ކަނޑުތައް ގަދަވާނެ ކަމަށް ބެލެވިފައިވާއިރު، މި ދުވަސްވަރަކީ އީދު ބަންދާއި ދިމާކޮށް ގިނަ އަދަދެއްގެ ބަޔަކު ކަނޑުދަތުރުކުރާ ދުވަސްވަރެކެވެ. މިކަމާއި ގުޅިގެން ދަތުރުކުރާ ފަރާތްތަކުން މޫސުމަށް ސަމާލުވުމަށް ކަމާއި ބެހޭ އިދާރާތަކުން އިލްތިމާސްކުރެއެވެ.\nމިއަހަރުގެ އަޟްހާ ޢީދުގައި ރާއްޖޭގެ ބޮޑު ބަޔަކަށް މޫސުން ގޯސްވެ ވިއްސާރަކުރާނެ ކަމަށް ބެލެވިފައިވާއިރު، ނިމިގެންދިޔަ ފިތުރު ޢީދުވެސް ވެގެން ދިޔައީ "ފެން އީދަކަ"ށެވެ. އެގޮތުން އެ އީދުވެސް ދިމާވީ ރާއްޖެއަށް ހުޅަނގު މޫސުމުގެ ވިއްސާރަ ކޮށް ގުގުރުމާއެކު ބޯކޮށް ވާރޭވެހި ވިއްސާރަ ދުވަސްވަރަކާއެވެ.\nއޮގަސްޓް 8, 2019 10:00\nއެހެންތަ މޫސުން ރަގަޅުވާނެ\nއޮގަސްޓް 8, 2019 10:14\nއޮގަސްޓް 8, 2019 10:37\nޅ ހިންނަވަރަށް އީދުބަންދުގައި ބޯކޮށް ވާރޭ ވެހިއްޖެއްޔާ ކިތައްމެހާވެސް ރަގަޅު. އަނިޔާވެރި ސަރުކާރު\nއޮގަސްޓް 9, 2019 23:50\nފާހިސް ކުޅިވަރު ތަަޢް ބަންދު ވާށި.........


Sarukaaru Othee Fail vefai, Geygeah Gos Votah Ahan Nukereyne: Idhikolhu Memberun\nގޮނޑި ގެއްލިފައިވާ މެންބަރުން އިބޫއާއި ބައްދަލު ކުރަނީ---\n"ސަރުކާރު އޮތީ ފެއިލްވެފައި، ގޭގެއަށް ގޮސް ވޯޓަށް އަހަން ނުކެރޭނެ"\nސަރުކާރު އޮތީ ފެއިލްވެފައި ކަމަށާއި ގޭގެއަށް ވަޑައިގެން ރައީސް އަބްދުﷲ ޔާމީނަށް ވޯޓު ހޯދަން މަސައްކަތް ކުރައްވަން ކެރިވަޑައިނުގަންނަވާނެ ކަމަށް ޕީޕީއެމް ދޫކޮށް އިދިކޮޅު ފަރާތްތަކާ ގުޅިވަޑައިގެންނެވި މެންބަރުން ވިދާޅުވެއްޖެއެވެ.\nގޮނޑި ގެއްލިފައިވާ ކަމަށް އިލެކްޝަނުން ކަނޑައަޅާފައިވާ 12 މެންބަރުންގެ ތެރެއިން ނުވަ މެންބަރަކު މިއަދު ބޭއްވި ނޫސްވެރިންގެ ބައްދަލުވުމުގައި ހުރިހާ މެންބަރުން ވެސް ވަނީ އިދިކޮޅު ކެންޑިޑޭޓު އިބްރާހީމް މުހައްމަދު ސޯލިހު އިބޫއަށް ތާއީދު ކުރައްވާފައެވެ. އަދި އިބޫއަށް އިންތިހާބު ކާމިޔާބު ކޮށްދޭ މަސައްކަތް ކުރައްވާނެ ކަމަށް ވައުދުވެވަޑައިގެންފައެވެ.\nއެ ބައްދަލުވުމުގައި ވާހަކަ ދައްކަވަމުން މަޑުއްވަރީ ދާއިރާގެ މެންބަރު މުހައްމަދު އަމިތުވަނީ ރިޔާސީ އިންތިހާބާ ސަރުކާރުން ކުރިމަތިލަނީ 60000 ރައްޔިތުންގެ ހައްގުތަކަށް އަރައިގަނެފައި ކަމަށާއި އެކަމުގެ ބަދަލު ވޯޓުގައި ސަރުކާރަށް ރައްޔިތުން ދައްކާނެ ކަމަށް ވިދާޅުވެފައެވެ. އަމިތުވަނީ ސްޕްރީމް ކޯޓުގައި މިހާރު ހުރި އިދިކޮޅު މެންބަރުންގެ މައްސަލަތައް އިންސާފުވެރިކަމާއެކު އަވަހަށް ނިންމައި ދިނުމަށް އެދިވަޑައިގެންފައެވެ.\nއެ ބައްދަލުވުމުގައި ވާހަކަ ދައްކަވަމުން ވިލިގިލީ ދާއިރާގެ މެންބަރު ސައުދު ހުސައިން ވިދާޅުވީ ސަރުކާރު ބޮޑުތަނުން ފެއިލުވެފައިވާ ކަމަށާއި އިތުރު ބަހަނާތަކެއް ދެއްކެން ސަރުކާރަށް ނެތް ކަމަށެވެ. އިބޫއަކީ ރައްޔިތުންގެ ކެންޑިޑޭޓެއް ކަމަށާއި އިބޫ ހޮވަން ކުރާ މަސައްކަތުގައި ހުރިހާ ރައްޔިތުން ބައިވެރިވުމަށް ސައުދު ގޮވާލެއްވިއެވެ. ސައުދު ވެސް ވަނީ މެންބަރުންގެ މައްސަލަތަކުގައި އަވަހަށް ގޮތެއް ނިންމައި ދިނުމަށް އެދިވަޑައިގެންފައެވެ.\nތިމަރަފުށި ދާއިރާގެ މެންބަރު މުހައްމަދު މުސްތަފާ ވިދާޅުވީ ގޮނޑި ގެއްލިފައިވާ ކަމަށް ކަނދައަޅާފައިވާ 12 މެންބަރުންނަށް ވުރެ އިބޫއަށް ކެމްޕޭންކޮށް ދިނުން އައުލާކަން ބޮޑު ބަޔަކު ނެތް ކަމަށެވެ. މުސްތަފާ ވެސް ވަނީ ކުށެއް ނުކުރައްވާ ކަމަށާއި ގޮނޑި ގެއްލެންވީ ސަބަބެއް ނެތް ކަމަށް ވިދާޅުވެ ގޮނޑީގެ މައްސަލަ އަވަހަށް ނިންމައި ދިނުމަށް އެދިވަޑައިގެންފައެވެ.\nދިއްދޫ ދާއިރާގެ މެންބަރު އަބްދުއްލަތީފު މުހައްމަދު ވަނީ ރައީސް އަބްދުﷲ ޔާމީނަށް ވަރަށް ބޮޑަށް ފާދު ވިދާޅުވެފައެވެ. ލަތީފު ވިދާޅުވީ ރައީސް ޔާމީނަށް ކެމްޕޭނަށް ރައްޔިތުންގެ ގޭގެއަށް ވޯޓު ހޯއްދަވަން ވަޑައިގަންނަވަން ކެރިވަޑައިނުގަންނަވާނެ ކަމަށާއި، އެމަނިކުފާނު ކުރައްވާހާ ވެސް ކަމަކީ ބަޑި ހިފައިގެން ސިފައިންނާއެކު ރަށްރަށަށް އަރާ އަތިރިމަތީގައި ފޭލިގެ ޖަހައިގެން ހުންނެވުމަށްފަހު ރަށުން ފޭބުން ކަމަށެވެ. ލަތީފުވަނީ ދައުލަތުގެ ވަސީލަތްތައް ބޭނުންކޮށްގެން ރަށްރަށަށް ވަޑައިގެން ރައީސް ޔާމީން ކެމްޕޭން ކުރައްވާ ކަމަށް ވިދާލުވެ އެކަމަށް ފާޑު ވިދާޅުވެފައެވެ.\nއިހަވަންދޫ ދާއިރާގެ މެންބަރު މުހައްމަދު އަބްދުﷲ ވިދާޅުވީ ރާއްޖެ އޮތީ ދަތް ތޫނު މިޔަރެއްގެ އަނގަމަތީގައި ކަމަށާއި އެހާލަތުން ރާއްޖެ ސަލާމަތްކޮށްދޭނީ 23 ސެޕްޓެމްބަރުގައި ލާ ވޯޓުން ދިވެހި ރައްޔިތުން ކަމަށެވެ. މުހައްމާ ވިދާޅުވީ އިންތިހާބުގައި އިހަވަންދޫ ދާއިރާއިން ރައީސް ޔާމީނަށް ޖީއެސްޓީއަށް ދައްކާ ވަރު ވެސް ނުދެއްވާނެ ކަމަށެވެ.\nފުވައްމުލަކު އުތުރު ދާއިރާގެ މެންބަރު އަލީ ޝާހުވަނީ ދީނީ އިލުމުވެރިން އިބޫއަށް ތާއީދުކޮށް ދިނުމަށް އެދިވަޑައިގެންފައެވެ.\nއެ ބައްދަލުވުމުގައި ވާހަކަ ދައްކަވަމުން ތިނަދޫ އުތުރު ދާއިރާގެ މެންބަރު ސައުދުﷲ ހިލުމީ ވަނީ އިބޫއަށް ތިނަދޫއިން ބޮޑު މެޖޯރިޓީއެއް ހޯދައިދޭން މަސައްކަތް ކުރައްވާނެ ކަމުގެ ޔަގީންކަން އަރުވާފައެވެ.\nއިދިކޮޅު ކޯލިޝަން އެމްޕީ އިބޫ ރިޔާސީ އިންތިހާބު 2018\nއީސީގެ މެންބަރުން ކޮމިޓީއަށް ހާޒިރުކޮށް ދިނުމަށް އިމްތިޔާޒު ހުށަހަޅުއްވައިފި\nއެމްއާރުޑީސީގެ މައްސަލާގައި އިބޫގެ ތަރުޖަމާނުގެ ފާޑުކިއުން ސަރުކާރަށް\nމައުނަވީ ގޮތުން ޔާމީން ހުރިހާ ގެއަކަށް ހިގައްޖެއެވެ. އިބޫ މެން ތި އުޅެނީ އަދި މާ ފަހަތުގަ.\nމީގަ ޖަހަނީ ރީދޫކުލަ ޖެހިފަ ހުންނަ ޚިޔާލު ދޮތަ އެހެން ކުލައެއްގެ ޚިޔާލެއް ނުޖަހާ ކީއްވެ\nދުވަހަކު ޅިއުމެއް ޝާއިއު ނުކުރާނެ އޯކޭ\nފެއިލްވި މީހުން ވަރަށްއަވަހަށް ފެންނާނެ


Bulhaa Maraa Konme Meehaku3Mas Dhuvaha Jalah! - Vaguthu\nބުޅާ މަރާ ކޮންމެ މީހަކު3މަސް ދުވަހަށް ޖަލަށް!\n2 އަހަރު ކުރިން ( އޮކްޓޯބަރ 2, 2019 )\nރ. އުނގޫފާރުގައި ބުޅާ މަރާ ކޮންމެ މީހަކަށް ފައިސާގެ އިނާމު ދީގެން ބުޅާ މެރުމަށް ހިތްވަރު ދީފައި ވާއިރު، ރާއްޖޭގެ ޤާނޫނުލް އުގޫބާތުގައި "ޖަނަވާރަކަށް އަނިޔާވެރި އަމަލު ހިންގުމަކީ" ކުށެއްކަން ސާފުކޮށް ބަޔާންކޮށްފައި ވެއެވެ.\nޤާނޫނުލް އުގޫބާތުގެ 625 ވަނަ މާއްދާގައި ވަނީ ޖަނަވާރުތަކަށް އަނިޔާ ކުރުމަކީ ކުށެއް ކަމަށް ކަނޑައަޅައިފައެވެ. މި މާއްދާގައި ބަޔާންކޮށްފައި ވާގޮތުން އަނިޔާވެރި ކަމާއި އެކު ޖަނަވާރަކާއިމެދު އަމަލު ކުރުން ނުވަތަ "އޭނާގެ ބެލެހެއްޓުމުގެ ދަށުގައިވާ ޖަނަވާރަކަށް އަޅައިނުލައި ދޫކޮށްލުމަކީ" ކުށެއް ކަމަށެވެ.\nނަމަވެސް، ސައިންޓިފިކް ތަހުލީލުތައް ކުރުމުގައި އަމަލު ކުރެވޭ ހަމަތަކާއި އުސޫލުތަކާއި އެއްގޮތްވާ ގޮތުގެ މަތިން، ނުވަތަ ޖަނަވާރަކަށް ބޭސްފަރުވާ ކުރުމުގައި އަމަލު ކުރެވޭ ހަމަތަކާއި އުސޫލުތަކާއި އެއްގޮތްވާ ގޮތުގެ މަތިން އަމަލު ކުރުމަކީ ކުށެއް ނޫނެވެ.\nޖަނަވާރަކަށް އަނިޔާ ކުރުމުން ޤާނޫނުލް އުގޫބާތުގައި ކަނޑައެޅިފައި ވަނީ ޖުނަހުގެ 1 ވަނަ ދަރަޖައިގެ ކުށެއްގެ ގޮތުގައެވެ. މި ކުށް ސާބިތުވެ ވެއްޖެނަމަ ދެވޭނެ އެންމެ ބޮޑު އަދަބަކީ3މަސް ދުވަހަށް ޖަލަށްލުމެވެ.\nއުނގޫފާރު ކައުންސިލުން ވިދާޅުވީ3ބުޅާ މެރުމަށްފަހު އެރަށު ކައުންސިލާއި ހަވާލު ކުރާ ކޮންމެ މީހަކަށް 100 ރުފިޔާ ދޭނޭ ކަމަށެވެ.\nއުނގޫފާރުގެ އިތުރު މަގުތަކުގައި ތާރު އަޅަން އެމްޓީސީސީއަށް\nއުނގޫފާރު މަގު ހެދުމުގެ %87 މަސައްކަތް ނިމިއްޖެ\nއުނގޫފާރުގައި އެމްޓީސީސީގެ ފަރާތުން ސާފު ކުރުމުގެ ހަރަކާތެއް\nއޮކްޓޯބަރ 2, 2019 15:40\nބުޅަާ މެރުމަކިީ ބޮޑު ފަާފަާ އެއް\nއޮކްޓޯބަރ 2, 2019 15:43\n100ރުފިޔާ ހިފައިގެން 3މަސްދުވަހަށް ޖަލަށް ދާނީ ކާކު؟\nއޮކްޓޯބަރ 2, 2019 15:45\nބުޅާ މެރުމާއި ބުޅަލައް ގެތްލުން ދިނުމަކީ ކޮށްގެންވާނެކަނޫން\nއޮކްޓޯބަރ 2, 2019 15:56\nއެހެން ރަށްރަށު ރައްޔިތުންނަށް ބުޅާތައް ވިއްކައިގެން ކައުންސިލަށް އާމްދަނީ އިތުރުކުރިއްޔާ މާތާހިރުވާނެ.\nއޮކްޓޯބަރ 2, 2019 16:01\nކައުންސިލްގެ ރައީސް ޖަލައްލާންވީ ބުޅާމަރަން އިޢުލާން ކުރީތީ\nއޮކްޓޯބަރ 2, 2019 16:26\nބުޅާ މަރަން ކެރޭ މީހަކު ޖެހިލުމެއް ނުވާނެ އިންސާނުން މަރަންވެސް\nއޮކްޓޯބަރ 2, 2019 16:32\nކަލޯ ކިހިނެއް ތިޔަކަން ކުރާނީ މިއުޅެނީ އިންސާނަކު މަރައިގެންވެސް އިންސާފް ނުލިބިގެން...\nކަލޯ ތިޔަކަން ކިހިނެއް ކުރާނީ މިއުޅެނީ އިންސާނަކު މަރއިގެންވެސް އިންސާފް ނުލިބިގެން...\nއޮކްޓޯބަރ 2, 2019 16:36\nހާދަ ގަމާރު ކައުންސިލެކޭދޯ! ހަމަ މިހާރު ބުޅަަ މެރުން އަދި އެކަމަށް ހިތްވަރު ދިނުންވެސް ހުއްޓާލާ!\nއޮކްޓޯބަރ 2, 2019 16:55\nބުޅާ މަރައިގެން ނަރަކައަށް ދިޔައިއްޔާ މާ ތާހިރު.\nއޮކްޓޯބަރ 2, 2019 16:58\nއައި ލަވް ބުޅާ..! ?\nއޮކްޓޯބަރ 2, 2019 17:34\nބުޅަލުގެ އުނދަގޫ ބޮޑުވެއްޖެނަމަ އޭތި މެރުން ހުއްދަކަމަށް އިލްމުވެރިން ބުނަނީ.\nއޮކްޓޯބަރ 2, 2019 18:58\nދިވެހި ރާއްޖޭ ގާނޫނު އަސާސީ ނޭންގޭބަޔަކު ކައުންސިލްތަކުގަތިބުމަކީ ވަ ރަށް ހިތާމަހު ރިކަމެއް\nއޮކްޓޯބަރ 2, 2019 19:14\nމަސްބާނަން ކަކުނި ކޮނެގެން ނަގައިގެން މެރުމެކޭ ބުޅާ ގިނަވެގެން އުނދަގޫވެގެން ބުޅާ މެރުމެކޭ ހުރި ތަފާތަކީ ކޮބާ! ގާނޫނު މަނާކުރަނީ އަނިޔާވެރިކަމާއެކު މެރުން. އަނިޔާ ނުކޮށް އެއްފަހަރުން ޖެހިޖެހީނުން މަރާނަމަ އެއީ ކުށެއް ނޫން.\nއޮކްޓޯބަރ 2, 2019 19:54\nމީދަލަކީވެސ ދިރޭ އެއްޗެއް އެހެން ވިއްޔާ މީދާ މެރުމަކީ ވެސް ކުށެއް\nއޮކްޓޯބަރ 3, 2019 10:04\nތިޔަ ހައް ދަވާ ޤާނޫނުތަކުގެ ދެކޮޅު ޖެހޭމިންވަރު ތިޔަ ހާމަ ކުރެވުނީ. ޥީމާ އުގޫފާރު ކައުންސިލްގެ މެމްބަރުންތޯ ގަމާރީ ނޫނީ ޤާނޫނުހެ ދި މީހުންނާ ޤާނޫނު ތަސް ދީޤު ކުރިމީހާތޯ ގަމާރީ؟ ތިޔަޤާނޫނުގެ ދޯހަޅިކަން ހާމަކޮޢްލި ކަމަށްޓަކައި އުގޫފާރު ކައުންސިލަށް ސެލިއުޓް ކުރަން.\nއޮކްޓޯބަރ 2, 2019 20:15\nއިންޑިއާ މީހުންނަށް ގެރި. ޜާއްޖެ މީހުންނަށް ބުޅާތަ.ބުޅަލުގެ އުނދަގޫބޮޑު. ބުޅާ ނުމަރާ ގެންދާނެ ތަނެއް ސަރުކާރުން ހަމަޖައްސާދޭންޖެހޭ. އާރަށް ވިޔަސް އޯކޭވާނެ. މީދަލާއި ކާޅުވެސް މަރައިގެން ނުވާނެ\nއޮކްޓޯބަރ 2, 2019 21:13\nއޮސްޓްރޭލިއާގެ ގާނޫނު ބުނާގޮތުން ޖަނަވާރަކަށް އަނިޔާއެއް ދީފައިވާނަމަ5އަހަރުގެ ޖަލު ހުކުމެއްގެ އިތުރުން 15،000 ޑޮލަރުން ޖޫރިމަނާ ކުރެވޭނެއެވެ.\nއޮކްޓޯބަރ 2, 2019 23:19\nޜަިއްޗެއް ނޫން އިންސާނުން މެރިމީހުން ކޮބާ ..ނަމަވެސް ޖަނަވާރެއް އުނދަގޫ ބޮޑުވެގެން މަރާއިނަމަ ޖަލައް ވާވާ\nއޮކްޓޯބަރ 3, 2019 00:13\nރަށުތެރޭ ގިނަވެގެން އުޅޭ ބުޅަލުގެ އުދަގޫ ބޮޑުވެ އޭގެ ސަބަބުން އިންސާނުންނަށް ދާއިމީ ބަލިތަށް ޖެހިފަ އެބަހުރި. މިކަމުގެ ޒިންމާނަގަނީ ކާކު؟ އިންސާނަކަށް ދިމާވާ ކަމެއްގެ އިންސާފެއް ނުލިބޭ؟ ޖަނަވާރުންނަށް ހިމާޔަތާ ރައްކާތެރިކަން ލިބޭއިރު އިންސާނުންނަށް ހިމާޔަތް ނުލިބެނީ ކީއްވެ؟ އަމިއްލަ ދަރިފުޅަށް ބުއްތަށި ނުދޭއިރު ގޭގަ ގެންގުޅޭ ބުޅަލަށް ޤަވާއިދުން ބުއްތަށިދެވޭ! އިންސާނުންގެ ދަރަޖަ އޮޅިއްޖެ!!!!\nއޮކްޓޯބަރ 3, 2019 04:30\nބުޅަލަށް އަނިޔާ ކުރަން ކެރޭ މީހަކު އިންސާނެއް ވެސް ލާރި އަށް މަރާލާނެ... ޝައްކެއްވެސްނެތް! ބުޅަލަކީ އޮޅުކޮށްގެން ގެންގުޅެވޭ އެކުވެރި ޖަނަވާރެއް.. ލޯބި އެއްޗެއްމެ.. މީދަލަކީ ޕެސްޓެއް، ބުޅާ މަރަން ތި ކައުންސިލުން ތި ދޭ ހިތްވަރު ކުއްވެރި ކުރަންޖެހޭ!..\nއޮކްޓޯބަރ 3, 2019 07:14\nއަބަދުވެސް މިކަހަލަ ތާކުންތާކު ނުޖެހޭ ކަންތައް ތަކުގަދޭ އަދަބު ތަކުގެވާހަކަ ދެއްކޭތޯ ބަލާތި ކޮންމެ ކަމެއްގަ ވެސް އަދަބުކަނޑަ އެޅިފަ އެބަހުރި އެކަމަކު އެކުއްކުރާ މީހާއައް އަދަބުދޭނެ ފަރާތެއް ނެތީ އަދަބު ދެވޭނެ ގޮތެއްނެތީ މީވެސް ދެން ބަޔަކު އުޅޭ ތަނެއްދޯ.........\nއޮކްޓޯބަރ 3, 2019 08:22\nބުޅާ މަރާ މީހަކަށް އަންނާނެ ޙުކުމް މިއޮތީ އެގިފައި. ނޭގެނީ ބުޅަލުގެ ފަރާތުން މީހުންނަށް ވާއުދަގުލާ ސާފު ބޯފެންފޮދެއް ނުނެގޭތީ މިކަންކަން ޙައްލު ކުރުމަށް ދާނެ މުއައްސަސާއަކާ މަސްއަލަ ހުށަހަޅާނެ ގޮތެއް. ކޮންމެ އަކަސް މުޅި ރާއްޖޭގައިވެސް ބުޅަލުގެ އުދަގޫ ވަރަށް ބޮޑު. ބުޅަލަށް ކަމެއްކުރާ މީހާއަށް އަދަބު ލިބިފައި ބުޅާ އެއްފުރާޅުން އަނެއް ފުރާޅަށް ފުމެފުމެ އޮންނަންޏާ ހިނިއަންނަ ގޮތްވޭ.\nއޮކްޓޯބަރ 3, 2019 10:25\nތިޔަކިޔާރަށަކި ގާނޫނޫ ހިގާ ބިގާ އުޅޭތަނެއްނޫނޭ\nއޮކްޓޯބަރ 3, 2019 13:17\nއެ އާހެި ސާފު ބޯފެން ފޮދެއް ނުލިބޭ ހިސާބަށް ދިޔަ އިީމަ މި ނޫން ގޮތެއް އޮއްނާނެބާ.އެ ވަރަށް ލަޔޭ ފުރާޅް. އެއްމެންނަކީ ފެން ގަނެގެން ބޮވޭވރު ބަޔެއްތަ.\nއޮކްޓޯބަރ 4, 2019 23:26\nދަލީލުތައް ދައްކާނެ ބުޅަލާ ބެހޭ ކަމެއް ފެނިއްޖިއްޔާ. އެކަމަކު ރަނގަޅަށް އައުރަވެސް ނިވާ ނުކުރާނެ.\nއޮކްޓޯބަރ 7, 2019 11:49\n6 މަހަށް ޖަލަށް ލިޔަސް ހެޔޮ\nޑިސެމްބަރު 12, 2019 19:55\nމަގޭ އާއިލާއާ ނުކުޅޭތި،


BREAKING NEWS:4Kujjaku Gaa Kottah,3Kujjaku Hospitalah - Vaguthu\nވެކްސިން ޖެހި އަދަދު ހަތަރު ލައްކައަށް އަރަނީ، ފައްސި މަދެއް ނޫން! -5ގަޑިއިރު ކުރިން\nމިދިޔަ ހުކުރު ދުވަހުން ފެށިގެން ފިޔަވަތީގައި ހަމަނުޖެހުންތައް ހިނގަން ފެށިފަހުން ހަތަރު ކުއްޖަކު ގާކޮށި ފްލެޓަށް އަދި ތިން ކުއްޖަކު ހޮސްޕިޓަލަށް ބަދަލުކޮށްފައިވާ ކަމުގެ މައުލޫމާތު "ވަގުތު" އަށް ލިބިއްޖެއެވެ.\nގާކޮށި ފްލެޓަށް ބަދަލުކޮށްފައި ވަނީ ހަތަރު ފިރިހެން ކުދިންނެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި ހަމަނުޖެހުންތައް ފެށުނު ފަހުން ތިން ކުއްޖަކު އައިޖީއެމްއެޗަށް ވަނީ ގެންގޮސްފައެވެ. އެކުދިންނަށް އަދިވެސް އަންނަނީ ހޮސްޕިޓަލްގައި ފަރުވާ ދެމުންނެވެ. އެކުދިންނަށް ފަރުވާ ދެމުން ގެންދަނީ ނަފްސާނީ މައްސަލަތަކަކަށް ކަމަށް މައުލޫމާތު ލިބެއެވެ. އެއިން އެކުއްޖަކަށް ފުރަތަމަ ފަރުވާ ދިނީ ބެޑްޝީޓުން ކުއްޖާ ބަނދެގެން ކަމަށް ވެސް މައުލޫމާތު ލިބިފައި ވެއެވެ.\nމައުލޫމާތު އެނގޭ މީހަކު "ވަގުތު" އަށް މައުލޫމާތު ދެމުން ބުނީ ކުއްޖާ ކޮންޓްރޯލް ނުކުރެވިގެން ބަނދެގެން ކުއްޖާއަށް ފަރުވާ ދިނުމަށް ހުއްދަ ދިނީ ޖެންޑާ މިނިސްޓްރީން ކަމަށެވެ. "ފުރަތަމަ އިންޖެކްޝަން ޖެހީ ވެސް ކުއްޖާ ބަނދެއްފައި ބާއްވާފައި." މައުލޫމާތު ދިން މީހާ ބުންޏެވެ. އެކުއްޖާގެ ހާލަތު މިހާރު އަންނަނީ ރަނގަޅު ވަމުންނެވެ.\nފިޔަވަތީގައި ހިނގަމުންދާ ކަންކަމާއި ގުޅޭ ގޮތުން އެއްވެސް މައުލޫމާތެއް ޖެންޑާ މިނިސްޓްރީން މީޑިއާއަށް ހާމަނުކުރާތީ ކުދިންގެ ހާލަތާއި ގުޅޭ މައުލޫމާތެއް ވެސް ރަސްމީކޮށް ސާފެއް ނުވެއެވެ.\nމިހާރު ފިޔަވަތީގެ ހާލަތު ގޯސްވެފައި ވާއިރު މީގެ ކުރިން އެތަނުގެ ހާލަތު މިހައި ބޮޑަށް ގޯސްވެފައެއް ނުވެއެވެ. މީގެ ކުރިން ހާލަތު ގޯސްވެ ބައެއް ހާދިސާތައް ހިނގާފައި ވަނީ ވިލިމާލޭގައި ހުންނަ ކުޑަކުދިންގެ ހިޔާގައެވެ.\nސްޓެލްކޯގެ އެހީގައި ގުރައިދޫ މަރުކަޒުގެ ބްލޮކެއް މަރާމާތުކޮށްފި\nކޮވިޑް ފެތުރޭތީ ގުރައިދޫ މަރުކަޒު ފުރަބަންދުކޮށްފި\nރާއްޖޭގައި ނަފްސާނީ ބައްޔަށް ހުށަހެޅޭ މީހުން އަންނަނީ އިތުރުވަމުން - ޖެންޑަރ\nސެޕްޓެމްބަރު 19, 2021 22:59\nއިންނާﷲ ވައިންނާ އިލައިހި ރާޖިޢޫން...\nކުއްޖާ އެހާ ހިސާބަށް ދިޔަކަމީ ވަރަށް ދެރަ ކަމެއް.. ހަމަ އަޅާލާނެ އެކަކުވެސް ނެތީތޯ؟ މުޅި މުޖުތަމަޢު ފެއިލް.. 😭😭\nސެޕްޓެމްބަރު 20, 2021 07:35\nޚާއްޞަ އެހީއަށް ބޭނުންވާ ކުދިންނަށް ފަރުވާދިނުމުގައި ގެންގުޅޭ އުސޫލެއް. ޚާއްސަ ހާލަތްތަކުގައި ކުއްޖާއަށް އަނިޔާ ނުވާގޮތަށް ބެޑްޝީޓެއް ފަދަ އެއްޗަކުން ކުއްޖާގައިގައި ބައްދާހިފެހެއްޓުން. އެއީ އެކުދިން ބަލަހައްޓާ މުދައްރިސުންނަށް ދޭ ތަމްރީނެއްވެސް މެ.\nސެޕްޓެމްބަރު 20, 2021 08:39\nކޮންކަހަލަ އިންޖެކްސަނެއްބާ ޖެހީ؟ ވެކްސިންބާ؟\nސެޕްޓެމްބަރު 20, 2021 12:20\nއިންސާނުން ނަށް ބޭނުންވަނީ އަޅާލުމާއި ލޯތްބެވެ. ލޯބި ދޭނެ މަންމަ އެއް ބައްޕައެއް ނެތްކަން ކުދިންނަށް އެނގޭ ހިސާބުން ދުނިޔޭގައި އުޅުމުގެ ހުރިހާ އުއްމީދެެއް ގެއްލޭނެއެވެ. އެ ޙާލަތުގައި ކުދިންނަށް ވިސްނައިދީ ހަދާނެ ބަޔަކު އެތަނުގައި ތިބެންޖެހޭނެއެވެ. މަރުވާން ބޭނުން ވެގެން އުޅޭ އިންސާނަކަށް ވުރެ ނުރައްކާ އެކައްޗެއްވެސް މި ދުނިޔޭގައި ނެތެވެ.\nސެޕްޓެމްބަރު 21, 2021 10:22\nއެނގިފައި އޮތް އެއްޗެެއް ކުށަކަށް ނުވާނަމަ މިސަރުކާރު އައުމުގެ ކުރިން ހުޅުމާލެ ފިޔަވަތީގައި ތިބެނީ 10 އަހަރުން ދަށުގެ ކުދިން. ނަމަވެސް މިހާރު ފިޔަވަތީގައި ތިބެނީ 18އަހަރުން ދަށުގެ ހުރިހާ އޭޖެއްގެ ކުދިން. އެތަން ބޮއްސުން ލައިގެން ދިޔުމުގެ އެއް އަސްލަކީވެސް އެއީއޭ ބުނެވިދާނެ.


Laamu Gamun Current Kendeythaa Gina Dhuvasthakeh Vehje - Vaguthu\nލ.ގަމުން ކަރަންޓް ކެނޑޭތާ ގިނަ ދުވަސްތަކެއް ވެއްޖެ\nލ.ގަމުގެ އެންމެ އާބާދީ ބޮޑު ތުނޑީ އަވަށާއި، އަލަށް އާބާދުވާ ސަރަހައްދުން ކަރަންޓް ކެނޑޭ މައްސަލަ ބޮޑުވެ ރައްޔިތުންގެ ޝަކުވާތައް އިތުރުވެއްޖެއެވެ. މިދިޔަ ރަމަޟާން މަހުން ފެށިގެން ގަމުގެ ތުނޑީ އަވަށުން ކަރަންޓް ކެނޑެމުން ދާއިރު އަދިވެސް މައްސަލައަށް ހައްލެއް ގެނެވިފައެއް ނުވެއެވެ.\nގަމުން ވާހަކަދެއްކި މީހަކު ބުނީ ކަރަންޓް ކެނޑޭ މައްސަލަ އިތުރަށް ގޯސްވެ، ފާއިތުވި މަހެއްހާ ދުވަހު ކޮންމެ ދުވަހަކު އެތައް ފަހަރަކު ކަރަންޓް ކެނޑެމުން އަންނަ ކަމަށެވެ.\n"ކޮންމެ ދުވަހަކު ދެތިން ހަތަރު ފަހަރު ކަރަންޓް ނުކެނޑޭ ދުވަހެއް މި މަހެއްހާ ދުވަސް ތެރޭގައި ނުދޭ. އިއްޔެ ވެސް ހައެއްކަ ފަހަރު ކަރަންޓް ދިޔަ. މިއަދު އިރުއެރި އިރު ވެސް ކަރަންޓެއް ނެތް. އޭގެ ފަހުން ކަރަންޓް ލިބިފައި މިހާރު ވެސް ކަރަންޓް ކެނޑުނުތާ ގަޑިއެއްގެ އިރަށް ވުރެ ގިނަ އިރު ވެއްޖެ." އޭނާ ބުންޏެވެ.\nގަމުން ވާހަކަދެއްކި އިތުރު މީހަކު ބުނީ ކަރަންޓް ކެނޑެމުން ދާތީ ގިނަ އަދަދެއްގެ އިލްކްޓްރޯނިކް ސާމާނު ވެސް ހަލާކުވަމުންދާ ކަމަށެވެ.\n"ކަރަންޓް މައްސަލަ ހައްލު ކުރަން ފެނަކަ އިން އެކަށީގެންވާ މަސައްކަތެއް ކުރަމުންނެއް ނުދޭ. މިއަތޮޅު ފޮނަދޫގައި ހަލާކުވެ ބޭނުން ނުކުރެވޭ ވަރު ވެފައި ހުރި ޖަނަރޭޓަރެއް ގެނެސްފި ގަމަށް. ނަމަވެސް އެ ޖަނަރޭޓަރުން ނުދެވުނު ކަރަންޓެއް." އޭނާ ބުންޏެވެ.\nގަމުން ވާހަކަދެއްކި މީހަކު ބުނީ ރަށުގެ ކަރަންޓް ހާލަތު ކިޔައި ދިނުމަށް ފެނަކަ އެމްޑީއަށް ފޯނުން ގުޅަން މަސައްކަތް ކުރަމުން ގެންދާ ކަމަށާއި ނަމަވެސް އެއްވެސް ވަރަކަށް އެމްޑީ ފޯނަށް ޖަވާބު ނުދެއްވާ ކަމަށެވެ.\nގަމުން ކަރަންޓް ކެނޑެމުން ދާއިރު ފެނަކަ އެމްޑީ ކުރިން ވިދާޅުވެފައި ވަނީ ޖުލައި މަސް ނިމޭ އިރު ހުރިހާ ރަށެއްގެ ކަރަންޓް މައްސަލަ ހައްލިުވާނެ ކަމަށެވެ.\nފަހަކަށް އައިސް ވަރަށް ގިނަ ރަށްރަށުން ކަރަންޓް ކެނޑުމުގެ މައްސަލަ ދަނީ ދިމާވަމުންނެވެ.\n0.1 ލާރި ނުދައްކައިގެން ފެނުގެ ހިދުމަތް ކަނޑާލާނެ ކަމުގެ އިންޒާރު ދީފި!\nއޮގަސްޓް 7, 2019 12:56\nސްޓިލް ވިސިޓް ލާމް P:\nއޮގަސްޓް 7, 2019 14:38\nތެޔޯހަމަތެދަ އަހަރިން ކޮޓަރީ ފަންކާ ހަލާކުވެގެން އިއްޔަ މިބަދަލުކެރޫ މިކަމަކާ ހުރެ ހުރިހާ އެއްޗެއް ހަލާކުވާޅަ ކުރުން ބޮނާނޫ އެސަރުކާރު ކަޑަޔޭ ދެންބޮނާނޫކިޔަކޭ ބޮޑަކަމަކާ މިޔަށްތޫ ޖިހީފާ


19 vana majilihuge raeesakah Nasheed hovvavaifi\nނަވާރަވަނަ ރައްޔިތުންގެ މަޖިލިހުގެ ރައީސަކަށް ރައީސް މުޙައްމަދު ނަޝީދު ހޮވި ވަޑައިގަންނަވައިފިއެވެ.\nއެމަނިކުފާނު މަޖިލިހުގެ ރައީސަކަށް ހޮވި ވަޑައިގަންނަވާފައިވަނީ 67 ވޯޓް ލިބިވަޑައިގެންނެވެ. ވޯޓްގައި ބައިވެރިވެލެއްވެވީ 86 މެމްބަރުންނެވެ. ނަޝީދުގެ އިތުރުން ދެން އެމަގާމަށް ކުރިމަތި ލެއްވެވި މާމިގިލީ ދާއިރާގެ މެމްބަރު ގާސިމް އިބްރާހިމް އަށް ލިބިވަޑައިގެންނެވީ 17 ވޯޓެވެ. ބާތިލް ވޯޓުގެ އަދަދަކީ 1 އެވެ.\nމަޖިލިހުގެ ރައީސް ހޮއްވަވާފައިވަނީ ރައްޔިތުންގެ މަޖްލިހުގެ މެމްބަރުން ހުވާކުރެއްވުމުގެ ރަސްމިއްޔާތަށްފަހު މިރޭ 10:30 ގައި ބޭއްވުނު ނަވާރަ ވަނަ ރައްޔިތުންގެ މަޖިލިހުގެ ފުރަތަމަ ޖަލްސާގައި 86 މެމްބަރުންގެ މެދުގައި ވަކވަކިން ނެގުނު ސިއްރުވޯޓަކުންނެވެ. މަޖިލިހުގެ ރައީސަކަށް ނަންހުށަހެޅިފައިވަނީ ކުރީގެ ރައީސް މުހައްމަދު ނަޝީދާއި މާމިގިލީ ދާއިރާގެ މެމްބަރު ޤާޞިމް އިބްރާހިމްގެ ނަންފުޅެވެ.\nމަޖިލިހުގެ ރައީސަކަށް މުޙައްމަދު ނަޝީދުގެ ނަންފުޅާއި ނައިބްރައީސަކަށް އީވާ ޢަބުދުﷲ ގެ ނަން ހިތަދޫ އުތުރު ދާއިރާގެ މުޙައްމަދު އަސްލަމް ހުށަހެޅުއްވުމުންއެއަށް ތާއިދު ކުރެއްވީ މެދު ހެންވޭރޫ ދާއިރާގެ މެމްބަރ ޢަލީ ޢާޒިމެވެ.\nއަދި މަހިބަދޫ ދާއިރާގެ މެމްބަރ އަޙްމަދު ޠާރިޤް ،މާމިމިގިލީ ދާއިރާގެ މެމްބަރ ޤާޞިމް އިބްރާހިމްގެ މަޖްލީހުގެ ރައީސަކަށް ނަންފުޅު ހުށަހެޅުއްވައި އެއަށް ތާއިދު ކުރެއްވީ ފަރެސްމާތޮޑަގެ ޙުސަންލަޠީފެވެ.\nމަޖިލިހުގެ ނައިބުރައީސަކަށް ނަން ހުށަހެޅިފައިވަނީ ހަމައެކަނި ގަލޮޅު އުތުރު ދާއިރާގެ މެމްބަރުއީވާ ޢަބުދުﷲ ގެ ނަން އެކަންޏެވެ.\nރައްޔިތުންގެ މަޖިލިސް ރައީސް\nއެމްޑީޕީގެ މެމްބަރުން ބައިބައެއް ނުކުރެވޭނެ – ނަޝީދު\nރައީސް ނަޝީދު އެމްޑީއެންގެ ރިޕޯޓް ދިފާއުކުރައްވައިފި\nއެމްޑީއެންގެ ރިޕޯޓު ކިޔައިފިން، އޭގައި ނުރަނގަޅު ވާހަކަތައް އެބަހުރި: ނަޝީދު\nރިޟްވާން މައްސަލައިގެ ތަހުީގީގީ ރިޕޯޓު މެންބަރުންނާއި ހިއްސާ ކުރައްވަނީ


ނުބައި ޢަމަލުތައް ކޮށްފައި ހިތް ކުށްވެރިނުކުރާށެވެ! ސަލާމަތްކަން ހޯދޭނެ މަގު އޮތީ ފެންނާށެވެ!\nއެންމެ ގިނަބއަކަށް ނަރަކައަށް ވަންނަންޖެހެނީ ދުލާއި ހިތާއި އަދި ޖިންސީ ގުނަވަނުގެ ސަބަބުން ކަމަށްވާއިރު މި3ގުނަވަނަކީވެސް ހަށިގަނޑުގައިވާ އެންމެ ޟަޢީފް3ގުނަވަނެވެ. އެންމެ ކުޑަމިނުން ކަށިކޮޅެއްގެ މިންވަރުވެސް އެއިން ގުނަވަނެއްގައި ނުވެއެވެ.\nއެ3ގުނަވަނުންކުރެ ގުނަވަނަކަށް އެއްވެސް ޙަރަކާތެއް ގެނުވޭނީ އެމީހަކު ޤަޞްދުގައި އެކަމެއް ކުރުވުމުންނެވެ. ޝައިޠޯނާގެ ވަސްވާސްތަކުން ހިތްސަލާމަތްކުރުމާއި ދުލުން ނުބަައިބަސް ނުބުނުމާއި އަދި ފާހިޝް އަމަލު ނުކުރުމުގެ އިޚްތިޔާރު ކޮންމެ މީހަކަސްވެސް ﷲ ތަޢާލާ ވަނީ ދެއްވަވައިފައެވެ. އެކަމަށް އެދިގެން މަސައްކަތްކުރާ ކޮންމެ މީހަކަށް ﷲ ތަޢާލާ އެކަން ހިންމަވައި ދެއްވަވާނެތެވެ. އިން ޝާ ﷲ\nގިނަ ބައަކު އެންމެ ބޮޑަށް ކަންބޮޑުވަނީ ހިތުގެ މައްޗަށް އެމީހުންގެ އަމިއްލަ ބާރު ނުހިނގާކަމަށްބުނެއެވެ. އެހެންކަމުން މިގެނެސްދެނީ ޢިލްމުވެރިއަކު ހިތާއިބެހޭ ގޮތުން ވިދާޅުވެފައިވާ ބަސްކޮޅެކެވެ.\n"ހިތް ރަނގަޅު ކުރެވޭނީ ތެދުވެރި ތައުބާއަކުން ތައުބާވެ، ހުރިހާކަމެއްގައިވެސް އެއިލާހަށް ތަވައްކުލް ކުރުން ޙައްޤުގޮތުގައި ތަވައްކުލް ކޮށްގެންނެވެ. ﷲގެ އަމުރުފުޅުތަކަށް ބޯލަނބައި ކިޔަމަންގަނެ، ނަހީތަކުން ދުރުހެލިވެ ރައްކާތެރިވެގެންނެވެ. އަދި ހުރިހާ ޢަމަލެއްވެސް ޢިޚްލާޞްތެރިކަމާއެކު ﷲ ތަޢާލާގެ ވަޖުހުފުޅުއަދައި ކުރުމާއެކު، އެހެން މީސްތަކުންނަށްވެސް ހެޔޮގޮތް މިންވަރުވުމަށް އެދިގެންނެވެ.\nހިތް ފަސާދަވެ ނިކަމެތިވެ ބަލިކަށިވެގެންދާނީ މިއާއި ޚިލާފަށް ޢަމަލުކުރުމުންނެވެ. ނަބިއްޔާ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ.\n”ދަންނާށެވެ! ހަމަކަށަވަރުން ހަށިގަޑުގައި މަސްކޮޅެއްވެއެވެ. އެ ރަނގަޅުވެއްޖެނަމަ، މުޅި ހަށިގަނޑު ރަނގަޅުވެދެއެވެ. އަދި އެ ފަސާދަވެއްޖެނަމަ މުޅި ހަށިގަނޑު ފަސާދަވެ(ހަލާކުވެ) ދެއެވެ. ދަންނާށެވެ! އެއީ ހިތެވެ."\nހިތް ރަނގަޅުވުމުން ﷲ ތަޢާލާ ، އެއަޅެއްގެ ހިތުގައި އީމާންކަން ޒީނަތްތެރިކޮއްދެއްވަވައި، އީމާންކަމަށް ލޯބިކުރާ މީހެއްކަމުގައި އޭނާ ލައްވަތެވެ. އަދި ކުފުރާއި ފިސްގާއި ފާފަތައް އޭނަ ނުރުހޭ އެއްޗެއްކަމުގައި ލައްވަވަތެވެ. ދެންފަހެ އެތެރެފުށާއި ބޭރުފުށް ރަނގަޅުވެގެންވާ، ޞާލިޙު އަޅުންގެތެރެއިން އޭނާ ވެދެއެވެ."\nވީމާ ހިތުގެ މައްޗަށް އަމިއްލަ ބާރުފޯރުވޭނެގޮތާއި އަމަލުކުރަންވީ ގޮތް މިއޮތީ ވަރަށް ސާފުކޮށް ފެންނާށެވެ! ޢަމަލުނުކޮށްހުރެ ހިތް ކުށްވެރިކުރުމަކުން ނުފުދޭނެއެވެ.


Male' atholhun falheh ge ownership bahdalu kohfi\nމާލެ އަތޮޅު ފަޅެއްގެ އޯނާޝިޕް ބަދަލުކޮށްފި\nޓޫރިޒަމް ތަރައްގީކުރަން ކުރިން ދޫކޮށްފައިވާ ފަޅެއް: ފަޅުތަކުގައި ތަފާތު ކޮންސެޕްޓްތަކުގެ ރިސޯޓުތައް ތަރައްގީ ކުރޭ -- ފޮޓޯ: އަވަސް\nމާލެ އަތޮޅުން ރިސޯޓް ތަރައްގީ ކުރަން ދޫކޮށްފައިވާ އިތުރު ފަޅެއް އޯނަޝިޕް ބަދަލުކޮށްފި އެވެ.\nޓޫރިޒަމް މިނިސްޓްރީން ވަނީ ޖިއޮގްރެފިކަލް ކޯޑިނޭޓްސް I(4°0’24.28”N, 73°25’20.14”E) ފަޅުގެ އޯނަޝިޕް ބަދަލުވުމާ ގުޅިގެން އެކަން އާއްމުކޮށް އިއުލާނުކޮށްފަ އެވެ.\nމިފަޅު އޮންނަނީ މާލެ އަތޮޅުގައި ތަރައްގީކޮށްފައިވާ އެންމެ ލަގްޒަރީ އެއް ރިސޯޓުގެ ކައިރީގަ އެވެ. ނަމަވެސް ފަޅު ވިއްކާލި ނުވަތަ އޯނަޝިޕް ބަދަލުކުރީ ކޮން ފަރާތަކަށް ކަމެއް ޓޫރިޒަމް މިނިސްޓްރީން ބުނެފައެއް ނުވެ އެވެ.\nޓޫރިޒަމް މިނިސްޓްރީން ބުނީ ޓޫރިސްޓް ރިޒޯޓެއް ތަރައްގީކުރުމަށް އެ މިނިސްޓްރީން ކުއްޔަށްދޫކޮށްފައިވާ މާލެ އަތޮޅު ފަޅު ކުއްޔަށް ދިނުމާ ބެހޭ ލީސް އެގްރީމަންޓްގެ ދަށުން، އެ ފަޅު ކުއްޔަށް ހިފާފައިވާ ފަރާތަށް ލިބިދީފައިވާ އެންމެހާ ހައްގުތައް، އެހެން ފަރާތަކަށް ބަދަލު ކުރުމުގެ ހުއްދައަށް އެދި އެ ފަރާތުން ހުށަހަޅާފައިވާ ކަމަށެވެ. އެހެންކަމުން އެ ފަޅާ ގުޅިގެން އެއްވެސް ދަރަންޏެއް ނުވަތަ މައްސަލައެއް އޮތް ފަރާތެއްވާނަމަ މިނިސްޓްރީއަށް އެކަން އެންގުމަށް އެދޭ ކަމަށެވެ.\nދަރަންޏެއް ނުވަތަ މައްސަލައެއް އޮތް ފަރާތެއް ނަމަ އެ މައުލޫމާތު ލިޔުމުން ހިއްސާކުރަން ދީފައިވަނީ މިދިޔަ ބުރާސްފަތި ދުވަހުން ފެށިގެން 14 ދުވަހެވެ.\nޓޫރިޒަމް ތަރައްގީކުރަން ގިނަ ފަޅުތަކެއް ދީފައިވާއިރު މިހާރުވެސް ނުހެދި 85 ޕްރޮޕަޓީއެއް އެބަހުއްޓެވެ. މީގެތެރޭގައި 25 ފަޅެއް ހިމެނެ އެވެ. ގިނައީ މާލެ އަތޮޅުން ދޫކޮށްފައިވާ ފަޅު ތަކެވެ. އަދި ރިއަލް އެސްޓޭޓް ޓޫރިޒަމް ތަރައްގީކުރަން ފުރުސަތު ފަހިކުރުމުގެ ގޮތުން ބައެއް ފަޅުތައް ހިއްކުމުގެ ޕްލޭންތައް ސަރުކާރުން ވަނީ ކޮށްފަ އެވެ. އެގޮތުން މި އަހަރުގެ ބަޖެޓުގައި ޖަހައިގެން ހަތަރު ފަޅެއް ހިއްކަން ޕްލޭންކޮށްފައިވެ އެވެ.\nޓޫރިޒަމް މިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް\nރަޝިއާގެ ދަތުރުތައް އަންނަ މަހު ރާއްޖެއަށް\nޝަންގްރިއްލާ ގެއްލުމަށް 65 މިލިއަން ޑޮލަރު ދައްކަން ޖެހޭ\nހިދުމަތް ނުދޭ 3،502 އެނދު އެބަހުރި\nހޯމްސްޓޭއަށް ގިނަ ރަށްރަށުން ޝައުގުވެރިކަން


Mohamed Shafiu: ވިހުރުނު ދިދަ\nހޯމަދުވަހުގެ ހެނދުނު އަހަރެން ސުކޫލަށް ދިޔުމަށްޓަކައި ހޭލައިފީމެވެ. ސުކޫލަށް ދާހިތުން އެރޭ ރަނގަޅަށް ނުވެސް ނިދުނެވެ. ހީވަނީ ބަނޑުގައި ކޮކާ އުދުހޭ ހެންނެވެ. މިހާރު މިއޮތީ އަހަރެން އިންތިޒާރުކުރި ބޮޑުދުވަސް އައިސްފައެވެ. އަހަރެން އަވަސް އަވަހަށް ހެދުން އަޅާލައިފީމެވެ. އަދި އަހަރެން ފަޚުރުވެރިކަމާއެކު އަހަރެންގެ ލޯބި ލޯބި ކަޅު ބުރުގާ ނަގާ ބޮލުގައި އަޅާލީމެވެ. ލޯގަނޑަށް ބަލާލުމުން އަހަރެންނަށް ލިބުނު އުފާވެރިކަން ބަޔާންކުރަން ދައްޗެވެ. އުފަލުން އަހަރެން ފުރުނު ކަހަލައެވެ. އަހަރެންގެ ސުކޫލުގެ އާއަހަރު، އަހަރެން އާ ބުރުގާއަކާއެކު، އަހަރެންނަށް ފެންނަނީ ވަރަށް އުއްމީދީކޮށެވެ. އަހަރެންގެ މަންމައަށް ސަލާމްކުރުމަށްފަހު އަހަރެން ހިނގައިގަތުމުން އަހަރެންނަށް ލޯބިކޮށްލުމަށްފަހު ހެޔޮދުޢާކޮށްދިނެވެ.\nއެހާ ފަތިހާ ހޭލުމާއެކުވެސް އަހަރެންނަށް ސުކޫލަށް ދެވުނީ ގަޑިޖެހިގެންނެވެ. އަވަސް އަވަހަށް އަހަރެން ފުރަތަމަ ގަޑި އޮތްކުލާހާ ދިމާޔަށް ދުއްވައިގަތީމެވެ. އެތައް އިރެއްގެ މަސައްކަތުން އަހަރެންނަށް އަހަރެންގެ ސައިންސުކުލާހާ ހިސާބަށް ދެވިއްޖެއެވެ. އަހަރެން ކުށްވެރިއެއްފަދައިން ކުލާހަށް ބޯ ދިއްކޮށްލާ ބަލައިލީމެވެ. ކުލާހުގައި ހުރިހާ ކުދިންވެސް ވަރަށް މަޑުމައިތިރިކަމާއެކު އިށީނދެ ތިއްބެވެ. ކުލާހުގައި ހުންނެވި މުދައްރިސު ވަރަށް އޯގާވެރިކަމާއެކު ބޭނުންތަނެއްގައި އިށީނުމަށް އަހަރެންނަށް އިޝާރާތްކުރެއްވިއެވެ. އަހަރެން އަވަސް އަވަހަށް ހުސްގޮނޑިޔަކަށް ހޯރައެއް އައިނަކަށް ޖެހިގަންނަހެން ޖެހިގަތީމެވެ.\nއިށީނުމަށްފަހު އަހަރެން މުދައްރިސް ދައްކަވަމުން ދެއްކެވި ވާހަކަ ފަރުވާތެރިކަމާއެކު އަޑުއެހޭތޯ މަސައްކަތްކުރަން ފަށައިފީމެވެ. އެވަގުތު އަހަރެންނަށް ބައެއްކުދިން ވައިއަޑުން ވާހަކަތަކެއް ދައްކާ އަޑު އިވެންފަށައިފިއެވެ. އަދި ކޮންމެސް ވަރަކަށް ހޭއަޑުވެސް އިވެން ފަށައިފިއެވެ. އަހަރެންނަށް އެކުދިން ދައްކާ ވާހަކަތަކަށް ސަމާލުކަން ނުދީ ބެލީ މުދައްރިސް ދައްކަވަމުން ގެންދެވި ވާހަކަތަކުގެ މައްޗަށް ސަމާލުކަން އިތުރުކުރެވޭތޯއެވެ. އެވަގުތު އަހަރެން ފަހަތުގައި ތިބި ދެކުދިން ދައްކަމުން ދިޔަ ވާހަކަތައް ވަަރަށް ސާފުކޮށް އަޑުއިވެންފެށިއެވެ. "އޭނާގެ ބޯމަތީގައި އެއޮތީ މޭޒުމަތީގައި އަޅާ ފޮތިގަނޑެއްތަ؟ ނޫނީ އަތްފޮހޭ ތުވާއްޔެއްތަ؟" ދެން އިންކުއްޖާ އެޔަށް ޖަވާބު ދޭން ފެށިއެވެ. "އާން. ވެދާނެ. ދެން ހާދަ ހަޑި ޔޭ ދޯ". އެވަގުތު އެކުދިންނާ އެހެންކުދިންވެސް މަޑުމަޑުން ބައިވެރިވާތަން ފެނުނެވެ. އަހަރެންނަށް ވަރަށް ބޮޑަށް އަސަރުކުރިއެވެ. ލޮލުން ކަރުނަ ނީރާލިއެވެ. ހިފަހައްޓާލެވުނީ ހަމަކިރިޔާއެވެ. ދެބަވެފައި ހުރި ކަރުނަ ތިކިތައް މުދައްރިސަށް ފޮރުވުމަށްޓަކައި އަހަރެން އިސްޖެހީމެވެ. އަހަރެންނާމެދު އެކުދިން އެވިސްނަނީ ކޮންގޮތަކަށް ކަމެެއް އަހަރެންނަކަށް ނުވިސްނުނެވެ. އަހަރެންގެ ލޯބި ލޯބި އާބުރުގާ ހަމަ އެހާ ހަޑީހެއްޔެވެ؟ މުސްލިމު އަންހެން ކަބަލުންގެ ފަޚުރެއްކަމުގައި ދެކޭ ބުރުގާ އެކުދިން އެހާ ދައް އެއްޗެއްގެ އެެދެކެނީ ފަހެ ކީއްވެހެއްޔެވެ؟ އަހަރެން ބޮޑަށް ވިސްނާ ވަރަކަށް އަހަރެންގެ ލޮލަށް ޖަމާވަމުން ދިޔަ ކަރުނަ ތިކިތަކާއެކު ހިތުގައި އުތުރިގަތީ ރުޅިވެރިކަމެވެ. މިސުވާލުތަކާއެކު އަހަރެންގެ ސިކުނޑި އޮޅުން ބޮޅުން ވާ ގޮތް ވެއްޖެއެވެ. ކޮންމެ ގޮތެއްވިޔަސް އަހަރެން މިދުނިޔެއާއި ކުރިމަތިލާން ޖެހޭނެކަން އެނގެއެވެ. އެކަމަކު އަހަރެން ކުލާސް ނިމެންދެން އިނީ އިސްޖަހައިގެންނެވެ. ފަހު ގަޑި ނިމެންދެންވެސް އިނީ މިހާލުގައެވެ. ފަހު ގަޑި ނިމި ނިމޭ ރަނގަބީލުޖެހުމުން އަހަރެން މަންމަގެ ހިމާޔަތުގެ އަތުތެރެއަށް ވަނުމަށްޓަކައި ދުއްވައިގަތީމެވެ.\nއަހަރެން އެހުރިހާ ވާހަކަތަކެއް މަންމައަށް ކިޔައިދިނީމެވެ. އޯގާވެރިކަމާއެކުގައި މަންމަ އަހަރެންގެ ބަސްތައް އަޑުއެހުމަށްފަހު އަހަރެންނަށް ނަޞީހަތް ދޭން ފަށައިފިއެވެ. އަހަރެންގެ ދިރިއުޅުމުގައި އަހަރެން އުޅެން ޖެހޭނީ ފަރުވާތެރިކަމާއެކުގައި ކަމަށް ބުންޏެވެ. ބޮޑުމީހަކަށްވެގެން މުޖުތަމަޢަކަށް ނުކުތުމަކީ ފަސޭހަކަމެއް ނޫންކަމަށް ބުނަމުން މަންމަ ކިޔައިދިނެވެ. މީހުން ދަރިފުޅަށް މަލާމާތްކޮށް ހީނ އަދި ބަލާ، ދިމާކޮށްވެސް ހަދާނެއެވެ. އެކަމަކު ދަރިފުޅު ޤަބޫލުކުރާގޮތުގައި ދަރިފުޅު ހިފެހެއްޓުމުން މީހުން ހަމައެކަނި ދަރިފުޅުބަލައިގަންނާނީއަކީ ނޫނެވެ. ދަރިފުޅުގެ އަމިއްލަ ނަފުސަށް ދަރިފުޅު އިޙުތިރާމް ކުރާ ފަދައިން އެމީހުން ދަރިފުޅަށް އިޙުތިރާމްވެސް ކުރާނެއެވެ. ބުރުގާ އަޅައިގެން މުސްލިމުން ނޫޅޭ ޤައުމެއްގައި ތިޔަ ވިހުރެވެނީ މާތް ރަސޫލާ ގެނެސްދެއްވި މަތިވެރި އިސްލާމް ދީނުގެ ދިދައެވެ. ތިޔަ ސާބިތުކޮށްދެނީ އިސްލާމްދީނުގެ ފުރިހަމަކަމާއި އެދީނުގައި އަންހެނުންނަކީ ކިހާ މުހިންމު ބަޔެއްކަމެވެ. އިސްލާމްދީނުގެ ހުޅުދާންކޮޅެއް ނެތް ޤައުމެއްގައި ދަރިފުޅަށް ތިޔަ ރޯކުރެވެނީ އިސްލާމްދީނުގެ އަލި ދަންމަރެވެ.\nމިބަސްތަކުން އަހަރެންނަށް ހިތްވަރު ލިބުނެވެ. އަހަރެން އިސްއުފުލާލީމެވެ. ބުރުގާ އެޅުމުގައި އޮތީ ހަމައެކަނި ދެއްކުންތެރިކަން ނޫންކަމާއި އެއީ އެޔަށްވުރެ މަތިވެރި މަޤުޞަދެއްގައި ކުރެވޭ ކަމެއްކަން އަހަރެންނަށް އިހުސާސްކުރެވުނެވެ. އަހަރެންނަށް މަލާމަތްކޮށް ހީނ ހަދާ ކުދިންނަކީ އިސްލާމްދީނަށް ނިސްބަތްނުވާ، އިސްލާމް ދީން ނުދަންނަ ކުދީންނެވެ. އަހަރެންގެ ސަބަބުން އެކުދިންނަށް އިސްލާމްދީނުގެ މަޢުލޫމާތުތައް ލިބޭނެއެވެ. ކުޑަ ދުވަސް ކޮޅަކަށް އަހަރެންނަށް ދަތިތަކެއް ކުރިމަތިވެދާނެއެވެ. އެކަމަކު ދުވަސްކޮޅަކުން ހުރިހާ ކަމެއްވެސް ހަމަޔަކަށް އެޅި، ހުރިހާ ކަމެއް ހަމަޖެހިދާނެއެވެ. އަހަރެން ހެޔޮ ހިތުން ތައުބާވީމެވެ.\nޖެހިގެން އޮތް ދުވަހު ހެނދުނު ހޭލުމަށްފަހު އަހަރެން ސުކޫލަށްދާން ތައްޔާރުވެ އަހަރެންގެ އާ ހުދު ބުރުގާ އަޅާލީމެވެ. އަހަރެން ލޯގަނޑުން އަހަރެންނަށް ބަލާލީމެވެ. އަދި އަހަރެން މިކަން ކުރެވޭނެކަމަށް އަމިއްލަޔަށް އަޒުމު ކަނޑައެޅީމެވެ. އަހަރެންނަށް ޙަޤީޤަތުގައިވެސް މިކަން ވާނެއެވެ. އަހަރެންގެ ހިތުގައި ހުރި ކަންބޮޑުވުންތައް އަހަރެންގެ މަންމަގެ އޯގާވެރި ބަސްތަކާއި މާތް ރަސޫލާގެ ސުންނަތުން ފިލުވައިދީފިއެވެ. އެދުވަހު އަހަރެންނަށް އެއްކަމެއް ޔަޤީންވިއެވެ. އެއީ ކޮންމެކަމެއްވެސް ގަދައަޅައި މަސައްކަތްކުރާނަމަ އެކަމެއްވާނެކަމެވެ.\nއެދުވަހަށްފަހު އެލޯގަނޑުގެ ކުރިމަތީގައި އަހަރެން އެތައްދުވަހަކު ހުއްޓިއްޖައީމެވެ. ﷲ ޞުބުޙާނަހޫ ވަތަޢާލާއަށް ޙަމްދު ހުއްޓެވެ. އަހަރެންނަށް މިކަން ކުރުމުގެ ތައުފީޤު އެކަލާނގެ ދެއްވައިފިއެވެ. އަހަރެން ބުރުގާ އެޅިތާ ދެވަނަ އަށް ވީ ދުވަހު އަހަރެންގެ ހިތުގައި ނެގުނު ބިންވަޅު އަދިވެސް އަހަރެންގެ ހިތުގައި އާވެ އާވެ އެބަހުއްޓެވެ.\nމިހާރު އަހަރެން ކޮލެޖް ނިމުނީއެވެ. ފަޚުރުވެރިކަމާއެކު އަހަރެން ކޮންމެ ދުވަހަކުވެސް ބުރުގާ އެބަ އަޅަމެވެ. ހަމައެންމެ ކުރީ ދުވަހެކޭ އެއްގޮތަށެވެ. އަބަދުވެސް މިކަން ކުރުމުގެ ތައުފީޤު އަޅުގަނޑަށާއި އެންމެހާ އިސްލާމީ އުޚުތުންނަށް ދެއްވާށިއެވެ.\nނޯޓު: މިލިޔުމަކީ ޖުމުޢާ މަޖައްލާއަށް ޔޫރަޕުގެ އަންހެންކުއްޖެއް ކަމަށްވާ ހަންސާ ޕަދުރީ ލިޔުއްވާފައިވާ ލިޔުއްވުމެއްގެ މައްޗަށް ދިވެހިބަހުން އަލުން އިބާރާތްކުރެވިފައިވާ ލިޔުމެކެވެ.\nPosted by Mohamed Shafiu at 5:26 PM


Dho?! Geygai bandhu viyas Netflix Party eh beyvvidhaane\nގޭގައި ބަންދުވިޔަސް ނެޓްފްލިކްސް ޕާޓީއެއް ބޭއްވިދާނެ\nނެޓްފްލިކްސް ޕާޓީ އެއް މިރޭ ބާއްވަން ކިހިނެއް ވާނެ ހެއްޔެވެ؟ މިބުނި އެއްޗެއް އަދި ނޭނގުނު ދޯ އެވެ. ގޫގުލްގައި ނިކަން ނެޓްފްލިކްސް ޕާޓީ ޖަހާލާފައި ސާޗް ކޮށްލަ ބަލާށެވެ. އޭރުން އެނގޭނެ އެވެ.\nކޮރޯނާ ވައިރަސް އައުޓްބްރޭކާ ގުޅިގެން، ވައިރަސް ފެތުރުން މަދުކުރުމަށް މިވަގުތަށް ކުރެވެން އޮތް އެންމެ ރަނގަޅު ކަމަކީ ސެލްފް ކަރަންޓީން ވުމެވެ. ބޭރަށް ނުނިކުމެ ގޭގައި ތިބުމެވެ. އެކަމަކު ގޭގައި ބަންދުވެގެން ތިބެންޖެހުމަކީ ވެސް ނުލާހިކު ފޫހި ކަމެއް ދޯ އެވެ. ނެޓްފްލިކްސް އިން އެކަމަކު މިއޮތީ މިކަމަށް ވެސް ކޮންމެވެސް ވަރެއްގެ ހައްލެއް ހޯދައިދީފަ އެވެ.\nނެޓްފްލިކްސް ޕާޓީ އަކީ، ފްރީކޮށް ކްރޮމް އަށް އެޑް ކޮށްލެވޭ އެކްސްޓެންޝަނެއް ގޮތަށް އިންނަ ފީޗާ އެކެވެ. މި އެކްސްޓެންޝަން އެޑް ކުރުމުން އެކުގައި ފިލްމު ބަލަން ބޭނުންވާ އެންމެ ހިމަނައިގެން ޗެޓް ރޫމް އެއް ކްރިއޭޓް ކުރެވޭނެ އެވެ. ޕާޓީއަކަށް އެއްފަހަރާ 20 މީހުންނަށް ޖޮއިން ކޮށްލެވޭނެ އެވެ.\nއެހެންވީމަ، ނެޓްފްލިކްސް ގެ މި އާ ފީޗާ އާ އެކު ވަރަށް ގިނަ ބަޔަކަށް އެކަނި ފިލާނެ އެވެ. ހާއްސަކޮށް ބަލިވެގެން އައިސޮލޭޝަން ގައި އޮންނަ މީހަކަށް ގޭގެ މީހުންނާއި އާއިލާ އާއި އެކު ވަގުތުކޮޅެއް ހޭދަކޮށްލަން ވެސް މިއީ ކިހާ ސަޅި ފީޗާއަކަށް ވާނެ ދޯ އެވެ.\nމި ހުރިހާ ފަސޭހަ އެއް ލިބޭ އިރު ދެން ވެސް ފަރުދީ ޒިންމާ އަދާކޮށްގެން ގޭގައި މަޑުކޮށްލާށެވެ. އޭރުން ތިމާވެސް، އެހެން މީހުން ވެސް ރައްކާތެރި ވާނެ އެވެ.


މި ސަރވިސްގެ ބޭނުމަށް 40 ހެޑް ސެޓް ސަޕްލައިކޮށްދެއްވާނެ ފަރާތެއް ހޯދުން\nމި ސަރވިސްގެ ބޭނުމަށް 40 ހެޑް ސެޓް ސަޕްލައިކޮށްދެއްވާނެ ފަރާތެއް ހޯދަން ބޭނުންވެއެވެ. ވީމާ، މިތަކެއްޗަށް ބީލަން ހުށަހެޅުމުގެ ދަޢުވަތު މިކަމަށް ޝައުޤްވެރިވެލައްވާ އެންމެހައި ފަރާތްތަކަށް ހުޅުވާލަމެވެ.\n3. ބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 25 މޭ 2019 ވަނަ ދުވަހު ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\n4.ޕްރީބިޑް އޮންނާނީ ތިރީގައި ބަޔާންކޮށްފައިވާ ވަގުތާއި ތާރީހުގައި އިސްކަންދަރު ބިލްޑިންގ ގައެވެ.\n5. ބީލަން ހުޅުވުން އޮންނާނީ 28 މޭ 2019 ވާ އަންގާރަ ދުވަހުގެ 11:30 ގައި އިސްކަންދަރު ބިލްޑިންގގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\n8. ޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 26 މޭ 2019 ވާ އާދީއްތަ ދުވަހުގެ 13:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\nސުންގަޑި: 25 މޭ 2019 1600